
	讜讛诇讻转讗 讻专讘讗 讚诪讘专讱 讜讗讞''讻 讘讜爪注. 驻讬' 砖诇讗 讬驻专讬砖 讛驻专讜住讛 诪谉 讛驻转 注讚 讗讞专 讛讘专讻讛 讜讬砖 砖谞讜讛讙讬谉 诇讘专讱 讘专讻转 讛诪讜爪讬讗 拽讜讚诐 砖讬讞转讜讱 讻讚讬 砖转讛讗 讛驻转 砖诇诪讛 讘砖注转 讘专讻讛 讜讗讬谉 讛诪谞讛讙 谞讻讜谉 诇注砖讜转 讚讛讜讬 讛讬住讞 讛讚注转 讘讬谉 讛讘专讻讛 诇讗讻讬诇讛 讜诪讬讛讜 讘砖讘转 谞讻讜谉 诇讛讞诪讬专 讜诇讘专讱 拽讜讚诐 砖讬讞转讜讱 砖诇讗 转砖诪讟 讬讚讜 诇讘爪讜注 拽讜讚诐 砖转讻诇讛 讛讘专讻讛 砖讗讝 诇讗 讬讛讬讛 诇讜 诇讞诐 诪砖谞讛 讜讘驻专拽 砖诇砖讛 砖讗讻诇讜 (诇拽诪谉 诪讝.) 诪住拽讬谞谉 讚讘注讬谞谉 注讚 砖转讻诇讛 讗诪谉 诪驻讬 讛注讜谞讬谉 砖诇讗 讬讘爪注 拽讜讚诐 讜讬砖 砖诪讘讬讗讬诐 专讗讬讛 砖爪专讬讱 诇住讬讬诐 讛讘专讻讛 拽讜讚诐 砖讬讘爪注 诪讚转谞讬 专讘讬 讞讬讬讗 讘讬专讜砖诇诪讬 讗讬谉 诪讘专讻讬谉 注诇 讛驻转 讗诇讗 讘砖注讛 砖讛讜讗 驻讜专住 讜讛讬讬谞讜 诪砖讜诐 砖讗诐 讬驻专讜住 拽讜讚诐 讛讘专讻讛 砖诪讗 转驻讜诇 讛驻专讜住讛 诪讬讚讜 讜诇讗 讬讜讻诇 诇讗讻讜诇 驻专讜住讛 讗讞专转 砖讬讘爪注 讘诇讗 讘专讻讛 讗诇讗 讬爪讟专讱 诇讞讝讜专 讜诇讘专讱 讜讬砖 讻讗谉 讘专讻讛 诇讘讟诇讛 讗讘诇 讗诐 (诇讗) 讛讬讛 爪专讬讱 诇讘专讱 注诇 讻诇 讛驻转 讜诇讗 讬讜讻诇 诇驻专讜住 拽讜讚诐 讛讘专讻讛 讗讝 讗诐 转驻讜诇 讛驻专讜住讛 讗讬谞讜 诪讘专讱 注诇 驻专讜住讛 讗讞专转 讜讬驻讟专 讘讘专讻讛 专讗砖讜谞': 诪讘专讱 注诇 讛驻转讬转讬谉 讜驻讜讟专 讗转 讛砖诇诪讬谉. 驻讬专砖''讬 讗诐 讛驻转讬转讬谉 讜讛砖诇诪讬谉 砖讜讬谉 讬讘专讱 注诇 讗讬讝讛 砖讬专爪讛 讜讗诐 讛驻转讬转讬谉 讙讚讜诇讬诐 爪专讬讱 诇讘专讱 注诇 讛驻转讬转讬谉 诇驻讟讜专 讗转 讛砖诇诪讬谉 讜专' 讬讜讞谞谉 讗讜诪专 注诇 讛砖诇诪讬谉 诪爪讜讛 诪谉 讛诪讜讘讞专 讗驻讬' 讗诐 讛驻转讬转讬谉 讙讚讜诇讬' 讟驻讬 讜转讬诪讛 讗''讻 住讘专讗 讛驻讜讻讛 讚诇专讘 讛讜谞讗 驻转讬转讬谉 砖讛诐 讙讚讜诇讬诐 注讚讬驻讬 讜诇专' 讬讜讞谞谉 砖诇诪讬谉 注讚讬驻讬 讜讗讬谉 住讘专讗 诇讜诪专 讚驻诇讬讙讬 讘讛驻讜讱 住讘专讜转 讜注讜讚 转讬诪讛 讗诪讗讬 砖讬谞讛 讘住诪讜讱 诇砖讜谞讜 讚谞拽讟 诇砖讜谉 驻专讜住讛 砖诇 讞讟讬谉 注''讻 驻讬专砖 专讘讬谞讜 转诐 讚诪讬讬专讬 讘驻转讬转讬谉 讙讚讜诇讬诐 讜砖诇诪讬诐 拽讟谞讬诐 讜讛''驻 讗诪专 专讘 讛讜谞讗 诪讘专讱 注诇 讛驻转讬转讬谉 讻诇讜诪专 讗诐 讬专爪讛 讜讛讜讗 讛讚讬谉 注诇 讛砖诇诪讬谉 讗诐 讬专爪讛 讜专讘讬 讬讜讞谞谉 讗诪专 砖诇诪讬谉 注讬拽专 讜讻谉 讛诇讻讛 讻专讘讬 讬讜讞谞谉 讚讛讗 专讘 讜专讘讬 讬讜讞谞谉 讛诇讻讛 讻专' 讬讜讞谞谉 讜讻诇 砖讻谉 诇讙讘讬 专讘 讛讜谞讗 砖讛诇讻讛 讻诪讜转讜 砖讛讬讛 转诇诪讬讚讜 砖诇 专讘 讚讚讜拽讗 讘讗诪讜专讗讬 讘转专讗讬 讗诪专讬谞谉 讛诇讻讛 讻讘转专讗讬: 讗讘诇 驻专讜住讛 砖诇 讞讟讬谉 讜砖诇诪讛 诪谉 讛砖注讜专讬诐 讚''讛 诪讘专讱 注诇 讛驻专讜住讛 砖诇 讞讟讬谉. 讚讞讬讟讬 注讚讬驻讬 诪砖讜诐 讚讗拽讚诪讬讛 拽专讗 讗讘诇 驻转讬转讬谉 讜砖诇诪讬谉 诪诪讬谉 讗讞讚 讗驻讬诇讜 讬讛讬讜 讛驻转讬转讬谉 诪驻转 谞拽讬讛 讜讛砖诇诪讬谉 诪驻转 拽讬讘专 诪讘专讱 注诇 讛砖诇诪讬谉 讻讚讗讬转讗 讘转讜住驻转讗 (驻专拽 讚) 砖诇诪讬谉 讚讙诇讜住拽讗讜转 讜砖诇诪讬谉 讚讘注诇 讛讘讬转 诪讘专讱 注诇 讛砖诇诪讬谉 讚讙诇讜住拽讗讜转 驻专讜住讛 讚讙诇讜住拽讗讜转 讜砖诇诪讬谉 讚讘注诇 讛讘讬转 诪讘专讱 注诇 讛砖诇诪讬谉 讚讘注诇 讛讘讬转 驻转 讻砖专 讜驻转 砖诇 谞讻专讬 诪讘专讱 注诇 讛讻砖专 (转讞诇讛) 讜讻谉 讗诪专讬谞谉 讘讬专讜砖诇诪讬 驻转 讟讛讜专 讜驻转 讟诪讗 诪讘专讱 注诇 讛讟讛讜专 讗讘诇 讗诐 驻转 砖诇 谞讻专讬 讞讘讬讘 讜谞拽讬 讜驻转 砖诇 讬砖专讗诇 讗讬谞讜 讞讘讬讘 诪讘专讱 诇讗讬讝讛 砖讬专爪讛 讻讚讗讬转讗 讘讬专讜砖诇诪讬 驻转 谞拽讬 讟诪讗 讜驻转 拽讬讘专 讟讛讜专 诪讘专讱 诇讗讬讝讛 砖讬专爪讛 讗讘诇 专讘讬谞讜 砖诪砖讜谉 爪讜讛 诇住诇拽 讛驻转 诇讘谉 砖诇 谞讻专讬 诪注诇 讛砖诇讞谉 注讚 诇讗讞专 讘专讻转 讛诪讜爪讬讗. 砖谞讬 砖诇诪讬谉 诪诪讬谉 讗讞讚 讗诐 讗讞讚 讬讜转专 谞拽讬 诪讘专讱 注诇 讛谞拽讬 讚讞讘讬讘 诇讬讛 讟驻讬: 讻转谞讗讬 讻讜'. 驻讬专砖 专砖''讬 讞爪讬 讘爪诇 讙讚讜诇 拽专讬 讞砖讜讘 诇驻讬 砖讬砖 讘讜 讬讜转专 诪讘爪诇 拽讟谉 砖诇诐 讜诇讗 谞专讗讛 讚讛讗 诇讻讗讜专讛 诪砖诪注 讚诇讛讻讬 谞拽讟 讞爪讬 讘爪诇 讙讚讜诇 诪砖讜诐 讚讬砖 讘讞爪讬 讘爪诇 讙讚讜诇 讻诪讜 讘拽讟谉 砖诇诐 讜诇讗 讬讜转专 讜注讜讚 讚讗诐 讻谉 诇讗 讛讜讬 讚讜诪讬讗 讚讞砖讜讘 讚讙讘讬 驻专讜住讛 砖诇 讞讟讬谉 讚拽讗讬 注诇讛 讚讛转诐 砖讜讬谉 讜讬砖 诇驻专砖 讚讻讛讚讚讬 砖讜讬谉 讛诐 讗讘诇 讚讙讚讜诇 讟讜讘 讬讜转专 诇讗讻讬诇讛 诪谉 讛拽讟谉 讜注讜讚 驻讬专砖 专砖''讬 讚诪讬讬转讬 转谞讗讬 讗住讬驻讗 讚诪讘专讱 注诇 讛驻专讜住讛 砖诇 讞讟讬谉 讜驻讜讟专 讗转 讛砖诇诪讛 砖诇 砖注讜专讬诐 讜诪专 住讘专 讞砖讜讘 注讚讬祝 讜诪专 住讘专 讞讟讬谉 讚诪拽讚诪讬 讘拽专讗 注讚讬驻讬 讗讘诇 讗''讗 诇驻专砖 讚讞讟讬谉 注讚讬驻讬 诪砖讜诐 砖驻转 砖诇 讞讟讬谉 讞砖讜讘 诪驻转 砖诇 砖注讜专讬诐 讚讛讗 驻讬' 讚讘诪讬谉 讗讞讚 驻转 谞拽讬讛 讜驻转 拽讬讘专 讛砖诇诐 注讚讬祝: 讜诪专 住讘专 砖诇诐 注讚讬祝. 讜讗''转 诪谞讗 诇讬讛 讛讗 讗讬诪讗 讚讞讟讬谉 讞砖讬讘讬 讟驻讬 诪砖讜诐 讚讗拽讚诪讬讛 拽专讗 讜讬砖 诇讜诪专 讚讛讻讬 诪讚诪讛 讚讛转诐 讗注''讙 讚诪住讘专讗 讞砖讜讘 诇讻讛谉 注讚讬祝 讚讻转讬讘 (讘诪讚讘专 讬讞) 讘讛专讬诪讻诐 讗转 讞诇讘讜 诪诪谞讜 讜讗驻讬' 讛讻讬 拽讗诪专 讚砖诇诐 注讚讬祝 讛''谞 谞讬诪讗 砖诇诐 注讚讬祝 诪驻转讬转讬谉 砖诇 讞讟讬谉 讗注''讙 讚讗拽讚诪讬讛 拽专讗 讜讛讚讬谉 注诐 专砖''讬 砖诇讗 专爪讛 诇驻专砖 讻转谞讗讬 讗驻诇讜讙转讬讬讛讜 讚专讘讬 讬讜讞谞谉 讜专讘 讛讜谞讗 砖讛专讬 诇诪讗讬 讚诪驻专砖 诇专讘 讛讜谞讗 讻砖讛谉 砖讜讬谉 诪讘专讱 注诇 讗讬讝讜 砖讬专爪讛 讗''讻 诇讗 拽驻讬讚 讗讞砖讬讘讜转 讜诇讗 讗砖诇诪讜转 讜讗''讻 诪讗讬 讻转谞讗讬 讗讬讻讗 讜诇驻专''转 谞诪讬 讚驻讬' 讚诪讘专讱 注诇 讛驻转讬转讬谉 讙讚讜诇讬诐 讗诐 讬专爪讛 讜讗讬 讘注讬 讘专讬讱 注诇 讛砖诇诪讬诐 拽讟谞讬诐 讗诇诪讗 诇讗 讞砖讬讘 诇讬讛 注讚讬祝 讗诇讗 讻讬 讛讚讚讬 谞讬谞讛讜 诇专讘 讛讜谞讗 讜讗''讻 诇讗 诪爪讬 拽讗讬 讻转谞讗讬 讗驻诇讜讙转讗 讚驻转讬转讬谉: 讻诇 讛讬讻讗 讚讗讬讻讗 讻讛谉 讻''注 诇讗 驻诇讬讙讬 讚讞砖讬讘 注讚讬祝. 讜谞讛讬 讚诇注讬诇 拽讗诪专 驻转讬转讬谉 讙讚讜诇讬诐 讜砖诇诪讬诐 拽讟谞讬诐 讚诪讘专讱 注诇 讛砖诇诪讬诐 讛讬讬谞讜 讚讜拽讗 诇讘专讻讛 讚诇讗 讗讬讻驻转 诇讬讛 砖讬讘专讱 讘讙讚讜诇 讚诇诪讛 讬讘专讱 讘讙讚讜诇 讛讜讗讬诇 讜讗讬谞讜 谞拽讬 诪讝讛 讗讘诇 讙讘讬 谞转讬谞讛 诇讻讛谉 讗讬讻讗 谞驻拽讜转讗 讚讬转谉 诇讜 讛讙讚讜诇 讛讞砖讜讘 讟驻讬 讚谞讬讞讗 诇讬讛: 诪谞讬讞 驻专讜住讛 讘转讜讱 讛砖诇诪讛 讜讘讜爪注. 驻讬专砖 专砖''讬 讜讘讜爪注 诇砖转讬讛谉 讗讜 讘讜爪注 诇砖诇诪讛 讘诇讘讚 讜讛讬讬谞讜 注''讬 砖谞讬讛谉 讚讻讬讜谉 砖讛谞讬讞 讛驻专讜住讛 转讞转 讛砖诇诪讛 谞专讗讛 讻诪讜 砖讘讜爪注 谞诪讬 讗驻专讜住讛 讜讚讜拽讗 讘讜爪注 诇砖诇诪讛 讗讘诇 诇讗 专爪讛 诇驻专砖 讜讘讜爪注 诇讗讬讝讛 诪讛谉 砖讬专爪讛 讗讜 诇驻专讜住讛 讗讜 诇砖诇诪讛 讚诪讚拽讗诪专 诇转讜讱 讛砖诇诪讛 诪砖诪注 讚讛砖诇诪讛 注讬拽专 讜诇驻讬' 专砖''讬 讛''驻 讬专讗 砖诪讬诐 讬讜爪讗 讬讚讬 砖谞讬讛诐 讻讚专讘 讛讜谞讗 讜讻讚专' 讬讜讞谞谉 讘驻转讬转讬谉 讜砖诇诪讛 讜诇驻讬' 专''转 诇讗 诪爪讬谞讜 诇驻专砖 讛讻讬 讚拽讗讬 讗驻转讬转讬谉 砖讛专讬 讗讬谞讜 爪专讬讱 诇注砖讜转 讻谉 讗诇讗 讬讘专讱 注诇 讛砖诇诪讛 讜讚讬 讘讻讱 诇讻''注 讚讗驻讬诇讜 专讘 讛讜谞讗 诇讗 拽讗诪专 讗诇讗 注诇 讛驻专讜住讛 讗诐 讬专爪讛 讗讘诇 驻砖讬讟讗 讗诐 讘讬专讱 注诇 讛砖诇诪讛 讬爪讗 讜谞专讗讛 诇驻讬专讜砖 专''转 砖谞讬讛诐 拽讗讬 讗砖谞讬 诇讞诪讬诐 讗驻专讜住讛 砖诇 讞讟讬诐 讜砖诇诪讛 砖诇 砖注讜专讬诐: 讛讻诇 诪讜讚讬诐 讘驻住讞 砖诪谞讬讞 讛驻专讜住讛 讘转讜讱 讛砖诇诪讛 讜讘讜爪注 诪讗讬 讟注诪讗 诇讞诐 注讜谞讬 讻转讬讘. 诪砖讜诐 讚讻转讬讘 诇讞诐 注讜谞讬 诪谞讬讞 讛驻专讜住讛 转讞转 讛砖诇诪讛 讜谞专讗讛 讻讘讜爪注 注诇 讛驻专讜住讛 讜诪''诪 讗讬谉 诇讘爪讜注 讻讬 讗诐 注诇 讛砖诇诪讛 讜注诇 讛驻专讜住讛 讬讘专讱 注诇 讗讻讬诇转 诪爪讛 讜讻讜专讻讬诐 讜讗讜讻诇讬诐 诪砖转讬讛谉 讬讞讚 讻讚讬 砖讬讛讗 谞专讗讛 讻讘讜爪注 注诇 讛驻专讜住讛 讜讻谉 讛诪谞讛讙 讗讘诇 讗讬谉 诇注砖讜转 讛诪讜爪讬讗 讜讙诐 注诇 讗讻讬诇转 诪爪讛 诪谉 讛驻专讜住讛 讚讛讜讬 讻注讜砖讛 诪爪讜转 讞讘讬诇讜转 讞讘讬诇讜转 讜谞专讗讛 诇讬 讚讛讗 讛讜讬 讘专讻讛 砖诇 谞讛谞讬谉 讜讗讬谞诐 谞拽专讗讬诐 讞讘讬诇讜转 讞讘讬诇讜转 讚讛讗 讗拽讬讚讜砖 诪讘专讻讬诐 拽讬讚讜砖 讜讘专讻转 讛讬讬谉 讜专讘讬谞讜 诪谞讞诐 诪讜讜讬谞''讗 讛讬讛 专讙讬诇 诇注砖讜转 讛讻诇 注诇 讛驻专讜住讛 讜讗讬谉 讛砖诇诪讛 讘讗讛 讻讬 讗诐 讘砖讘讬诇 诇讞诐 诪砖谞讛 讜讛专''讬 讛讬讛 专讙讬诇 诇讘专讱 转讞诇讛 讘专讻转 讛诪讜爪讬讗 注诇 砖转讬讛谉 拽讜讚诐 砖讬讘爪注 讜讗讞专 讻讱 诪讘专讱 注诇 讗讻讬诇转 诪爪讛 讜讘讜爪注 诪砖转讬讛谉 讗讞专 讻讱 讜讗讬谉 讝讛 讞讘讬诇讜转 诪讗讞专 砖讛讬讛 注讜砖讛 注诇 砖转讬讛谉 讜驻注诪讬诐 诪驻讬拽 讛专''讬 谞驻砖讬讛 诪驻诇讜讙转讗 讜诇讗 讛讬讛 专讜爪讛 诇砖谞讜转 讛诪谞讛讙 讜讛讬讛 诪讘专讱 注诇 讛砖诇诪讛 转讞诇讛 讛诪讜爪讬讗 讜讛讬讛 讘讜爪注 拽爪转 讜诇讗 讛讬讛 诪驻专讬讚讛 注讚 砖讬讘专讱 注诇 讛驻专讜住讛 注诇 讗讻讬诇转 诪爪讛 讜讘讜爪注 诪砖转讬讛谉 讬讞讚:





专诪讘"谉

讛讗 讚讗诪专讬' 驻转 爪谞讜诪讛 讘拽注专讛 诪讘专讻讬谉 注诇讬讛 讛诪讜爪讬讗. 讻转讘 讛讙讗讜谉 讚讛讜讗 讻诇讬 砖谞讬 砖谞讜转谞讬谉 讗转 讛诇讞诐 诇转讜讱 诪讬诐 专讜转讞讬谉 诪讜爪拽讬谉 讘拽注专讛 讗讜 砖谞讜转谞讬谉 讗讜转讜 讘拽注专' 讜讬讜爪拽讬谉 注诇讬讜 诪讬诐 专讜转讞讬谉 讜讬砖讛讗 注讚 砖讬诪讜讞 砖讛讜讗 爪谞讜诐. 谞专讗讛 诪讚讘专讬 讛讙讗讜谉 讚讗注"驻 砖谞诪讜讞 讜讗讬谉 注诇 讛驻专讜住讜转 转讜专讬转讗 讚谞讛诪讗 诪讘专讱 注诇讬讛谉 讛诪讜爪讬讗 诪驻谞讬 砖讛讜讗 讻诇讬 砖谞讬 砖讗讬谞讜 诪讘砖诇 讗讘诇 讘讞讘讬爪讗 讚讛讜讗 讻诇讬 专讗砖讜谉 讘注讬 转讜专讬转讗 讚谞讛诪讗 讻讚诇注讬诇. 讜讻谉 讻转讘讜 专讘讬'.
讜讝讛 讛驻讬' 拽砖讛 注诇讬 讘住讜讙讬讗 讛讝讜 砖讗"讻 专' 讞讬讬讗 讘专 讗砖讬 诪砖诪讬讛 讚专讘 讟讜讘讗 拽诪"诇 讘讘专讻讛 讙讜驻讗 讚诇讗 讘注讬' 驻专讜住讜转 拽讬讬诪讜转 讜转讜专讬转' 讚谞讛诪讗 讘驻转 爪谞讜诪讛 讘拽注专讛 讜讻讬讜谉 讚讛讬讗 讙讜驻讗 拽诪"诇 诪谞讗 诇谉 讘讙诪' 讚驻诇讬讙讗 注诇讬' 讚专' 讞讬讬讗 讚讗诪专 讘诇讻转讞诇讛 爪专讬讱 砖转讻诇讛 讘专讻讛 注诐 讛驻转 讜讗讬讛讜 讘讚诇讬讻讗 驻转 讗讞专讬谞讗 讜诇讜诪专 砖诪转讞讬讬讘 讘讘专讻讛 讝讜 讚讛诪讜爪讬讗 讻讚讗诪专讬谞谉 诇注讬诇 讘讟讞谞讛 讗驻讗讛 讜讘砖诇讛 讜讘讟专讜拽谞讬谉 讜讻讬讜爪讗 讘讛谉.
讜诇讬讻讗 诇诪讬诪专 讚专' 讞讬讬讗 讗驻讬' 讘讚讬注讘讚 拽讗诪专 讚诇讗 诪讘专讻讬谞谉 讛诪讜爪讬讗 讗诇讗 讘诪拽讜诐 砖讬讻讜诇 诇讻诇讜转 讘专讻讛 注诇 讛驻转. 讞讚讗 讚讛讗 诇讗 讗讬驻砖专 诇讛驻拽讬注 讘专讻' 讚讛诪讜爪讬讗 诪谉 讛驻转 诪砖讜诐 诪讘专讱 讜讗讞专 讻讱 讘讜爪注 讜讘诇讬讻讗 驻转 讗讞专讬谞讗 诪讗讬 讗讬讻讗 诇诪讬诪专 诪讬 讗讬讻讗 诇讗转住讜专讬 注诇讬讛 讗讻讬诇讛 讚讛讗讬 讗讜 诇讗讛讚讜专讬 诇讛讗讬 诇讘专讻讛 讗讞专讬谞' 讻讬讜谉 讚谞讛诪讗 讛讜讬. 讜注讜讚 讚讗"讻 拽砖讬讗 诇讬讛 住转诪讗 讚讟讞谞讛 讗驻讗讛 讜讘砖诇讛 讚专讱 讘讬砖讜诇 拽讗 讗讻讬诇 诇讬讛 讜讗驻"讛 讘驻专讜住讜转 讚讻讝讬转 讛讜讗 诪讘专讱 注诇讬讛 讛诪讜爪讬讗 讜诪讗讬 讟注诪讗 诇讗 讗诪专讬谞谉 讘住讜讙讬讗 讚讞讘讬爪讗 驻诇讬讙讬 讚专' 讞讬讬讗 讜诪讗讞专讬谞谉 诇讬讛 注讚 诪讬诪专讗 讚驻转 爪谞讜诪讛. 讜注讜讚 讚讛讗 专讘讗 诪讜住讬祝 讛讜讗 讗讛讗 讞讬讬讗 诪讘专讱 讜讗讞"讻 讘讜爪注 讜讻"砖 讚驻诇讬讙讗 讚专讘讗 讗讚专' 讞讬讬讗 讘专 讗砖讬 讗诪专 专讘 讜讗"讻 诇专讘讗 诇讗 诪讘专讻讬谞谉 讘爪谞讜诪讛 讜讻"砖 讘讞讘讬爪讗 讛诪讜爪讬讗 诇注讜诇诐 讜讗注"讙 讚诇讬讻讗 驻讬转讗 讗讞专讬谞讗 讜拽砖讬' 讛诇讻转讗 讗讛诇讻转' 讚拽讬"诇 讻专讘讗,讜拽讬"诇 讻专讘 砖砖转 讘讞讘讬爪讗 讚诪住拽谞讗 谞讬谞讛讜 讜讚专讘讗 讗讚专讘讗 谞诪讬 拽砖讬讗 讚专讘' 驻专讬砖 诇讛 诇讚专讘 砖砖转 讗诪专 专讘讗 讜讛讜讗 讚讗讬讻讗 注诇讬讛 转讜专讬转讗 讚谞讛诪讗 诇驻讜诐 诪讗讬 讚讗砖讻讞讬谉 讘注讬拽专 谞住讞讬 讚专讘讗 讘转专讜讬讬讛讜. 讗诇讗 讜讚讗讬 讚专"讞 讚讗诪专 爪专讬讱 砖转讻诇讛 讘专讻讛 注诐 讛驻转 诇讻转讞诇讛 拽讗诪专 讘讚讗讬驻砖专 讜讛讚专讗 拽讜砖讬讗 诇讚讜讻转讗.
[讜讘专] 诪谉 讚讬谉 讗驻讬' 讘讻"砖 砖讗讬谞讜 诪讘砖诇 讛讬讻讬 讗讬驻砖专 讚诇讗 讘注讬 转讜专讬转讗 讚谞讛诪讗 讜讛讗 讗讘讬讬 诇注讬诇 讘住讜讙讬讗 讚讞讘讬爪' 诪讚讬讬拽 诪讚转谞讬讗 诇拽讟 诪讻讬诇谉 讻讝讬转 讜讗讻诇 讘诐 诪爪讛 讗讚诐 讬讜爪讗 讘讛 讬讚讬 讞讜讘转讜 讘驻住讞 讜讗讜拽讬诪谞讗 讘砖注讬专住谉 讛讗 诇讗讜 讛讻讬 讗注"讙 讚讗讬谞谉 诪讘讜砖诇讬谉 讘注讬谞谉 转"讚 讚讜诪讬讗 讚讞讘讬爪讗 讗"讜 住讘专讗 讛讜讗 讚讻诇 讚驻专讬住 诇讙诪专讬 讜诇讬讻讗 注诇讬讛 转讜专讬转讗 讚谞讛诪讗 诇讗 诪讘专讻讬谞谉 注诇讬讛 诇讗 砖谞讗 诪讘讜砖诇 讜诇讗 砖谞讗 砖专讜讬.
讜砖诪注转' 讚驻转 爪谞讜诪讛 讛讻讬 驻讬专讜砖讛 讚专讘 诇讗讜 拽诪"诇 讘讞讬讜讘 讘专讻' 讚讛诪讜爪讬讗 讚讛讗 诇讗 诪驻专砖 爪谞讜诪讛 讚诪讗讬 讗讬 讚驻专讜住讜转 拽讬讬诪讜转 讗讬 讚爪谞讬诪转谉 讻讝讬转 讗讬 讚驻转讜转讬谉 诪讻讝讬转 讜注讜讚 讚讻诇 讛讬讻讬 讚讗讬讬专讬谞谉 讘讞讬讜讘 讘专讻转 讛诪讜爪讬讗 讜砖诇砖 讘专讻讜转 拽讗诪专讬谞谉 [讻讚诇注讬诇 (讘专讻讜转 诇"讝 注"讗)] 讗诇讗 专讘 诇讻转讞诇讛 讗讬讬专讬 讜讛"拽 爪讜谞诐 讗讚诐 驻转讜 讘拽注专讛 讜诪讘专讱 注诇讬讛 诪转讬专 讘转讞谞讛 诇爪谞讜诐 驻转讜 讘拽注专' 诇转讜讱 讛转讘砖讬诇 讜诪讘专讱 讜注诇讛 拽讗诪专讬' 驻诇讬讙讬 讚专"讞 讜讻"砖 讚驻诇讬讙讬 讚专讘讗 讚讗诪专 诪讘专讱 讜讗讞"讻 讘讜诇注 讜讛讬诇讻讱 诇讬转 讛诇讻转讗 讻专' 讞讬讬讗 讘专 讗讬砖 讗诪专 专讘 讜讻谉 讗谞讬 住讜讘专 (讻专讘讬谞讜) [讘专讘讬谞讜 驻讬' 讘讚注转讜] 讛讙讗讜谉 讚转讜专讬转讗 讚谞讛诪讗 讘注讬 讘讛讜 讗讘诇 诪讛 砖讛讜爪专讱 诇讗诪专 讚讘拽注专讛 讻诇讬 砖谞讬 讗讬讬专讬 诪驻谞讬 砖讛讜讗 住讜讘专 讚讗讬谉 讛诪讜爪讬讗 讘诪讘讜砖诇讬谉 诪讚专' 讬讜住讬 讚讗诪专 讬讜爪讗讬谉 讘专拽讬拽 讛砖专讜讬 讗讘诇 诇讗 讘诪讘讜砖诇 讗注"驻 砖诇讗 谞诪讜讞 讜讻谉 诪爪讗转讬 讘讛诇讻讜转 讙讚讜诇讜转 讜讚讜拽讗 爪谞讜诪讛 讚讻讬讜谉 讚砖讚讬 专讜转讞讬谉 注诇讛 讛讜讬讗 诇讬讛 讻诇讬 砖谞讬 讗讘诇 讚诪讗驻转 讘拽讚讬专讛 讛讜讛 诇讬讛 讻诇讬 专讗砖讜谉 讜讗注"讙 讚讗讬转讬讛 讘注讬谞讗 谞驻拽讗 诇讬讛 诪转讜专转 诇讞诐 讜诪讘专讻讬' 注诇讬讛 讘讜专讗 诪讬谞讬 诪讝讜谞讜转 讚拽转谞讬 诪爪讛 讬讜爪讗讬谉 讘专拽讬拽 讛砖专讜讬 讜讘诪讘讜砖诇 砖诇讗 谞讬诪讜讞 讚讘专讬 专' 诪讗讬专. 专' 讬讜住讬 讗讜诪专 讬讜爪讗讬谉 讘专拽讬拽 讛砖专讜讬 讗讘诇 诇讗 讘诪讘讜砖诇 讗注"驻 砖诇讗 谞讬诪讜讞 讜讛诇讻讛 讻专' 讬讜住讬 注讚 讻讗谉 讘讛诇讻讜转 讙讚讜诇讜转.
讜诇讚讘专讬讛诐 讛讗 讚转谞讬讗 讟讞谞讛 讗驻讗讛 讜讘砖诇讛 讘讝诪谉 砖讛驻专讜住讜转 拽讬讬诪讜转 讘转讞诇讛 诪讘专讱 讛诪讜爪讬讗 诇专"诪 讛讬讗 讗讘诇 诇专' 讬讜住讬 诇讗 讜讗注"讙 讚诇讙讘讬 砖诇拽讜转 讗讬转诪专 讜诇讗 讛讬讗 注讚 讻讗谉 诇讗 讗诪专 专' 讬讜住讬 讛转诐 讗诇讗 诪砖讜诐 讚讘注讬' 讟注诐 诪爪讛 讗讘诇 讛讻讗 专' 讬讜住讬 诪讜讚讛. 讛谞讬 诪讬诇讬 讘讬专拽讜' 讗讘诇 讘驻转 讻讬讜谉 讚诇讬讻讗 讟注诐 诪爪讛 诇讬讻讗 讟注诐 诇讞诐 讜诇讗 诪讘专讻讬谞谉 注诇讬讛 讛诪讜爪讬讗. 讜讗讬谉 讝讛 诪讞讜讜专 讻讛讜讙谉 讗讘诇 驻讬' 砖诪注转讗 讚驻转 讛爪谞讜诪讛 讘拽注专讛 讘讬谉 讘讘讬砖讜诇 讘讬谉 讘诇讗 讘讬砖讜诇 讻讱 讛讬讗 讻诪讜 砖驻讬专' 讜诇讛讻讬 住诪讻讬' 讘讙诪专讗 注谞讬谉 诇讜 讛讘讬讗讜 诇驻谞讬讜 驻转讬转讬谉 讜砖诇诪讬谉 讜讗"专 讛讜谞讗 诪讘专讱 注诇 讛驻转讬转讬谉 讜驻讜讟专 讗转 讛砖诇诪讬谉. 驻讬专砖 讛讙讗讜谉 讘驻转讬转讬谉 驻转 谞拽讬讛 讜砖诇诪讬谉 讛讚专讗讛 讜讝讛 讛驻讬' 讛谞讻讜谉 讘住讜讙讬讗 讛讝讜 诪讻诇 诪讛 砖谞转驻专砖 讘讛 讘讛专讘讛 住讘专讜转 讜讝讛 砖诇讗 驻讬专砖 讘讗讬讝讛 驻转讬转讬谉 讗诪专讜 诇驻讬 诪砖诪注 讛注谞讬谉 讻讱 讛讜讗 讻砖专讜爪讛 讘驻转讬转讬谉 讬讜转专 诪谉 讛砖诇诪讬谉 专讘 讛讜谞讗 住讘专 驻转讬转讬谉 注讚讬祝 讜专' 讬讜讞谞谉 住讘专 砖诇诐 注讚讬祝 讜讬专讗 砖诪讬诐 讬讜爪讗 讬讚讬 讻讬讘讜讚 讛砖诇诐 讜讬讚讬 拽专讜讘 讚讬注讛 讜诪谞讬讞 驻专讜住讛 诇转讜讱 讛砖诇诪讛 讜讘讜爪注 讗讘诇 讘讞讟讬谉 讜砖注讜专讬谉 讚讞砖讬' 讜砖诇诐 谞讬谞讛讜 诪讜讚讛 专' 讬讜讞谞谉 讚讞砖讬' 注讚讬祝 诪砖诇诪讬谉 [讜专"驻 讗诪专 讛讻诇 诪讜讚讬诐 讘驻住讞] 讜住讘专 讗驻讬' 讚讞砖讬讘 讜砖诇诐 诪谞讬讞 驻专讜住' 诇转讜讱 砖诇诪讛 讜讘讜爪注.
讜讻讱 诪爪讗转讬 讘讬专讜砖诇诪讬 (讜,讗) 讻讚讘专讬 讛讙讗讜谉 讝"诇 转谞讬 诪讘专讻讬谉 注诇 讛讚讙谉 讻砖讛讜讗 诪谉 讛诪讜讘讞专 砖诇诪讛 砖诇 拽诇讜住讬谉 讜砖诇诪讛 砖诇 讘注诇 讛讘讬转 讗讜诪专 注诇 拽诇讜住讬诐 讛砖诇诪讛. 驻专讜住讛 砖诇 讘注诇 讛讘讬转 讜砖诇诪讛 砖诇 拽诇讜住讬谉 讗讜诪专 注诇 讛砖诇诪讛 驻专讜住讛 砖诇 拽诇讜住讬谉 讜砖诇诪讛 砖诇 讘注诇 讛讘讬转 讗讜诪专 注诇 讛砖诇诪讛 砖诇 讘注诇 讛讘讬转. 驻转 讞讟讬谉 讜驻转 砖注讜专讬谉 讗讜诪专 注诇 砖诇 讞讟讬诐. 驻专讜住' 砖诇 讞讟讬诐 讜砖诇诪讛 砖诇 砖注讜专讬' 讗讜诪专 注诇 驻专讜住讛 砖诇 讞讟讬诐. 驻转 砖注讜专讬谉 讜驻转 讻讜住诪讬谉 讗讜诪专 注诇 砖注讜专讬谉. 讜讛诇讗 讻讜住诪讬谉 讟讜讘 诪诪谞讛 讗诇讗 砖讝讜 诪诪讬谉 砖讘注讛 讜讝讜 讗讬谞讜 诪诪讬谉 砖讘注讛. 驻转 讟诪讗讛 讜驻转 讟讛讜专讛 专讘讬 讞讬讬讗 讘专' 讗讘讗 讗讜诪专 注诇 讛讟讛讜专' 驻转 谞拽讬讬讛 讟诪讗' 讜驻转 拽讬讘专 讟讛讜专' 专"讬 讘专讞讬讬讗 讘砖诐 专"讗 讗讜诪专 注诇 讗讬讝讜 诪讛谉 砖讬专爪讛 注讚 讻讗谉 讘讬专讜' 讜讛讬讗 讻住讘专转 专"讬 讚讬驻讛 讜砖诇诐 砖诇诐 注讚讬祝 讜讞砖讜讘 讜砖诇诐 讞砖讜讘 注讚讬祝 讜谞住诪讜讱 讘讝讛 驻讬' 讛讙讗讜谉.
讜诪讛 砖讗诪专讜 讛讻诇 诪讜讚讬诐 讘驻住讞 砖诪谞讬讞 讛驻专讜住讛 讘转讜讱 讛砖诇诪讛 讜讘讜爪注 讚讘专 驻砖讜讟 讛讜讗 讚讘讜爪注 讛诪讜爪讬讗 注诇 讛驻专讜住讛 拽讗诪专 讜讚讜诪讬讗 讚驻诇讬讙讬 讘砖讗专 讬诪讜转 讛砖谞讛 诪讜讚讬诐 讘驻住讞 讜讻谉 讛讜讗 讘专讜专 砖注诇讬讛 诪讘专讱 诇讗讻讜诇 诪爪讛 讚诇讞诐 注讜谞讬 讘讻讝讬转 讚诪爪' 讻转讬讘 讜注讜讚 砖讻诇 讛诪爪讜转 砖诪讘专讱 注诇讬讛谉 讘专讻转 讛谞讛谞讬谉 讘讻讝讬转 讗' 讛讜讗 诪讘专讱 砖转讬诐 讻讚注讘讬讚 讘讘专讻转 讛讬讬谉 砖诇 拽讬讚讜砖 讛讬讜诐. 讜讻谉 讘诪讗谉 讚诪拽讚砖 讗专讬驻转讗 诪讘专讱 讗转专转讬 讜讘讜爪注 讞讚讗 讘爪讬注讛 讜讻谉 讗诪专讜专 讛讬讻讗 讚诇讬讻讗 砖讗专 讬专拽讬 诪讘专讱 讘驻讛"讗 讜诇讗讻讜诇 诪专讜专 讘讻讝讬转 讜讗讜讻诇 讜讻谉 讘讗讜讻诇 讗转 讛驻住讞 讜讗讜讻诇 讗转 讛讝讘讞 讜讗讜讻诇 诪谞讞讜转 讘讬专讜砖诇讬诐 讻讚拽转谞讬 讘转讜住' 讘驻专拽讬谉.
讗讘诇 专讗讬转讬 砖讻转讘 讛讙讗讜谉 讝"诇 讗诐 讛讘讬讗讜 诇驻谞讬讜 讘驻住讞 驻转讬转讬谉 讜砖诇诪讬谉 诪谞讬讞 驻专讜住讛 讘转讜讱 讛砖谞诪讛 讜讘讜爪注 讗讘诇 讗诐 讻诇 诪讛 砖讛讘讬讗讜 诇驻谞讬讜 砖诇诪讬谉 诇讗 爪专讬讱 诇讛谞讬讞 驻专讜住讛 诇转讜讱 砖诇诪讛 讗诇讗 讘讜爪注 诇讜 注诇 砖谞讬 讻讻专讜转 讻讻诇 砖讗专 讬诪讬诐 讟讜讘讬诐. 讜讛讚讬谉 驻讬' 诪拽专讘 讟驻讬 讗诇讗 诪讬讛讜 诪谞讛讙讗 讘注诇诪讗 讘诇讬诇讬 驻住讞讬诐 砖诪讘讬讗讬谉 驻专讜住讛 诇转讜讱 砖诇讬诪讛 讜讘讜爪注 讜诇讗 讬讚注讬' 讗讬 讘讚讜拽' 谞讛讜讙 讛讻讬 讗讜 讻讬 讛讬讻讬 讚住诇讬拽 讗讚注转讬讛 驻砖讜讟 讗诇讜 讚讘专讬 讛讙讗讜谉.
讜诪转讞诇讛 拽砖讛 注诇讬 诪砖讜诐 讚讗诪专讬 (诇拽诪谉 注"讘) 诪讗讬 讟注诪讗 诇讞诐 注讜谞讬 讗诪专 专讞诪谞讗 讚讗诇诪讗 诪爪讜讛 讛讻讬 讜拽讘讬注讜转' 讛讜讗 诇诪驻专讬住讛讜谉 讜讗砖讻讞讬' 诇注讬诇 讘注谞讬谉 讟专讜拽谞讬谉 讚讗诪专 专讘 讗砖讬 讗讚诐 讬讜爪讗 讬讚讬 讞讜讘转讜 讘驻住讞 诪讗讬 讟注诪讗 诇讞诐 注讜谞讬 讗诪专 专讞诪谞讗 讜诇讗讜 诇诪讬诪专' 讚爪专讬讱 讟专讜拽谞讬谉 诇讻转讞诇讛 诪砖讜诐 注讜谞讬 讻诇 讛讬讻讬 讚诪注讬讬诇讬 诇讞诐 谞驻拽 讘讬讛 讜讛诇讻讱 讘讛讘讬讗讜 诇驻谞讬讜 驻转讬转讬谉 讜砖诇诪讬谉 诇讗 爪专讻讬谞谉 诇讞砖讬讘讜转讗 讚砖诇诐 诇讚"讛 讗诇讗 讘讜爪注 讘驻专讜住讛 讚讛讜讗 注讜谞讬 讛讜讗讬诇 讜讗讬转讬讛 拽诪讬讛 讜诇讗讜 讚诪讞讬讬讘讬谞谉 诇讗讬转讜讬讬 讜诇讬驻讟专 讘讛讻讬 讗诇讗 诇讞诐 注讜谞讬 讚讞讜讘讛 诇讗驻讜拽讬 注讬住讛 砖谞讬诇讜砖讛 讘讬讬谉 讜砖诪谉 讜讚讘砖 讛讜讗 讗诇讗 讻讬讜谉 讚诪谞讛讙讗 讛讜讗 讛讻讬 注讘讚讬谞谉 诇诪驻专住 讜诇讗拽讘讜注讬 诪爪讜讛 讘驻专讜住讛.





专砖讘"讗

驻转讬转讬谉 讜砖诇诪讬谉 讗诪专 专讘 讛讜谞讗 诪讘专讱 注诇 讛驻转讬转讬谉 讜驻讜讟专 讗转 讛砖诇诪讬诐. 驻讬专砖讜 讘转讜住' 讘砖诐 专"转 讝"诇: 诪讘专讱 注诇 讛驻转讬转讬谉 讗诐 讬专爪讛 讜讛讜讗 讛讚讬谉 注诇 讛砖诇诪讬诐, 讜专讘讬 讬讜讞谞谉 讗诪专 砖诇诪讬诐 诪爪讜讛 诪谉 讛诪讜讘讞专, 讗讘诇 驻专讜住讛 砖诇 讞讟讬诐 讜砖诇讬诪讛 砖诇 砖注讜专讬诐 讚讘专讬 讛讻诇 诪讘专讱 注诇 讛驻专讜住讛 砖诇 讞讟讬诐, 诪砖讜诐 讚讻诇 讛诪讜拽讚诐 讘驻住讜拽 诪讜拽讚诐 讘讘专讻讛, 讜讗转讗 专讘讬 讬专诪讬讛 讘专 讗讘讗 诇讗讜拽诪讗 诇讛讗 讚驻专讜住讛 砖诇 讞讟讬诐 讜砖诇诪讛 砖诇 砖注讜专讬诐 讘讛谞讛讜 转谞讗讬 讚讘爪诇, 讜讗祝 注诇 讙讘 讚讘爪诇 拽讟谉 讜讙讚讜诇 诪讬谉 讗讞讚 讜讞讟讬谉 讜砖注讜专讬谉 讛讜讜 讘' 诪讬谞讬谉 讜诪讟注诐 诪讜拽讚诐 讘驻住讜拽 讗转讬谞谉 诇讛, 诪讻诇 诪拽讜诐 诪讬讬转讬 砖驻讬专 讛讗 讚讘爪诇 讚讗讝诇讬谞谉 讘转专 讛讞砖讜讘 讗讜 讘转专 讛砖诇诐, 讜拽专讗 讻讬 诪拽讚讬诐 诇讬讛 讘讚砖讜讜 砖谞讬讛诐 讗讜 砖诇诪讬谉 讗讜 驻专讜住讬谉. 讜注诇 讻专讞讬谉 诇讗 诪爪讬谞谉 诇讗讜拽诪讬 讛讗讬 讻转谞讗讬 讗驻诇讜讙转讗 讚专讘 讛讜谞讗 讜专讘讬 讬讜讞谞谉, 讚讛讗 诪住讬拽谞讗 讛讻讗 讚诇讻讜诇讬 注诇诪讗 讛讬讻讗 讚讗讬讻讗 讻讛谉 讞爪讬 讘爪诇 讚讞砖讜讘 注讚讬祝, 讜讗讬诇讜 专讘讬 讬讜讞谞谉 拽讗诪专 讚砖诇诪讛 诪爪讜讛 诪谉 讛诪讜讘讞专 讜讗祝 注诇 讙讘 讚诇注谞讬谉 讘专讻讛 讻讚讗讬讻讗 讻讛谉 讚诪讬讗, 讜讗讬 谞诪讬 讚讻讛讚讚讬 谞讬谞讛讜 讘讬讜驻讬 讗诇讗 砖讛砖诇诪讛 讞砖讜讘讛 诪讞诪转 砖诇诪讜转讛 转拽砖讬 诇专讘 讛讜谞讗 讚讗诪专 诪讘专讱 注诇 讛驻转讬转讬诐 讚讛讗 砖诇诪讛 注讚讬驻讗 讜讗讬讻讗 讻讛谉. 讜讛讛讬讗 讚讬专讗 砖诪讬诐 讬讜爪讗 讬讚讬 砖转讬讛谉 谞诪讬 讗驻专讜住讛 砖诇 讞讟讬诐 讜砖诇诪讛 砖诇 砖注讜专讬诐 拽讗讬, 讚讗讬 讗讚专讘 讛讜谞讗 讜专讘讬 讬讜讞谞谉 讛讗 专讘 讛讜谞讗 诪讜讚讛 讛讜讗 讚讻"砖 讚诪讘专讱 注诇 讛砖诇诪讬谉 讜诇诪讛 诇讬讛 诇诪讘爪注 讗转专讜讜讬讬讛讜.
讗讘诇 讛专讗讘"讚 讝"诇 讛拽砖讛 讚讗讬 讗讬转讗 讚讬讜爪讗 讬讚讬 砖转讬讛谉 讗驻专讜住讛 砖诇 讞讟讬诐 讜砖诇诪讛 砖诇 砖注讜专讬诐 拽讗讬, 讜讛诇讗 诇讗 拽诪讛 讛讛讬讗 诪讬诇转讗 讚专讘讬 讬专诪讬讛 讻诇诇, 讜转讚注 诇讱 诪讚诇讗 诪讜转讘讬谞谉 诪讛讛讬讗 诪转谞讬转讬谉 讚讘爪诇 诇专讘 讛讜谞讗 诪讚讘专讬 讛讻诇 讘讬谉 诪讚专讘谞谉 讘讬谉  诪讚专讘讬 讬讛讜讚讛, 讚注讚 讻讗谉 诇讗 拽讗诪专 专讘讬 讬讛讜讚讛 讞爪讬 讘爪诇 讙讚讜诇 讗诇讗 诪砖讜诐 讚讞砖讜讘 注讚讬祝, 讗讘诇 讛讬讻讗 讚转专讜讬讬讛讜 讞砖讬讘讬 讜讚讗讬 诇讻讜诇讬 注诇诪讗 砖诇诐 注讚讬祝, 讜诪讚诇讗 讗讜转讘讬谞谉 诪讬谞讛 讗诇诪讗 诇讗 拽诪讛 讛讛讬讗 诪讬诇转讗 讻诇诇 讜诇讗 砖讬讬讻讗 驻诇讜讙转讬讬讛讜 讚转谞讗讬 讚讘爪诇 诇讙讘讬 讘专讻讛 诪讬讚讬, 讗诇讗 讜讚讗讬 讛讗讬 讚讬专讗 砖诪讬诐 讬讜爪讗 讬讚讬 砖转讬讛诐 讗驻诇讜讙转讗 讚专讘 讛讜谞讗 讜专讘讬 讬讜讞谞谉 拽讗讬, 讜讛讗 讚讗诪专 专讘 讛讜谞讗 诪讘专讱 注诇 讛驻转讬转讬谉 讚讜拽讗 注诇 讛驻转讬转讬谉 拽讗诪专 诪砖讜诐 讚讗讬谞讛讜 注讚讬驻讬 讚诪拽专讘讗 讛谞讬转讬讛讜 讻讬 讛砖诇诪讬诐 住讘讬讘讜转讬讛谉 讬讘砖讬诐, 讜专讘讬 讬讜讞谞谉 讗诪专 砖诇诪讬诐 诪爪讜讛 诪谉 讛诪讜讘讞专, 讜讻注讬谉 专讗讬讛 谞专讗讛 诇讬 诇讚讘专讬 讛专讘 讝"诇, 讚诪讚拽讗诪专 讗讘诇 驻专讜住讛 砖诇 讞讟讬诐 讜砖诇诪讛 砖诇 砖注讜专讬诐 讚讘专讬 讛讻诇 诪讘专讱 注诇 讛驻专讜住讛 砖诇 讞讟讬诐, 诪砖诪注 讚讘讻讛讗讬 讙讜讜谞讗 诪讬讬专讬 专讘 讛讜谞讗, 讜诇讜诪专 讗祝 注诇 讙讘 讚讘讛讛讬讗 驻诇讬讙 专讘讬 讬讜讞谞谉 诪讜讚讛 讘讛讗 讚讗诇诪讗 讻讬 讛讬讻讬 讚驻专讜住讛 砖诇 讞讟讬诐 讜砖诇诪讛 砖诇 砖注讜专讬诐 诪爪讜讛 注诇 讛驻专讜住讛 讗驻讬诇讜 诇专讘讬 讬讜讞谞谉 讛讻讬 谞诪讬 驻转讬转讬谉 讜砖诇诪讬谉 诪爪讜讛 注诇 讛驻转讬转讬谉 诇专讘 讛讜谞讗, 讜讻谉 谞诪讬 诪讚讗诪专讬谞谉 住转诐 转谞讬 转谞讗 拽诪讬讛 讚专讘 谞讞诪谉 讘专 讬爪讞拽 驻专讜住讛 讜砖诇诪讛 诪谞讬讞 驻专讜住讛 讘转讜讱 砖诇诪讛 讜讘讜爪注, 讜讗讬 讘驻专讜住讛 砖诇 讞讟讬诐 讜砖诇诪讛 砖诇 砖注讜专讬诐 讛讜讬 诇讬讛 诇驻专讜砖讬 讘讛讚讬讗 驻专讜住讛 砖诇 讞讟讬诐 讜砖诇诪讛 砖诇 砖注讜专讬诐, 讜讛讛讬讗 谞诪讬 讚讛讻诇 诪讜讚讬诐 讘驻住讞 谞诪讬 诇讻讗讜专讛 讛讻讬 讚讬讬拽讬, 讚讛讛讬讗 讘砖砖转讬讛谉 砖诇 讞讟讬诐 讗讜 砖诇 砖注讜专讬诐 诪讬讬专讬. 讜诇注谞讬谉 驻住拽 讛诇讻讛 拽讬讬"诇 讻专讘讬 讬讜讞谞谉 讜讗驻讬' 诇讙讘讬 专讘 讚讛讜讗 专讘讜 砖诇 专讘 讛讜谞讗, 讜讻诇 砖讻谉 诇讙讘讬 专讘 讛讜谞讗.
 转讜住驻转讗 (驻"讚, 讛讬"讗):诪讘专讻讬谉 注诇 讛讚讙谉 砖讛讜讗 诪谉 讛诪讜讘讞专. 讻讬爪讚, 砖诇诪讛 砖诇 讙诇讜住拽讬谉 讜驻专讜住讛 砖诇 讘注诇 讛讘讬转 诪讘专讱 注诇 砖诇诪讛 砖诇 讙诇讜住拽讬谉, 驻专讜住讛 砖诇 讙诇讜住拽讬谉 讜砖诇诪讛 砖诇 讘注诇 讛讘讬转 诪讘专讱 注诇 砖诇诪讛 砖诇 讘注诇 讛讘讬转, 驻转 讞讟讬谉 讜驻转 砖注讜专讬谉 诪讘专讱 注诇 驻转 讞讟讬谉, 驻专讜住讛 砖诇 讞讬讟讬谉 讜砖诇诪讛 砖诇 砖注讜专讬谉 诪讘专讱 注诇 驻专讜住讛 砖诇 讞讟讬谉, 驻转 讻讜住诪讬谉 讜驻转 砖注讜专讬谉 诪讘专讱 注诇 砖诇 砖注讜专讬谉, 讜讛诇讗 讻讜住诪讬谉 讬驻讬谉 诪谉 讛砖注讜专讬谉 讗诇讗 砖讛砖注讜专讬谉 诪诪讬谉 砖讘注讛 讜讗讬谉 讛讻讜住诪讬谉 诪诪讬谉 砖讘注讛. 讜讗讬转讗 谞诪讬 讛讻讬 讘讬专讜砖诇诪讬 讚讙专住讬谞谉 注诇讛 讘讬专讜砖诇诪讬 (讛"讗): 专讘讬 讬注拽讘 讘专 讗讞讗 讘砖诐 专讘讬 讝注讬专讗 讚专讘讬 讬讜讚讛 讛讬讗, 讚专讘讬 讬讜讚讛 讗诪专 讗诐 讬砖 讘讬谞讬讛诐 诪诪讬谉 砖讘注讛 注诇讬讜 讛讜讗 诪讘专讱 讘专讬砖讗.
注讜讚 讘讬专讜砖诇诪讬 (砖诐): 驻转 讟诪讗讛 讜驻转 讟讛讜专讛 专讘 讞讬讬讗 讘专 讘讗 讗讜诪专 注诇 讛讟讛讜专讛, 驻转 谞拽讬讬讛 讟诪讗讛 讜驻转 拽讬讘专 讟讛讜专讛 专讘 讞讬讬讗 讘专 讗讚讗 讘砖诐 专讘讬 讗讞讗 讗讜诪专 注诇 讗讬讝讛 诪讛谉 砖讬专爪讛.



诪谞讬讞 驻专讜住讛 讘转讜讱 砖诇诪讛 讜讘讜爪注. 驻讬专砖 专砖"讬 讝"诇: 讘讜爪注 讗讜 诪砖转讬讛谉 讗讜 诪砖诇诪讛. 讜讬砖 诪驻专砖讬诐 讙诐 讻谉 讘讛讗 讚讗诪专讬谞谉 讛讻诇 诪讜讚讬诐 讘驻住讞 砖诪谞讬讞 驻专讜住讛 讘转讜讱 砖诇诪讛 讜讘讜爪注 砖讘讜爪注 诪谉 讛砖诇诪讛, 讜讬砖 诪讬 砖驻讬专砖 讜讘讜爪注 诪谉 讛驻专讜住讛 讜注诇讬讛 讛讜讗 诪讘专讱 讛诪讜爪讬讗 讜注诇 讗讻讬诇转 诪爪讛 诪砖讜诐 讚诇讞诐 注讜谞讬 讻转讬讘 讜讗转讗 讜讙专注讗 诇驻诇讙讗 讚讞讚讗, 讜讝讛 注讬拽专.
讜诇注讬拽专 讛讗 讚讛讻诇 诪讜讚讬诐 讘驻住讞 讬砖 诪谉 讛讙讗讜谞讬诐 讝"诇 砖驻讬专砖讜讛 讗注讬拽专 砖诪注转讗 讚专"讛 讜专"讬, 讻诇讜诪专 讘砖讛讘讬讗讜 诇驻谞讬讛诐 驻转讬转讬谉 讜砖诇讬诪讬谉, 讛讗 讗诐 讛讘讬讗讜 讻讜诇谉 砖诇诪讬诐 讟驻讬 注讚讬祝 讜诪讘专讻讬谉 注诇 砖诇诪讬诐. 讜诇讝讛 讛驻讬' 讛住讻讬诐 讬讜转专 专讘 讛讗讬 讙讗讜谉 讝"诇. 讜讙诐 讛讜讗 讝"诇 讻转讘 讘砖诐 讗讞专讬诐 讝"诇 讚诇讗讜 诪讞诪转 砖诪注转讗 讚专"讛 讜专"讬 讗讬讬转讬讗讜 诇讛 讛讻讗 讜诇讗 转诇讬讗 讘驻诇讜讙转讬讬讛讜 讻诇诇, 讗诇讗 诪砖讜诐 诇讞诐 注讜谞讬, 讚诇讗 诇讬讘爪注 讗转专转讬 讻砖讗专 砖讘转讜转 讜讬"讟, 讜诪砖讜诐 讚讗转讗 诇讞诐 注讜谞讬 讜讙专注讗 诇驻诇讙讗 讚讞讚讗, 讜讻谉 注诪讗 讚讘专.



专讘讬 讝讬专讗 讘爪注 讗讻讜诇讬讛 砖讬专讜转讬讛. 驻讬专砖 专砖"讬 讝"诇: 驻专讜住讛 讙讚讜诇讛 砖讬讛讗 讚讬 诇讜 诇讻讜诇讛 住注讜讚讛. 讜讗讬谞讜 诪讞讜讜专 讘注讬谞讬. 讞讚讗 讚诇讗 讛讜讛 诇讬讛 诇诪讬诪专 讗讻讜诇讛 砖讬专讜转讬讛 讗诇讗 讘爪注 讻讜诇讛 砖讬专讜转讬讛. 讜注讜讚 讚讗诐 讻谉 讛讬讻讬 驻专讬讱 诪讞讝讬 讻专注讘转谞讜转讗 讗讚专讘讛 讛讬讬谞讜 注讬谉 讬驻讛 讚注诇讛 讗诪专讜 (诇拽诪谉 讘专讻讜转 诪讜, 讗) 讘注诇 讛讘讬转 讘讜爪注. 讜注讜讚 讚讘专 讛诇诪讚 诪注谞讬谞讜 讛讜讗 讚讗诪专 专讘 讞讬讬讗 爪专讬讱 诇讘爪讜注 注诇 砖转讬 讻讻专讜转. 讗诇讗 讜讚讗讬 讛讻讬 驻讬专讜砖讜 讘爪注 注诇 讻诇 讛讻讻专讜转 讛诪讜谞讞讜转 诇驻谞讬讜 诇讗讻讜诇 讜讛讗 诪讞讝讬 讻专注讘转谞讜转讗, 讜讛讬讬谞讜 谞诪讬 讚讗诪专 专讘 讗砖讬 讘转专 讛讻讬 讻讬 讛讜讬谞谉 讘讬讛 专讘 讻讛谞讗 讛讜讛 砖拽讬诇 转专转讬 讜讘爪注 讞讚讗. 讜讻谉 驻讬专砖 专讘 讛讗讬 讙讗讜谉 讝"诇, 讜讝"诇: 讗讬 诪讘专讱 讗讬谞讬砖 讘砖讘转讗 讗转专转讬 讜讘爪注 讞讚讗 讻专讘 讻讛谞讗 砖驻讬专 讚诪讬, 讜讗讬 讘爪注 诇讛讜 诇转专讜讜讬讬讛讜 讗驻讬' 诇讻讜诇讛 砖讬专讜转讬讛 讻专' 讝讬专讗 砖驻讬专 讚诪讬.





专讬讟讘"讗

讛讘讬讗讜 诇驻谞讬讛诐 驻转讬转讬谉 讜砖诇诪讬诐, 驻讬专讜砖 讜讻讜诇谉 诪讬谉 讗讞讚 讜讚注转讬讛 注诇 讛驻转讬转讬谉. 讗诪专 专讘 驻驻讗 诪讘专讱 注诇 讛驻转讬转讬谉 讜驻讜讟专 讗转 讛砖诇诪讬诐, 驻讬专讜砖 讚讻讬讜谉 讚转专讜讜讬讬讛讜 诪讬谉 讗讞讚 讜诇讚讬讚讬讛 讞讘讬讘 诇讬讛 诇讗讻讜诇 诪谉 讛驻转讬转讬谉 讚诪拽专讘讗 讗讛谞讬转讬讬讛讜 讟驻讬 诪驻转 砖诇讬诪讛 讚讻诇 住讘讬讘讜转讬讛 拽砖讛 讛讛讜讗 讚讞讘讬讘 诇讬讛 注讚讬祝 诇讘专讱 注诇讬讜 讜诇驻讟讜专 讗转 讛砖讗专: 



讜专' 讬讜讞谞谉 讗诪专 砖诇诪讬谉 诪爪讜讛 诪谉 讛诪讜讘讞专. 驻讬专讜砖 讻讬讜谉 讚转专讜讜讬讬讛讜 诪讬谉 讗讞讚 砖诇诐 注讚讬祝 砖讛讜讗 讞砖讜讘 讚诇讬讻讗 讟专讞讗 讻诇 讻讱 讘讘爪讬注讛 讗讘诇 驻专讜住讛 砖诇 讞讟讬诐 讜砖诇讬诪讛 砖诇 砖注讜专讬诐 驻讬专讜砖 讜讚注转讜 诇讗讻讜诇 诪砖转讬讛谉 讚讘专讬 讛讻诇 驻专讜住讛 砖诇 讞讟讬诐 注讚讬祝 讚讙专讬注 讟驻讬 驻转 砖注讜专讬诐 诇讙讘讬 驻转 讞讟讬诐 讜讗讬转 诇讬讛 诇讘专讜讻讬 注诇 驻专讜住讛 砖诇 讞讟讬诐 讗讘诇 讗诐 诇讗 讛讬讛 讘讚注转讜 诇讗讻讜诇 讗诇讗 诪砖诇 砖注讜专讬诐 诇讘讚 讜讚讗讬 诪讘专讱 注诇 砖诇 砖注讜专讬诐 砖讗讬谉 诪讞讬讬讘讬谉 讗转 讛讗讚诐 诇讘专讱 注诇 讚讘专 砖讗讬谉 专爪讜谞讜 诇讗讻讜诇:



讬专讗 砖诪讬诐 讬讜爪讗 讬讚讬 砖转讬讛谉. 驻讬专讜砖 讘驻专讜住讛 讜砖诇讬诪讛 砖诇 讞讟讬诐 砖讛讬讛 诪谞讬讞 驻专讜住讛 诇诪讟讛 讜讛砖诇讬诪讛 诇诪注诇讛 诇讛讚讜专 砖诇讗 转专讗讛 讗诇讗 讛砖诇讬诪讛 讜讘讜爪注 驻讬专讜砖 注诇 讛驻专讜住讛 讚诪拽专讘讗 讗讛谞讬转讬' 讜讗砖转讻讞 讚拽讬讬诐 讛讚讜专 诪爪讜讛 讜讘讬专讱 讗诪讗讬 讚讞讘讬讘 诇讬讛 讜讚讜拽讗 讘讻讬 讛讗 讗讘诇 讘驻专讜住讛 砖诇 讞讟讬诐 讜砖诇讬诪讛 砖诇 砖注讜专讬诐 诇讗 讚诇讬讻讗 讛讚讜专 讚砖注讜专讬诐 讙专讬注讬 诇讙讘讬 讞讟讬诐:



砖砖诪转 砖诇讜诐 讜讻讜'. 讚讗讬讻讗 拽专讜讘 讛谞讗讛 讜诪爪讜转 讛讚讜专:



讛讻诇 诪讜讚讬诐 讘驻住讞 砖诪谞讬讞 驻专讜住讛 讘转讜讱 砖诇讬诪讛 讜讘讜爪注. 讜讻注谞讬谉 砖驻讬专砖谞讜 讚讘讜爪注 诪谉 讛驻专讜住讛 讜注诇讬讛 诪讘专讱 讛诪讜爪讬讗 讜注诇 讗讻讬诇转 诪爪讛 诪讗讬 讟注诪讗 诇讞诐 注讜谞讬 拽专讬谞讗 讘讬讛 讜讻讬讜谉 砖讻谉 专砖讗讬 诇讘专讱 注诇 讛驻专讜住讛 讜诪谞讬讞 砖诇讬诪讛 诪砖讜诐 讛讚讜专 讬讜诐 讟讜讘. 讜讚注转 专讘讬谞讜 讛讗讬 讙讗讜谉 讝"诇 讚讚讜拽讗 讻砖讛讘讬讗讜 诇驻谞讬讜 驻专讜住讛 讜砖诇讬诪讛 讗讘诇 诇讗 讘注讬 诇诪讬诪专 砖讬讛讗 讞讜讘讛 讘驻专讜住讛 讜讗注"讙 讚讗转讬谞谉 注诇讛 诪砖讜诐 拽专讗 讚讻转讬讘 诇讞诐 注讜谞讬 讛讗 讗砖讻讞谉 谞诪讬 诇注讬诇 诇注谞讬谉 讻讜讘讗 讚讗专注讗 讚讗诪专讬谞谉 讚讗讚诐 讬讜爪讗 讘讛 讬讚讬 讞讜讘转讜 讘驻住讞 诪砖讜诐 讟注诪讗 讚诇讞诐 注讜谞讬 讻转讬讘 讚诇讗 讘注讬 诇诪讬诪专 砖讬讛讗 讞讜讘讛 诇诪注讘讚 讻讜讘讗 讚讗专注讗, 讛"谞 诇讬讻讗 讞讬讜讘讗 讘讛讻讬: 



讞讬讬讘 讗讚诐 诇讘爪讜注 注诇 砖转讬 讻讻专讜转 讘砖讘转. 驻讬专讜砖 讜诇讘爪讜注 诪砖转讬讛谉 诪讗讬 讟注诪讗 诇讞诐 诪砖谞讛 讻转讬讘:



专' 讝讬专讗 讘爪注 讗讻讜诇讛 砖讬专讜转讬讛. 驻讬专砖 专砖"讬 讝"诇 驻专讜住讛 讙讚讜诇讛 砖讬讛讗 讚讬 诇讜 诇讻诇 讛住注讜讚讛, 讜讛谞讻讜谉 砖讛讬讛 讘讜爪注 注诇 讛讻讻专讜转 讻讜诇谉 砖讛讬讛 讘讚注转讜 诇讗讻讜诇 讘讗讜转讜 住注讜讚讛 讚讻讬讜谉 讚讘注讬谞谉 诇讞诐 诪砖谞讛 讛讬讛 诪专讘讛 讘讛谉 诇讻讘讜讚 砖讘转. 讜讛讗 诪讬讞讝讬 讻专注讘转谞讜转讗, 驻讬' 讻砖讬讘爪注 注诇 讻讻专讜转 讛专讘讛: 



讗诪专 专讘 讗砖讬 讞讝讬谞讗 诇讬讛 诇专讘 讻讛谞讗 讚讛讜讛 砖拽讬诇 转专转讬 讜讘讜爪注 讞讚讗. 讗诪专 诇拽讟讜 讻转讬讘. 驻讬专讜砖 讻讬 讻转讬讘 诇讞诐 诪砖谞讛 讘诇拽讬讟讛 讗讘诇 讘讘爪讬注讛 诇讗 讻转讬讘 讜讻讬讜谉 砖砖转讬讛谉 转讞转 讬讚讬讜 讚讜诪讬讗 讚诇拽讬讟讛 住讙讬 诇讬讛 诇讘爪讜注 讘讗讞转:



专讬驻转讗 讚注专讜讘讗. 驻讬专讜砖 砖注专讘讜 讘讜 讗转诪讜诇 注讬专讜讘讬 讞爪专讜转 讚诇讬讜诪讗 讗讞专讬谞讗 讛讜讛 诪讜转专 诇讗讻诇讜:





讛诪讗讬专讬

驻转 讟诪讗讛 讜驻转 讟讛讜专讛, 驻转 谞拽讬讛 讟诪讗讛 讜驻转 拽讬讘专 讟讛讜专讛 讗讜诪专 注诇 讗讬讝讛 砖讬专爪讛 讜讻谉 讬专讗讛 讘驻转 谞拽讬讛 砖诇 注讻讜"诐 讜驻转 拽讬讘专 砖诇 讬砖专讗诇 砖讛讜讗 讗讜诪专 注诇 讗讬讝讛 砖讬专爪讛 讜讻谉 讘砖诇 讞讟讬诐 讬讘砖讛 讜砖诇 砖注讜专讬诐 讘转 讬讜诪讛 讜讻诇 讻讬讜爪讗 讘讗诇讜 讗讬谉 诇讜 诇讚讬讬谉 讗诇讗 诪讛 砖注讬谞讬讜 专讜讗讜转 讜讬专讗 砖诪讬诐 讬讜爪讗 讬讚讬 砖转讬讛谉 讘驻专讜住讛 砖诇 讞讟讬诐 讜砖诇讬诪讛 砖诇 砖注讜专讬诐 砖诪谞讬讞 砖诇讬诪讛 讘转讜讱 驻专讜住讛 讜讘讜爪注 注诇 讛驻专讜住讛 讜讻讚专讱 砖注讜砖讬谉 讘驻住讞 砖诪谞讬讞 驻专讜住讛 注诇 讛砖诇讬诪讛 讜诪讘专讱 讛诪讜爪讬讗 讜讗讻讬诇转 诪爪讛 注诇 讛驻专讜住讛 诪砖讜诐 诇讞诐 注讜谞讬, 讜讬砖 讗讜诪专 砖注诇 讛砖诇讬诪讛 讛诪讜爪讬讗 讜注诇 讛驻专讜住讛 讗讻讬诇转 诪爪讛 讜讬砖 讗讜诪专 讘讛驻讱, 讜诪讛 砖谞讛讙讜 讘讙' 诪爪讜转 讘' 砖诇讬诪讜转 讜讗讞转 驻专讜住讛 讛讜讗 诪驻谞讬 砖讘转 讛讘讗讛 讘驻住讞 砖爪专讬讱 诇讘爪讜注 注诇 砖转讬 讻讻专讜转 砖诇讬诪讜转 讜转拽谞讜讛 讗祝 讘讘讗讬诐 讘讞讜诇 诪砖讜诐 讗讜转诐 讛讘讗讬诐 讘砖讘转, 讜讬砖 诪驻专砖讬诐 砖讗祝 讘讞讜诇 讛讚讬谉 讻谉 砖诪讻诇 诪拽讜诐 诇讞诐 诪砖谞讛 讘注讬谞谉 讗诇讗 砖诪讗讞专 砖讛讜讗 爪专讬讱 诇讘爪讜注 讘驻专讜住讛 讘讝讜诇转 讛砖转讬诐, 讜讬砖 诪驻专砖讬诐 砖诇讗 谞讗诪专 讘驻住讞 诇讘爪讜注 讘驻专讬住讛 讗诇讗 诪转讜专转 专砖讜转 讛讗 诪讚专讱 讞讬讜讘 诇讗, 讜讗注"驻 砖讗诪专讜 诇讞诐 注讜谞讬 讻转讬讘 讘讬讛 讛专讬 讗祝 讘讻讜讘讗 讚讗专注讗 讗诪专讜讛 讻谉 诇诪注诇讛 讜讗讬谉 讛讞讬讜讘 诇讞讝讜专 讗讞专讬讛:



讝讛讜 砖讘讬讗专谞讜 砖诪讘专讱 讜讗讞专 讻讱 讘讜爪注 讬砖 讞讜诇拽讬诐 诪讻讞 转诇诪讜讚 讛诪注专讘 诇驻住讜拽 砖爪专讬讱 砖转讻诇讛 讘专讻转 讛诪讜爪讬讗 注诇 讘爪讬注转 讛驻转, 讜讗讬谉 讝讛 讻诇讜诐 砖讛专讬 谞驻住拽讛 讘讛讚讬讗 讘讻讗谉, 讗诇讗 砖讬砖 诇谞讜 诇诇诪讜讚 诪砖诐 讚讘专讬诐 讗讞专讬诐 讜诪转讜讱 讗讜转诐 讛讚讘专讬诐 讗谞讜 专讜讗讬谉 诇讻转讘讜 讘讻讗谉, 讜诇砖讜谉 转诇诪讜讚 讛诪注专讘 讘讝讛 讗讬谉 诪讘专讻讬诐 注诇 讛驻转 讗诇讗 讘砖注讛 砖讛讜讗 驻专讜住 讗讛谉 讚谞住讬讘 注讙讜诇讗 讘讬讚讬讛 讜诪讘专讱 注诇讜讬 讜诇讗 讗转讗 诇讬讚讜讬 专"诇 砖诇讗 驻专住讜 讘砖注转 讙诪专 讘专讻讛 爪专讬讱 诇诪讘专讱 注诇讛 转谞讬谞讜转 讗诪专 专' 转谞讞讜诐 讜爪专讬讱 诇讜诪专 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚, 砖诇讗 诇讛讝讻讬专 砖诐 砖诪讬诐 诇讘讟诇讛, 讜讝讛讜 砖讻转讘谞讜 注诇讬讜 砖讗讬谞讜 砖谞讜讬 讻讛诇讻讛 讗诇讗 砖讬讘爪注 诇讗讞专 讛讘专讻讛, 讜诪讻诇 诪拽讜诐 讬砖 诇诪讚讬谉 讛讬诪谞讛 砖讗诐 讛讬讜 诇驻谞讬讜 砖谞讬 诪讬谞讬 诇讞诐 讜讛谞讬讞 讗转 砖专讗讜讬 诇讘专讱 注诇讬讜 讜讘专讱 注诇 砖讗讬谞讜 专讗讜讬 砖爪专讬讱 诇讞讝讜专 讜诇讘专讱 注诇 讛专讗讜讬, 讜讗诪专讜 注讜讚 砖诐 砖讗诐 讘专讱 注诇 驻转 讝讛 讜谞驻诇 诪讬讚讜 讜讗讬 讗驻砖专 诇讬讟诇讜 爪专讬讱 诇讞讝讜专 诇讘专讱 注诇 讛讗讞专, 讜诇砖讜谞诐 讘讝讛 讗讛谉 讚谞住讬讘 转专诪讜住讗 讜讘专讬讱 注诇讜讬 讜谞驻诇 诪讬讚讜讬 爪专讬讱 诇诪讘专讻讗 讝诪谉 转谞讬谞讜转祝 讜诪讛 讘讬谞讛 诇讗诪转 讛诪讬诐 专"诇 砖讛诪讬诐 谞专讚驻讬诐 讜讛讜诇讻讬诐 讜讻砖诪讘专讱 注诇讬讛谉 讻讘专 讛诇讻讜 讗转 砖讛讬讜 诇驻谞讬讜 讘砖注转 讛讘专讻讛 讜转讬专抓 转诪谉 诇讻谉 谞转讻讜讬谉 转讞诇讛, 讜诪讻讗谉 讗转讛 诇诪讚 诇讻诇 砖讘讬专讱 注诇 讚讘专 讜诇讗 谞讝讚诪谉 诇拽讬讬诐 讗转 讘专讻转讜 注诇 讗讜转讜 讚讘专 砖讻讬讜谉 诇讘专讱 注诇讬讜 砖讞讜讝专 讜诪讘专讱 注诇 讛讗讞专 讜讗讜诪专 注诇 诪讛 砖讘讬专讱 讘专讜讱 砖诐 讻讘讜讚 诪诇讻讜转讜 讜讻讜':



诇注讜诇诐 讗讬谉 转讜专诪讬谉 讗诇讗 诪谉 讛讬驻讛 讜讗诐 讗讬谉 砖诐 讻讛谉 注讻砖讬讜 诇讬讟讜诇 讗转 讛转专讜诪讛 转讜专诐 诪谉 讛诪转拽讬讬诐 讬讜转专 讗注"驻 砖讬砖 讬驻讛 讛讬诪谞讜 讜转讜专诪讬诐 讘爪诇 砖诇诐 讗注"驻 砖讛讜讗 拽讟谉 讗讘诇 诇讗 讞爪讬 讘爪诇 讗注"驻 砖讛讜讗 讙讚讜诇 讜讗驻讬诇讜 讘诪拽讜诐 砖讬砖 讻讛谉:



讞讬讬讘 讗讚诐 诇讘爪讜注 讘砖讘转 注诇 砖转讬 讻讻专讜转 砖诇讬诪讜转 讗祝 讘住注讜讚讛 讛砖诇讬砖讬转 讜讬拽讞 讘讬讚讜 讛砖转讬诐 讜讬讘爪注 讛讗讞转 讝讻专 诇诇讞诐 诪砖谞讛 讜讻谉 讛讚讬谉 讘讬诪讬诐 讟讜讘讬诐:



诪讙讚讜诇讬 讛讞讻诪讬诐 讻砖讛讬讛 驻转 砖诇 注讬专讜讘讬 转讘砖讬诇讬诐 讘讘讬转诐 讛讬讜 诪讻讬谞讬谉 讗讜转讜 诇讘专讱 讘讜 讛诪讜爪讬讗 讘砖讘转 讛讜讗讬诇 讜谞注砖讬转 讘讜 诪爪讜转 注讬专讜讘, 讜讗诇 转讟注讛 诇驻专砖 讚讘专 讝讛 讘驻转 砖诇 注讬专讜讘讬 转讞讜诪讬谉 砖讛专讬 驻转 砖诇 注讬专讜讘讬 转讞讜诪讬谉 爪专讬讱 诇讻转讞诇讛 砖讬讛讗 砖诇诐 讻诇 讛砖讘转 讜讻诇 砖讻谉 砖讗讬谉 诇驻专砖讛 讘注讬专讜讘讬 讞爪专讜转 讗诇讗 讗诐 讻谉 谞驻专砖 讘讛 砖讛讬讛 讘讜爪注 讘讛 诇诪讞专 砖讗诐 讘砖讘转 注爪诪讜 讛专讬 谞讗住专 讗讞专 讻谉 诇讟诇讟诇 讘讞爪专, 讗"讬 诇诪讛 讚转谞谉 谞讗讻诇 注讬专讜讘讜 讜讻讜' 注讬专讜讘讜 注讬专讜讘 讛讙诐 讚讙诐 专砖"讬 驻讬' 讗转诪讜诇 讜讙诐 讚讘专讬 专砖"讬 爪"注 讜讙诐 讘注讬专讜讘讬 讞爪讬专讜转 诇讗 诪爪讬谞讜 砖讬讗住讜专 诇讟诇讟诇 讘讞爪专 讻砖谞讗讻诇 讛注讬专讜讘 讜讘驻专讟 诇诪讗讬 讚拽讬"诇 砖讘转 讛讜讗讬诇 讜讛讜转专讛 讛讜转专讛:



诪诪讛 砖讻转讘谞讜 诇诪讚讜 讘拽爪转 转讜住驻讜转 讘讗讙讚 讛讛讚住 砖讘诇讜诇讘 砖诪讬讞讚讬诐 讗讜转讛 诇讘专讱 注诇 讛讘砖诪讬诐 讘诪讜爪讗讬 砖讘转讜转 讜讻谉 砖讬专讬 驻转讬诇讜转 砖诇 砖讘转 诪讚诇讬拽讬诐 讗讜转谉 讘诪讜爪讗讬 砖讘转 诇讘专讱 讘讛谉 注诇 讛讗讜专:



谞讛讙讜 讛注诐 诇讛谞讬讞 讬讚 砖诪讗诇讬转 注诇 讛驻转 讜诇讘爪讜注 讘讬讚 讛讬诪谞讬转 讻讚讬 砖讬讜谞讞讜 注砖专 讗爪讘注讜转讬讜 注诇讬讜 讚专讱 诇讘讜讘 诪爪讜讛, 讜专诪讝 诇注砖专 诪诇讗讻讜转 砖谞注砖讜转 讘驻转 拽讜讚诐 讗讻讬诇讛 讜讝讻专 诇讚讘专 注砖专讛 转讬讘讜转 讘讘专讻转 讛诪讜爪讬讗:



讜诇注讜诇诐 诇讗 讬驻专讜住 讗讚诐 讗转 讛驻转 讻诇讜 砖诇讗 讬专讗讛 讻专注讘转谉 讗诇讗 讬驻专讜住 驻专讜住讛 讘转讜讱 砖诇讬诪讛:





转讜住驻讜转 专讗"砖

讗诇讗 讗诪专 专讘讗 诪讘专讱 讜讗讞"讻 讘讜爪注. 砖诇讗 讬驻专讬讚 讛驻专讜住讛 诪谉 讛驻转 注讚 诇讗讞专 讘专讻讛. 讜讬砖 砖讗讬谉 专讜爪讬谉 诇讞转讜讱 讛诇讞诐 讻诇诇 注讚 诇讗讞专 讛讘专讻讛. 讜诇讗 谞讛讬专讗 诪砖讜诐 讚讞砖讬讘 讛驻住拽讛 诪讛 砖诪转讗讞专 诇讞转讜讱 讛诇讞诐 讜砖讜讛讛 讘讬谉 讘专讻讛 诇讗讻讬诇讛 讗诇讗 讞讜转讱 讜讗讬谉 诪驻专讬讚 讛驻专讜住讛 讚讗诐 诇讗 讻谉 讞砖讬讘讗 讻驻专讜住讛 讜讻谉 砖谞讬谞讜 讘驻"讙 讚讟讘讜诇 讬讜诐 专' 诪讗讬专 讗讜诪专 讗诐 讗讜讞讝 讘讙讚讜诇 讜讛拽讟谉 注讜诇讛 注诪讜 讛专讬 讛讜讗 讻诪讜讛讜 专' 讬讛讜讚讛 讗讜诪专 讗诐 讗讜讞讝 讘拽讟谉 讜讛讙讚讜诇 注讜诇讛 注诪讜 讛专讬 讛讜讗 讻诪讜讛讜 讜讛诇讻讛 讻专' 讬讛讜讚讛.



讬专讜砖诇诪讬 专' 讝专讬拽讗 讗诪专 专' 讝注讬专讗 讘注讬 讛讗讬 诪讗谉 讚谞住讬讘 转专诪讜住讗 讜诪讘专讱 注讬诇讜讬 讜谞驻讜诇 诪讬谞讜讬 诪讛讜 诇讘专讜讻讬 注诇讬讛 讝诪谞讗 转谞讬谞讬转 诪讛 讘讬谞讜 诇讘讬谉 讗诪转 讛诪讬诐 讗诪专讬谉 转诪谉 讻讬讜谉 讚注转讜 诪转讞诇讛 讛讻讬 诇讗 讻讬讜谉 讚注转讜 诪转讞诇讛 转谞讬 专' 讞讬讬讗 讗讬谉 诪讘专讻讬谉 注诇 讛驻转 讗诇讗 讘砖注讛 砖讛讜讗 驻讜专住 讗诪专 专' [讞讬讬讗] 讘专 讜讜讗 讛讚讗 讗诪专讛 讛讚讬谉 讚谞住讬讘 驻讜讙诇讗 讜诪讘专讱 注讬诇讜讬讛 讜讛讜讗 诇讗 讗转讗 诇讬讚讬讛 爪专讬讱 诇讘专讜讻讬 注诇讬讛 讝诪谞讗 转谞讬谞讬转 讗"专 转谞讞讜诐 讘专 讬讜讚谉 讜爪专讬讱 诇讜诪专 讘砖讻诪"诇讜 砖诇讗 诇讛讝讻讬专 砖诐 砖诪讬诐 诇讘讟诇讛 讜谞专讗讛 驻讬' 讛讬专讜砖诇诪讬 讚讛讗 讚讗讬谉 诪讘专讻讬谉 注诇 讛驻转 讗诇讗 讘砖注讛 砖讛讜讗 驻讜专住 讛讬讬谞讜 讟注诪讗 砖讗诐 讬驻专讜住 拽讜讚诐 讘专讻讛 砖诪讗 转驻讜诇 讛驻专讜住讛 诪讬讚讜 讜转讗讘讚 讜讬爪讟专讱 诇讞讝讜专 讜诇讘专讱 注诇 驻专讜住讛 讗讞专转 讜讬砖 讻讗谉 讘专讻讛 诇讘讟诇讛 讗讘诇 讻砖讛讜讗 诪讘专讱 拽讜讚诐 驻专讬住讛 注诇 讻诇 讛驻转 讗诐 转驻讜诇 讛驻专讜住讛 诪讬讚讜 讜讬驻专讜住 驻专讜住讛 讗讞专转 讚诇讗 讬爪讟专讱 诇讘专讱, 讜诪住讬拽 讘讬专讜砖诇诪讬 注讚 讻诪讛 [讬讘专讱] 专讘讬 讞谞讬谞讗 讜专' 诪讜谞讗 讞讚 讗诪专 [注讚] 讻讝讬转 讜讞讚 讗诪专 注讚 驻讞讜转 诪讻讝讬转 [诪讗谉 讚讗诪专 讻讝讬转 讻讛讗 讚转谞讬谞谉 (诪谞讞讜转 讚祝 注"讛) 转诪谉 讜讻讜诇谉 驻转讜转讬谉 讻讝讬转 诪讗谉 讚讗诪专 注讚 驻讞讜转 诪讻讝讬转] 讻诪讗谉 讚转谞讗 讚讘讬 专' 讬砖诪注讗诇 注讚 砖诪讞讝讬专讬谉 诇住讜诇转谉:



讛"讙 专砖"讬 讛讘讬讗讜 诇驻谞讬讜 驻转讬转讬谉 讜砖诇诪讬诐 讗诪专 专讘 讛讜谞讗 诪讘专讱 注诇 讛驻转讬转讬谉 讜讗诐 讛驻转讬转讬谉 讙讚讜诇讬诐 诪谉 讛砖诇诪讬诐 爪专讬讱 诇讘专讱 注诇讬讛诐 讜专' 讬讜讞谞谉 讗诪专 砖诇讬诪讛 诪爪讜讛 诪谉 讛诪讜讘讞专. 讜讛拽砖讛 专"转 讚诪讞诇讜拽转 诪讜驻诇讙 讛讜讗 讝讛 讚专讘 讛讜谞讗 诪爪专讬讱 诇讘专讱 注诇 讛驻转讬转讬谉 讛讙讚讜诇讬诐 讜专' 讬讜讞谞谉 注诇 讛砖诇讬诪讛 讜讚诪讬讗 诇讛讛讬讗 讗诇讜 拽砖专讬诐 [讚祝 拽讬"讘] 讛砖转讗 驻讟讜专 讗讘诇 讗住讜专 拽讗 拽砖讬讗 诇讬 讞讬讬讘 讞讟讗转 拽讗诪专转 诇讬, 讜注讜讚 诪讗讬 砖谞讗 讛讻讗 讚谞拽讟 驻转讬转讬谉 讜诇拽诪谉 谞拽讟 驻专讜住讛 砖诇 讞讟讬谉, 讜驻讬' 专"转 讚讛"讙 讛讘讬讗讜 诇讜 驻转讬转讬谉 讙讚讜诇讬诐 讜砖诇诪讬诐 拽讟谞讬诐 讗诪专 专讘 讛讜谞讗 诪讘专讱 注诇 讛驻转讬转讬谉, 驻讬' 讗诐 讬专爪讛 讜讛讜讗 讛讚讬谉 注诇 讛砖诇诪讬诐 拽讟谞讬诐 讚讻讬 讛讚讚讬 谞讬谞讛讜 专' 讬讜讞谞谉 讗诪专 诪讘专讱 注诇 讛砖诇讬诪讛 讗讘诇 驻专讜住讛 砖诇 讞讟讬谉 讜砖诇讬诪讛 砖诇 砖注讜专讬诐 诪讘专讱 注诇 讛驻专讜住讛 砖诇 讞讟讬诐 讜讗驻讬诇讜 讛讬讗 拽讟谞讛 讚诇砖讜谉 驻专讜住讛 诪砖诪注 讞爪讬 讛砖诇诐 讻诪讜 讗讞讚 砖诇讗 讬讟讜诇 驻专讜住讛 [诪谞讞讜转 讚祝 注讝 注"讘] 讜讻诪讜 诪谞讛 诇讗讘讬讱 讘讬讚讬 讜讛讗讻诇转讬讜 驻专住 [砖讘讜注讜转 讚祝 诪"讘 注"讗] 讜诇讛讻讬 谞拽讟 诇注讬诇 驻转讬转讬谉 讜讛讻讗 驻专讜住讛 [讜专讘讜转讗 讗砖诪讜注讬谞谉] 讗注"讙 讚驻专讜住讛 砖诇 讞讟讬谉 拽讟谞讛 爪专讬讱 诇讘专讱 注诇讬讛 转讞诇讛 诪砖讜诐 讚讻诇 讛拽讜讚诐 讘驻住讜拽 拽讜讚诐 诇讘专讻讛, 讜驻住拽 专"转 讻专' 讬讜讞谞谉 诇讙讘讬 专讘 讛讜谞讗 讚专讘 讛讜谞讗 诇讬转讗 诇讙讘讬 专讘 砖讛讬讛 转诇诪讬讚讜 讻"砖 诇讙讘讬 专' 讬讜讞谞谉 讚专讘 诇讙讘讬 专' 讬讜讞谞谉 诇讬转讗 讜讛讻讬 讗诪专讬谞谉 讘驻' 诪讬 砖讛讜爪讬讗讜讛讜 [讚祝 诪"讜 注"讘] 讘诪拽讜诐 专' 讬讛讜讚讛 诇讬转讗 讘诪拽讜诐 专' 讬讜住讬 诪讘注讬讗 讛讬诇讻讱 驻专讜住讛 拽讟谞讛 砖诇 讞讟讬谉 讜砖诇讬诪讛 砖诇 讞讟讬谉 诇讚讘专讬 讛讻诇 诪讘专讱 注诇 讛砖诇讬诪讛 驻转讬转讬谉 讙讚讜诇讬诐 砖诇 讞讟讬诐 讜砖诇讬诪讛 拽讟谞讛 砖诇 讞讟讬诐 讛诇讻讛 讻专' 讬讜讞谞谉 讚砖诇讬诪讛 诪爪讜讛 诪谉 讛诪讜讘讞专 讜讗驻讬诇讜 讗讬 讛讜讜 驻转讬转讬谉 诪驻转 谞拽讬讛 讜砖诇讬诪讛 诪驻转 讛讚专讗讛 讻讬讜谉 讚砖谞讬讛诐 诪讞讟讬诐 诪讘专讱 注诇 讛砖诇讬诪讛 讗讘诇 驻专讜住讛 砖诇 讞讟讬诐 注讚讬驻讗 诪砖诇讬诪讛 砖诇 砖注讜专讬诐 讜讘转讜住驻转' 讚讘专讻讜转 [驻"讙] 转谞讬讗 诪讘专讻讬谉 注诇 讛讚讙谉 砖讛讜讗 诪谉 讛诪讜讘讞专 讻讬爪讚 砖诇讬诪讛 砖诇 讙诇讜住拽讗讜转 讜砖诇讬诪讛 砖诇 讘注诇 讛讘讬转 诪讘专讱 注诇 讛砖诇讬诪讛 砖诇 讘注诇 讛讘讬转 驻专讜住讛 砖诇 讞讟讬诐 讜砖诇讬诪讛 砖诇 砖注讜专讬诐 诪讘专讱 注诇 讛驻专讜住讛 砖诇 讞讟讬诐 驻转 砖注讜专讬诐 讜驻转 讻讜住诪讬谉 诪讘专讱 注诇 砖诇 砖注讜专讬诐 讜讛诇讗 讻讜住诪讬谉 讬驻讬谉 [讛讬诪谞讛 讗诇讗] 砖讝讜 诪砖讘注转 讛诪讬谞讬谉 讜讝讜 讗讬谞讛 诪砖讘注转 讛诪讬谞讬谉 讜讗诪专讬谞谉 注诇讛 讘讬专讜砖诇诪讬 专' 讬注拽讘 讘专 讗讞讗 讘砖诐 专' 讝注讬专讗 讚专' 讬讛讜讚讛 讛讬讗 讚讗诪专 讗诐 讬砖 讘讬谞讬讛诐 诪讝' 讛诪讬谞讬谉 注诇讬讜 讛讜讗 诪讘专讱 驻转 讟诪讗讛 讜驻转 讟讛讜专讛 专' 讞讬讬讗 讘专 讗讘讗 讗诪专 诪讘专讱 注诇 讛讟讛讜专讛 驻转 谞拽讬讛 讟诪讗讛 讜驻转 拽讬讘专 讟讛讜专讛 专' 讞讬讬讗 讘砖诐 专' 讗讞讗 讗诪专 注诇 讗讬讝讛 砖讬专爪讛 讬讘专讱 讜讻谉 讛讚讬谉 讘驻转 砖诇 讻讜转讬诐 讜驻转 砖诇 讬砖专讗诇:



讻转谞讗讬 转讜专诪讬谉 讘爪诇 拽讟谉. 驻专砖"讬 讚拽讗讬 讗驻专讜住讛 砖诇 讞讟讬谉 讜砖诇讬诪讛 砖诇 砖注讜专讬诐 讜讻谉 驻专"转, 讜讗注"讙 讚讘爪诇 讛讜讬 诪讬谉 讗讞讚 讜讞讟讬诐 讜砖注讜专讬诐 讘' 诪讬谞讬诐 诪"诪 讗讬讬转讬 砖驻讬专 专讗讬讛 讚诇诪专 讞砖讜讘 注讚讬祝 讜诇诪专 砖诇诐 注讚讬祝 讗讘诇 讗讬 讛讜讛 拽讗讬 讻转谞讗讬 注诇 驻诇讜讙转讗 讚专' 讬讜讞谞谉 讜专讘 讛讜谞讗 讛讗 诪住拽讬谞谉 讚讛讬讻讗 讚讗讬讻讗 讻讛谉 诇讻讜"注 讞砖讜讘 注讚讬祝 讜专' 讬讜讞谞谉 住讘专 讚砖诇讬诪讛 注讚讬祝.



讜讬专讗 砖诪讬诐 讬讜爪讗 讬讚讬 砖转讬讛谉. 讗驻专讜住讛 砖诇 讞讟讬诐 讜砖诇讬诪讛 砖诇 砖注讜专讬诐 拽讗讬 诪讚谞拽讟 驻专讜住讛 讜诇讗 谞拽讟 驻转讬转讬谉:



诪谞讬讞 驻专讜住讛 讘转讜讱 砖诇讬诪讛 讜讘讜爪注. 驻专砖"讬 讘诇砖讜谉 讗' 讘讜爪注 诪谉 讛砖诇讬诪讛 讜诪"诪 讬讜爪讗 (诪讬讚讬) 讗 砖谞讬讛诐 拽专讬谞讗 讘讬讛 讚讻讬讜谉 砖诪谞讬讞 砖谞讬讛诐 讬讞讚 讛讜讬 讻讗诇讜 讘爪注 诪砖谞讬讛诐, 讜诇砖讜谉 砖谞讬 驻讬' 讘讜爪注 诪砖转讬讛谉 讬讞讚 讜讝讛 谞专讗讛 注讬拽专 诪讚讗诪专讬谞谉 诇拽诪谉 讛讻诇 诪讜讚讬诐 诇注谞讬谉 驻住讞 砖诪谞讬讞 驻专讜住讛 讘转讜讱 砖诇讬诪讛 讜讘讜爪注 诪"讟 诇讞诐 注讜谞讬 讻转讬讘 诪砖诪注 砖讘讜爪注 讙诐 诪谉 讛驻专讜住讛 砖讻谉 讚专讻讜 砖诇 注谞讬, 讜讘驻住讞 专讙讬诇 专"讬 诇讘爪讜注 诪砖转讬讛谉 讬讞讚 讜讗讬谉 讝讛 诪爪讜转 讞讘讬诇讜转 诪讬讚讬 讚讛讜讛 讗讻讜住 砖诇 拽讚讜砖 讜讛讘讚诇讛 砖讗讜诪专 注诇讬讜 讘专讻转 讛讬讬谉 讜讗诪专讬谞谉 谞诪讬 讘驻' 注专讘讬 驻住讞讬诐 [讚祝 拽讬"讚 注"讘 讚诪讬 砖讗讬谉 诇讜 砖讗专 讬专拽讜转 诪讘专讱 注诇 讞住讗 讘驻讛"讗 讜注诇 讗讻讬诇转 诪专讜专 讜诇讗 讞砖讘讬谞谉 诇讬讛 诪爪讜转 讞讘讬诇讜转 讜讻谉 讘专讻转 讛诪讜爪讬讗 讛讜讗 讻诪讜 讘专讻转 讛讬讬谉 讚拽讬讚讜砖 讜诇讗 讚诪讬 诇拽讬讚讜砖 讜讘专讻转 讛诪讝讜谉 讚转专讬 诪讬诇讬 谞讬谞讛讜 讜驻注诪讬诐 砖诇讗 讛讬讛 专讜爪讛 诇砖谞讜转 讛诪谞讛讙 讜讛讬讛 诪讘专讱 注诇 讛砖诇讬诪讛 (讛驻专讜住讛) 讛诪讜爪讬讗 讜讗讬谞讛 诪驻专讬讚讛 诇讙诪专讬 讜讞讜讝专 讜诪讘专讱 注诇 [讛驻专讜住讛] 讗讻讬诇转 诪爪讛 讜讘讜爪注, 讜讛"专 诪谞讞诐 诪讗讜谞"讗 讛讬讛 诪讘专讱 讛诪讜爪讬讗 讜注诇 讗讻讬诇转 诪爪讛 注诇 讛驻专讜住讛 讜诇讗 讛讬讛 谞讜讙注 讻诇诇 讘砖诇讬诪讛 讚讗讬谞讛 讗诇讗 诪砖讜诐 诇讞诐 诪砖谞讛 诪砖讜诐 讚讗诪专讬谞谉 诪讛 讚专讻讜 砖诇 注谞讬 讘驻专讜住讛 诪砖诪注 讚讘讬谉 讛诪讜爪讬讗 讜讘讬谉 注诇 讗讻讬诇转 诪爪讛 讛讻诇 讬砖 诇注砖讜转 讘驻专讜住讛:





砖讬讟讛 诪拽讜讘爪转

讛讘讬讗讜 诇驻谞讬讛诐 驻转讬转讬谉 讜砖诇诪讬诐 - 驻讬专讜砖 讜讻讜诇谉 诪讬谉 讗讞讚 讜讚注转讬讛 注诇 讛驻转讬转讬谉:


讗诪专 专讘 驻驻讗 诪讘专讱 注诇 讛驻转讬转讬谉 讜驻讜讟专 讗转 讛砖诇诪讬诐 - 驻讬专讜砖 讚讻讬讜谉 讚转专讜讜讬讬讛讜 诪讬谉 讗讞讚 讜诇讚讬讚讬讛 讞讘讬讘 诇讬讛 诇讗讻讜诇 诪谉 讛驻转讬转讬谉 讚诪拽专讘讗 讗讛谞讬转讬讬讛讜 讟驻讬 诪驻转 砖诇讬诪讛 讚讻诇 住讘讬讘讜转讬讛 拽砖讛. 讛讛讜讗 讚讞讘讬讘 诇讬讛 注讚讬祝 诇讘专讱 注诇讬讜 讜诇驻讟讜专 讗转 讛砖讗专:


讜专' 讬讜讞谞谉 讗诪专 砖诇诪讬谉 诪爪讜讛 诪谉 讛诪讜讘讞专 - 驻讬专讜砖 讻讬讜谉 讚转专讜讜讬讬讛讜 诪讬谉 讗讞讚 砖诇诐 注讚讬祝 砖讛讜讗 讞砖讜讘 讚诇讬讻讗 讟专讞讗 讻诇 讻讱 讘讘爪讬注讛:


讗讘诇 驻专讜住讛 砖诇 讞讟讬诐 讜砖诇讬诪讛 砖诇 砖注讜专讬诐 - 驻讬专讜砖 讜讚注转讜 诇讗讻讜诇 诪砖转讬讛谉 讚讘专讬 讛讻诇 驻专讜住讛 砖诇 讞讟讬诐 注讚讬祝 讚讙专讬注 讟驻讬 驻转 砖注讜专讬诐 诇讙讘讬 驻转 讞讟讬诐 讜讗讬转 诇讬讛 诇讘专讜讻讬 注诇 驻专讜住讛 砖诇 讞讟讬诐. 讗讘诇 讗诐 诇讗 讛讬讛 讘讚注转讜 诇讗讻讜诇 讗诇讗 诪砖诇 砖注讜专讬诐 诇讘讚 讜讚讗讬 诪讘专讱 注诇 砖诇 砖注讜专讬诐 砖讗讬谉 诪讞讬讬讘讬谉 讗转 讛讗讚诐 诇讘专讱 注诇 讚讘专 砖讗讬谉 专爪讜谞讜 诇讗讻讜诇:


讬专讗 砖诪讬诐 讬讜爪讗 讬讚讬 砖转讬讛谉 - 驻讬专讜砖 讘驻专讜住讛 讜砖诇讬诪讛 砖诇 讞讟讬诐 砖讛讬讛 诪谞讬讞 驻专讜住讛 诇诪讟讛 讜讛砖诇讬诪讛 诇诪注诇讛 诇讛讚讜专 砖诇讗 转专讗讛 讗诇讗 讛砖诇讬诪讛:


讜讘讜爪注 - 驻讬专讜砖 注诇 讛驻专讜住讛 讚诪拽专讘讗 讗讛谞讬转讬讛 讜讗砖转讻讞 讚拽讬讬诐 讛讚讜专 诪爪讜讛 讜讘讬专讱 讗诪讗讬 讚讞讘讬讘 诇讬讛. 讜讚讜拽讗 讘讻讬 讛讗 讗讘诇 讘驻专讜住讛 砖诇 讞讟讬诐 讜砖诇讬诪讛 砖诇 砖注讜专讬诐 诇讗 讚诇讬讻讗 讛讚讜专 讚砖注讜专讬诐 讙专讬注讬 诇讙讘讬 讞讟讬诐:


砖砖诪转 砖诇讜诐 讜讻讜' - 讚讗讬讻讗 拽专讜讘 讛谞讗讛 讜诪爪讜转 讛讚讜专:


讛讻诇 诪讜讚讬诐 讘驻住讞 砖诪谞讬讞 驻专讜住讛 讘转讜讱 砖诇讬诪讛 讜讘讜爪注 - 讜讻注谞讬谉 砖驻讬专砖谞讜 讚讘讜爪注 诪谉 讛驻专讜住讛 讜注诇讬讛 诪讘专讱 讛诪讜爪讬讗 讜注诇 讗讻讬诇转 诪爪讛:


诪讗讬 讟注诪讗 诇讞诐 注讜谞讬 拽专讬谞讗 讘讬讛 - 讜讻讬讜谉 砖讻谉 专砖讗讬 诇讘专讱 注诇 讛驻专讜住讛. 讜诪谞讬讞 砖诇讬诪讛 诪砖讜诐 讛讚讜专 讬讜诐 讟讜讘. 讜讚注转 专讘讬谞讜 讛讗讬 讙讗讜谉 讝"诇 讚讚讜拽讗 讻砖讛讘讬讗讜 诇驻谞讬讜 驻专讜住讛 讜砖诇讬诪讛 讗讘诇 诇讗 讘注讬 诇诪讬诪专 砖讬讛讗 讞讜讘讛 讘驻专讜住讛. 讜讗祝 注诇 讙讘 讚讗转讬谞谉 注诇讛 诪砖讜诐 拽专讗 讚讻转讬讘 诇讞诐 注讜谞讬 讛讗 讗砖讻讞谉 谞诪讬 诇注讬诇 诇注谞讬谉 讻讜讘讗 讚讗专注讗 讚讗诪专讬谞谉 讚讗讚诐 讬讜爪讗 讘讛 讬讚讬 讞讜讘转讜 讘驻住讞 诪砖讜诐 讟注诪讗 讚诇讞诐 注讜谞讬 讻转讬讘 讚诇讗 讘注讬 诇诪讬诪专 砖讬讛讗 讞讜讘讛 诇诪注讘讚 讻讜讘讗 讚讗专注讗 讛讻讗 谞诪讬 诇讬讻讗 讞讬讜讘讗 讘讛讻讬:


讞讬讬讘 讗讚诐 诇讘爪讜注 注诇 砖转讬 讻讻专讜转 讘砖讘转 - 驻讬专讜砖 讜诇讘爪讜注 诪砖转讬讛谉. 诪讗讬 讟注诪讗 诇讞诐 诪砖谞讛 讻转讬讘:


讗诪专 专讘 讗砖讬 讞讝讬谞讗 诇讬讛 诇专讘 讻讛谞讗 讚讛讜讛 砖拽讬诇 转专转讬 讜讘讜爪注 讞讚讗 讗诪专 诇拽讟讜 讻转讬讘 - 驻讬专讜砖 讻讬 讻转讬讘 诇讞诐 诪砖谞讛 讘诇拽讬讟讛 讗讘诇 讘讘爪讬注讛 诇讗 讻转讬讘 讜讻讬讜谉 砖砖转讬讛谉 转讞转 讬讚讬讜 讚讜诪讬讗 讚诇拽讬讟讛 住讙讬 诇讬讛 诇讘爪讜注 讘讗讞转:


专' 讝讬专讗 讘爪注 讗讻讜诇讛 砖讬专讜转讬讛 - 驻讬专砖 专砖"讬 讝"诇 驻专讜住讛 讙讚讜诇讛 砖讬讛讗 讚讬 诇讜 诇讻诇 讛住注讜讚讛. 讜讛谞讻讜谉 砖讛讬讛 讘讜爪注 注诇 讛讻讻专讜转 讻讜诇谉 砖讛讬讛 讘讚注转讜 诇讗讻讜诇 讘讗讜转讜 住注讜讚讛 讚讻讬讜谉 讚讘注讬谞谉 诇讞诐 诪砖谞讛 讛讬讛 诪专讘讛 讘讛谉 诇讻讘讜讚 砖讘转:


讛讗 诪讬讞讝讬 讻专注讘转谞讜转讗 - 驻讬专讜砖 讻砖讬讘爪注 注诇 讻讻专讜转 讛专讘讛:


专讬驻转讗 讚注专讜讘讗 - 驻讬专讜砖 砖注专讘讜 讘讜 讗转诪讜诇 注讬专讜讘讬 讞爪专讜转 讚诇讬讜诪讗 讗讞专讬谞讗 讛讜讛 诪讜转专 诇讗讻诇讜:





诪讛专砖"讗 - 讞讬讚讜砖讬 讛诇讻讜转

讘讚"讛 讜讛诇讻转讗 讻专讘讗 讻讜' 砖诇讗 讬驻专讬砖谞讛 诪谉 讛驻转 注讚 讗讞专 讛讘专讻讛 讜讬砖 讻讜' 讛讬住讞 讛讚注转 讘讬谉 讛讘专讻讛 诇讗讻讬诇讛 讻讜' 讻爪"诇 诪讚讘专讬 讛专讗"砖 注"砖:


讘讗"讚 讚讘注讬谞谉 注讚 砖转讻诇讛 讗诪谉 诪驻讬 讛注讜谞讬谉 砖诇讗 讬讘爪注 拽讜讚诐 讜讙诐 诪讬讬转讬 专讗讬讛 砖爪专讬讱 诇住讬讬诐 拽讜讚诐 讻讜' 注讻"诇 专"诇 讚讛讛讬讗 讚注讚 砖转讻诇讛 讗诪谉 诪驻讬 讛注讜谞讬谉 讛讬讬谞讜 谞诪讬 砖诇讗 讬讘爪注 讜讬驻专讬砖谞讛 拽讜讚诐 讛讘专讻讛 讗讘诇 讬砖 诇讞转讜讱 拽讜讚诐 讗讱 诪"砖 讜讙诐 诪讬讬转讬 专讗讬讛 砖爪专讬讱 诇住讬讬诐 讛讘专讻讛 拽讜讚诐 砖讬讘爪注 诪讚转谞讬 讻讜' 讗讬谞讜 诪讜讘谉 诇讬 诪讛 爪专讬讱 专讗讬讛 诇讝讛 讛讗 驻住讬拽 讛讻讗 讛诇讻转讗 讻专讘讗 讚诪讘专讱 讜讗讞"讻 讘讜爪注 讜注"拽 讚讛讛讬讗 讚转谞讬 专讘讬 讞讬讬讗 讗讬谉 诪讘专讻讬谉 注诇 讛驻转 讗诇讗 讘砖注讛 砖讛讜讗 驻讜专住 讛诐 讚讘专讬 讛讬专讜砖诇诪讬 讜讛讜讗 住讜转专 转诇诪讜讚 砖诇谞讜 讻诪"砖 讛专讗"砖 注"砖 讜诪讗讬 诪讬讬转讬 专讗讬讛 诪讬谞讬讛 讚讛讗 诇讬转 讛诇讻转讗 讻专' 讞讬讬讗 讚讛讗 驻住拽讬谞谉 讛诇讻转讗 讻专讘讗 讚驻诇讬讙 注诇讬讛 讚专讘讬 讞讬讬讗 讜讘讚讜讞拽 讬砖 诇讬讬砖讘 讛讗 讚诇驻讬 讛讬专讜砖诇诪讬 住讘专 专' 讞讬讬讗 讻讜讜转讬讛 讚专讘讗 讚砖诪注转讬谉 讜讚讜"拽:


讘讗"讚 讗讘诇 讗诐 诇讗 讛讬讛 爪专讬讱 诇讘专讱 讬讜讻诇 诇驻专讜住 拽讜讚诐 讻讜' 注讻"诇 专"诇 讗诐 诇讗 讛讬讛 爪专讬讱 诇讘专讱 讘讛讱 讚讘讬专讱 注诇 讛转讜专诪住讗 讜谞驻诇 诪讬谞讬讛 讚讗讛讗 诪讬讬转讬 诇讛 讛转诐 讻诪"砖 讛专讗"砖 讬讜讻诇 讙诐 讛讻讗 诇驻专讜住 拽讜讚诐 讛讘专讻讛 讻讜' 讜讛专讗"砖 讻转讘 讘讝讛 诪诇转讗 讗讞专讬转讗 讗讘诇 讻砖讛讜讗 诪讘专讱 拽讜讚诐 讘爪讬注讛 注诇 讻诇 讛驻转 讗诐 转驻讜诇 讛驻专讜住讛 讻讜' 注"砖 讜讚讜"拽:


讘讚"讛 诪讘专讱 注诇 讛驻转讬转讬谉 讻讜' 讜讻"砖 诇讙讘讬 专讘 讛讜谞讗 砖讛诇讻讛 讻诪讜转讜 砖讛讬讛 讻讜' 注讻"诇 讻爪"诇:


讘讚"讛 讗讘诇 驻专讜住讛 讻讜' 讗讘诇 驻转讬转讬谉 讜砖诇诪讬谉 诪诪讬谉 讗讞讚 讻讜' 注讻"诇 诇讗 讛"诇 诇砖谞讜转 诇砖讜谞诐 诇诪讬诪专 驻转讬转讬谉 讜砖诇诪讬谉 讚诪砖诪注 讙讚讜诇讬诐 讜拽讟谞讬诐 讻诪"砖 诇注讬诇 讗诇讗 讛诇"诇 驻专讜住讛 讜砖诇诪讛 讚砖讜讬谉 讛谉 讜讘讬讛 拽讬讬诪讬谞谉 讛讻讗 讜讬砖 诇讬讬砖讘 讜讚讜"拽:


讘讚"讛 讻转谞讗讬 讻讜' 诪砖诪注 讚诇讛讻讬 谞拽讟 讞爪讬 讘爪诇 讻讜' 讻诪讜 讘拽讟谉 砖诇诐 讜诇讗 讬讜转专 讻讜' 注讻"诇 讗驻砖专 讚诪砖诪注 诇讛讜 讛讻讬 诪诪讗讬 讚拽讗诪专 讚诪"住 讞砖讜讘 注讚讬祝 讜诇讗 拽讗诪专 讙讚讜诇 注讚讬祝 讜拽"诇:


讘讗"讚 讜讬砖 诇驻专砖 讚讻讛讚讚讬 砖讜讬谉 讛谉 讻讜' 讚诪讬讬转讬 转谞讗讬 讗住讬驻讗 讻讜' 讗讘诇 讗讬 讗驻砖专 诇驻专砖 讚讞讬讟讬谉 注讚讬驻讬 讻讜' 讻爪"诇:


讘讚"讛 诪"住 砖诇诐 讻讜' 讜讛讚讬谉 注诐 专砖"讬 讻讜' 讗"讻 诇讗 拽驻讬讚 诇讗 讗讞砖讬讘讜转 讻讜' 讜诇驻讬专讜砖 专"转 谞诪讬 讻讜' 注讻"诇 诇驻讬 讚专讻谉 砖诇 讛转讜住' 砖驻讬专砖讜 讛讱 讚讞爪讬 讘爪诇 讙讚讜诇 讚讗讬谉 讘讛 讬讜转专 诪谉 讛拽讟谉 讗诇讗 讚讞砖讜讘 讜讟讜讘 讛讜讗 讬讜转专 诇讗 讛讜讬 爪专讬讻讬 诇讻诇 讝讛 讗诇讗 讚注"讻 诇讗 拽讗讬 讻转谞讗讬 讗讛讛讬讗 驻诇讜讙转讗 讚驻转讬转讬谉 讜砖诇诪讬谉 讚讗"讻 诇讗 讛讜讬 讚讜诪讬讗 讚驻转讬转讬谉 讜砖诇诪讬谉 讘讙讚讜诇讬诐 讜拽讟谞讬诐 讗讬讬专讬 讜讛讻讗 讘讘爪诇 讘砖讜讬谉 驻诇讬讙讬 讜拽"诇:


讘讚"讛 诪谞讬讞 驻专讜住讛 讻讜' 讜谞专讗讛 讚讙专住 诇专"转 砖转讬讛谉 讜拽讗讬 诇砖谞讬 讻讜' 注讻"诇 讻爪"诇 讜讻谉 诇砖讜谉 讛专讗"砖 讘讝讛 讜讘讛诇' 专讘 讗诇驻住 讻转讜讘 砖转讬讛谉 讜讛讗 讚拽讗诪专 砖砖诪转 砖诇讜诐 讘讬谉 讛转诇诪讬讚讬诐 诪砖讜诐 讚诪讜拽讬 诇讛 讘驻诇讜讙转讗 讚转谞讗讬 注讻"诇 讜拽"诇:





讞讻诪转 砖诇诪讛

转讜住' 讘讚"讛 诪讘专讱 注诇 讻讜' 讘讗诪讜专讗讬 讘转专讗讬 讻讜' 谞"讘 驻讬' 诪讗讘讬讬 讜专讘讗 讜讗讬诇讱 讜讛讜讗 诪拽讘诇转 讙讗讜谞讬诐:


讘讚"讛 讗讻诇 驻专讜住讛 讻讜' 讻讚讗讬转讗 讘转讜住驻转讗 砖诇讬诪讬谉 讻讜' 讻爪"诇:


讘讗"讚 诇讗讬讝讛 砖讬专爪讛 讻讜' 谞"讘 讻诇 讝讬讛 讗讬讬专讬 讘砖谞讬讛诐 砖诇讬诪讬谉 讗讜 讗讬谞诐 砖诇讬诪讬谉 讗讘诇 讗诐 讗讞讚 砖诇诐 诇注讜诇诐 讛砖诇诐 拽讜讚诐 讜拽"诇:


讘讚"讛 讛讻诇 诪讜讚讬诐 讻讜' 讜讛讬讛 讘讜爪注 拽爪转 讻讜' 谞"讘 讜讻谉 讗谞讜 谞讜讛讙讬诐:





专砖"砖

讙诪专讗 转谞讬 转谞讗 讻讜' 诪谞讬讞 讻讜' 讜讘讜爪注 讗"诇 讻讜'. 讜诪诇转 讜诪讘专讱 诇讬转讗 讘专讬"祝 讜专讗"砖 讜谞讻讜谉 讚诇注讬诇 诪住拽讬谞谉 讚诪讘专讱 讜讗讞"讻 讘讜爪注:



转讚"讛 讜讛诇讻转讗. 讜讬砖 砖诪讘讬讗讬谉 专讗讬讛 砖爪专讬讱 诇住讬讬诐 讛讘专讻讛 拽讜讚诐 砖讬讘爪注 讻讜'. 谞专讗讛 讚专"诇 拽讜讚诐 砖讬讞转讜讱 讜讛讬讬谞讜 讻讬砖 谞讜讛讙讬谉 砖讻转讘 诇注讬诇 讜讛专讗讬讛 诪讛讬专讜砖诇诪讬 谞讻讜谞讛 讚讗诐 讬讞转讜讱 拽讜讚诐 讬砖 诇讞讜砖 砖转驻讜诇 讛驻专讜住讛 讜诪讛专砖"讗 诇讗 讛讘讬谉 讻谉:



转讜住' 讚"讛 讻转谞讗讬. 讚诇讛讻讬 谞拽讟 讞爪讬 讻讜' 诪砖讜诐 讻讜' 讜诇讗 讬讜转专. 谞"诇 讻讜讜谞转诐 讚诇驻讬专砖"讬 讛诇"诇 讘爪诇 驻专讜住 讚讛讜讛 诪砖诪注 讚谞讜转谞讜 讻讜诇讜 专拽 砖讛讜讗 驻专讜住 讜谞砖讘专 讗讘诇 诪讚谞拽讟 讞爪讬 诪砖诪注 讚讗讬谞讜 谞讜转谉 专拽 讛讞爪讬 讜讛讜讗 讘讻讚讬 砖讬讛讗 砖讜讛 诇拽讟谉 讛砖诇诐 讜讛注讟"专 谞讚讞拽 讘讝讛:



转讜住' 讚"讛 讜诪专. 讗"讻 诇讗 拽驻讬讚 讗讞砖讬讘讜转 讜诇讗 讗砖诇讬诪讜转. 谞专讗讛 讚专"诇 讚讛讬讛 诪砖诪注 讚专"讛 住讘专 讻诪"讚 讚讞砖讜讘 注讚讬祝 讛讬讬谞讜 诪砖诇诐 讚诪砖诪注 讚讘砖诇诐 讬砖 诪注诇讛 讗诇讗 讚讞砖讜讘 注讚讬祝 诪讬谞讬' (讜讻讚讗诪专讬' 讘谞讚专讬诐 (讟"讝 专注"讘) 讞讜诪专 诪讻诇诇 讚谞讚专 讛讜讗 注"砖 讘专"谉 讜专讗"砖 讜注讬' 讘讘"讬 讬讜"讚 住讬' 拽爪"讟 讘诪讛 砖讚拽讚拽 讗讞专 讛讟讜专 讘诪砖"讻 诇讬砖谞讗 讚诪讜讟讘 讘讚注转 讛砖讗诇转讜转) 讜讘讗诪转 专"讛 住讘专 讚砖诇诐 讗讬谞讜 诪注诇讛 讻诇诇 讜讝讛讜 砖讻转讘讜 诇讗 拽驻讬讚 讗讞砖讬讘讜转 讜诇讗 讗砖诇讬诪讜转 专"诇 诪讟注诐 讚讞砖讬讘讜转 注讚讬驻讗 诪砖诇讬诪讜转 讗诇讗 讚砖诇讬诪讜转 诇讗 谞讞砖讘转 讗爪诇讜 诇讻诇讜诐 讜讚讜"拽. 讜讙诐 讘讝讛 谞讚讞拽 讛注讟"专:



转讚"讛 讻诇. 讜谞讛讬 讚诇注讬诇 拽讗诪专 驻转讬转讬谉 讙讚讜诇讬诐 讻讜'. 谞"诇 讚讻讜讜谞转诐 诇讬讬砖讘 诇驻讬专砖"讬 讚讞砖讬讘讜转讗 讚讞爪讬 讘爪诇 讙讚讜诇 讛讜讗 诪讞诪转 砖讬砖 讘讜 讬讜转专 诪拽讟谉 砖诇诐 讜讛讙专注"讗 讝"诇 谞转讞讘讟 诪讗讚 讘讚讘专讬讛诐:



讘讙讛"砖 砖诇诪谉 诪爪讬谞讜 砖诐 讝讛 讻讜'. 讜讗谞讻讬 讗讜住讬祝 讚砖诐 讛讜讗 讘住讬"谉 讗讘诇 诪爪讗谞讜 讘讛讜砖注 (讬讜"讚) 讻砖讚 砖诇诪谉 诇驻讬' 讛专讚"拽 讘砖讬"谉 讬诪谞讬转 讜讞"讜 讜讘砖"住 谞诪爪讗 注讜讚 讘讘讬爪讛 (讛' 讘') 讜讘讘"拽 (驻"讟 讗') 讜讘讘"讘 (讬"讙 讘') 讜讘诪谞讞讜转 (讻"讟 讗'):





讛讙讛讜转 讬注讘"抓

转讜住驻讜转 住讚"讛 讜讛诇讻转讗. 讗讘诇 讗诐 诇讗. 谞状讘 谞"诇 诇诪讞讜拽 转讬谞转 诇讗. 砖讜讘 专讗讬转讬 讘专讗"砖 讙"讻 讻讚讘专讬:





讘谉 讬讛讜讬讚注

砖讈指诇讜止诐 讗址转旨指讛 讜旨砖讈职诇值诪指讛 诪执砖旨讈职谞指转职讱指, 砖讈侄砖旨讉址诪职转旨指 砖讈指诇讜止诐 讘旨值讬谉 讛址转旨址诇职诪执讬讚执讬诐. 讛讗 讚讗诪专 讘讬谉 讛转诇诪讬讚讬诐 谞专讗讛 诇讬 专诪讝 讘讝讛 注讜讚 讚讘专 讗讞讚 诇驻讬 讚专讻讜, 专爪讜谞讜 诇讜诪专 砖讘讛诪爪讗讛 讝讜 砖注砖讬转 诇讛砖讜讜转 砖谞讬 住讘专讜转 讛谞讝讻专 讬讞讚讬讜 讬讛讬讛 砖诇讜诐 讘讬谉 讛转诇诪讬讚讬诐, 讬注谉 砖讙诐 讘讬谉 讛转诇诪讬讚讬诐 讬诪爪讗 注谞讬谉 讗讞讚 讘注专讻诐 讛讚讜诪讛 诇讚讘专 讝讛, 讜讛讬讬谞讜 讬砖 讗讞讚 讘拽讬 讘讙专住讛 砖诇 住讚专 讝专注讬诐 讜诪讜注讚 讜砖讙讜专讬诐 讘驻讬讜 讘讙专住讛 讘诇讘讚 讜诇讗 讘讚专讱 住讘专讛 讜注讬讜谉 讙诐 讻谉, 讜讬砖 讗讞讚 砖注讚讬讬谉 诇讗 诇诪讚 住讚专 砖诇诐 讗诇讗 诪拽爪转 讛住讚专 讗讬讝讛 诪住讻转讗 诪诪谞讜 讘诇讘讚, 讗讱 讛诪拽爪转 讛讝讛 诇诪讚讜 讛讬讟讘 讘讚专讱 住讘专讛 讜注讬讜谉 砖讬砖 讘讜, 讜讛讜讗 注讜拽专 讛专讬诐 讘诇讬诪讜讚 砖诇诪讚 讘讝讛 讛诪拽爪转 诪谉 讛诪住讻转讜转, 讜注诇 讻谉 讘讬谉 讗诇讜 讛转诇诪讬讚讬诐 讙诐 讻谉 讬驻讜诇 诪讞诇讜拽转 讘注专讱 讻讘讜讚 讞讻诪转诐, 讻讬 讗讜转讜 砖诇诪讚 讻诇 讛住讚专 讻讜诇讜 讗讜诪专 讚讘专 砖诇诐 注讚讬祝, 讜诇讻谉 诇讜 诪砖驻讟 讛拽讚讬诪讛 讘诪注诇讛 讛讜讗讬诇 讜讛讜讗 讬讜讚注 讛住讚专 讻讜诇讜, 讜讗讜转讜 砖诇诪讚 诪拽爪转 讛住讚专 讗讱 诇诪讚讜 讘注讬讜谉 讜住讘专讛 讙诐 讻谉 讬讗诪专 讚讘专 讞砖讜讘 注讚讬祝. 讜谞诪爪讗 讘讬谉 讛转诇诪讬讚讬诐 讙诐 讻谉 讬砖 诪讞诇讜拽转 讘注谞讬谉 讛拽讚讬诪讛 讝讛 注诐 讝讛 讘砖转讬 住讘专讜转 讛谞讝讻专讜转 讘驻转, 讜诇讻谉 讗转讛 砖注砖讬转 诪爪讬讗讜转 讝讜 讘驻转 诇讛砖讜讜转诐 讬讜爪讗 诪讝讛 讻讬 诪砖讜专转 讛讚讬谉 砖讜讬诐 讛诐 讘诪注诇讛 讜讗讬谉 诇讛诐 拽讚讬诪讛 讝讛 注诐 讝讛, 讜诇讻谉 讙诐 讛转诇诪讬讚讬诐 专讗讜讬 砖讬讛讬讜 砖诇讜诐 讘讬谞讬讛诐 砖讬讛讬讜 诪砖讜讬诐 注爪诪谉 讝讛 注诐 讝讛 讜诇讗 讬专爪讛 讻诇 讗讞讚 诇讛讬讜转 诇讜 拽讚讬诪讛 注诇 讞讘讬专讜, 讗诇讗 砖拽讜诇讬诐 讬讛讬讜 讝讛 讻谞讙讚 讝讛. 讜诪讛 砖讗诪专 诇讜 转讞诇讛 诪址讛 砖旨讈执诪旨职讱指? 谞专讗讛 讜讚讗讬 讛讬讛 讬讜讚注 砖诪讜 诪注讬拽专讗 诪讗讞专 砖讛讬讛 讚专讻讜 诇砖谞讜转 诇驻谞讬讜, 讜专拽 专爪讛 诇注砖讜转 驻转讞 诇讚讘专讬讜 讘讚专讱 诪诇讬爪讛, 讜专诪讝 讘讝讛 砖砖诪讱 砖讛讜讗 诇砖讜谉 砖讈指诇讜止诐 讛谞讗诪专 讘转讜住驻讜转 谞讜"谉 诇讘住讜祝, 讘讗讛 讛谞讜"谉 诇讛讙讚讬诇 诪砖诪注讜转 砖诪讱 诇诇诪讚讬谞讜 砖讈侄砖讈指诇讜止诐 讗址转旨指讛 讜旨砖讈职诇值诪指讛 诪执砖旨讈职谞指转职讱指.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗"诇 砖诇诪谉. 诪爪讬谞讜 砖诐 讝讛 讘住讜祝 诪讙讬诇转 专讜转 讜砖诐 讛讜讗 诪诇讗 讜讬"讜:





讞讬讚讜砖讬 专讘讬 注拽讬讘讗 讗讬讙专

讙诪专讗, 讛讬讻讗 讚讗讬讻讗 讻讛谉 讻"注 诇"驻 讚讞砖讜讘 注讚讬祝 (讜讻讬 讗讬讻讗 讞爪讬 讘爪诇 讙讚讜诇 讜讘爪诇 拽讟谉 砖诇诐 转讜专诪讬谉 诪谉 讛讞爪讬 讙讚讜诇). 讚注"讻 诇讗 讗诪专 专"讬 讘讛讘讬讗讜 诇驻谞讬讜 驻转讬转讬谉 讜砖诇诪讬诐 讚诪讘专讱 注诇 讛砖诇诪讬诐, 讗诇讗 讻砖砖谞讬讛诐 讘讙讚专 讗讞讚 讗讝 诪注诇转 砖诇诪讛 注讚讬祝 诪诪注诇转 讙讚讜诇, 讗讘诇 讛讬讻讗 讚讙讚专谉 讞诇讜拽 讻诪讜 驻专讜住讛 砖诇 讞讟讬谉 讜砖诇诪讛 砖诇 砖注讜专讬谉, 讗讬谉 诪注诇转 砖诇诪讛 讞砖讬讘讗 诇讙讘讬 讞砖讬讘讜转讗 讚讞讟讬谉 讚讗拽讚诪讬' 拽专讗, 讜讛"谞 讛讘爪诇 讙讚讜诇 讟注诪讜 讬讜转专 讟讜讘 诪拽讟谉, 讜讻讬讜谉 讚讘转专讜诪讛 讻转讬讘 讗转 讻诇 讞诇讘讜 诪诪谞讜, 讛讜讬 讻诪讜 诪注诇转 讞讟讬谉 讚讗拽讚诪讛 拽专讗, 讜讻讚讗住讘专讜 讘转讜住' 诪讛 讚讘注讬 讘讙诪专讗 诇讜诪专 讚驻专讜住讛 砖诇 讞讟讬谉 讜砖诇诪讛 砖诇 砖注讜专讬谉 转诇讜讬 讘驻诇讜讙转讗 讚讞爪讬 讘爪诇 讙讚讜诇. 讜讚讘专讬 讛转讜住' 讘诪讛 砖讛拽砖讜 注诇 讞爪讬 讘爪诇 讙讚讜诇 诪谉 驻转讬转讬谉 讜砖诇诪讬诐, 诇讗 讝讻讬转讬 诇讛讘讬谉, 讜讛' 讬讗讬专 注讬谞讬 讛注讜专讜转 讜讛讬讜 诇诪讗讜专讜转:





驻谞讬 讬讛讜砖注

讘讙诪专讗 谞讛专讚注讬 注讘讚讬 讻专讘讬 讞讬讬讗 讜专讘谞谉 注讘讚讬 讻专讘讗. 诇驻讬 诪讗讬 讚驻专讬砖讬' 诇砖讬讟转 专讘 讗诇驻住 讝"诇 讚诇诪住拽谞讗 专讘讗 谞诪讬 诇讗 驻诇讬讙 讗讚专"讞 讗诇讗 诇驻专砖 讚讘专讬讜 讘讗 讗"讻 爪专讬讱 诇驻专砖 讚讛讗 讚拽讗诪专 谞讛专讚注讬 注讘讚讬 讻专"讞 讛讬讬谞讜 诪砖讜诐 讚谞讛专讚注讬 诪驻专砖讬 诪讬诪专讗 讚专"讞 讻驻砖讟讬讛 讻讚讗诪专讬谞谉 诇注讬诇 讜驻诇讬讙讬 讗讘诇 专讘讗 诪驻专砖 诇诪讬诪专讗 讚专"讞 讻砖诪注转讬讛 讻讚驻专讬砖讬转 讜诇注谞"讚 讬砖 讛讻专讞 诇驻讬' 讝讛 讜讛讬讬谞讜 诪诪讛 砖讻转讘讜 讛转讜住' 讘讚"讛 讜讛诇讻转讗 讚转谞讗 专"讞 讘讬专讜砖诇诪讬 讗讬谉 诪讘专讻讬谉 注诇 讛驻转 讗诇讗 讘砖注讛 砖讛讜讗 驻讜专住 讜讗"讻 转拽砖讛 讛讗讬讱 驻诇讬讙 专讘讗 讗讘专讬讬转讗 讜讗诐 谞驻专砖 讛讱 讘专讬讬转讗 讻讚专讘讗 讻讚诪砖诪注 诪诇砖讜谉 讛转讜住' 砖讛讘讬讗讜 专讗讬讛 诪讛讱 讘专讬讬转讗 讚驻住拽 讛诇讻讛 讚拽讬讬"诇 讻专讘讗 讗"讻 转拽砖讛 诇讛讬驻讱 讗"讻 讛讬讗讱 驻诇讬讙 专"讞 讘诪讬诪专讗 讚讬讚讬讛 讗讛讱 讘专讬讬转讗 讚转谞讗 专"讞 讙讜驻讗 讗注"讻 讻讚驻专讬砖讬转 讚讘驻讬专讜砖 讛讘专讬讬转讗 讙讜驻讗 驻诇讬讙讬 谞讛专讚注讬 讜专讘讗 讜诇驻"讝 诇砖讬讟转 讛转讜住' 讚诇注讬诇 讚诇讗 谞讞转讜 诇砖讬讟转 讛专讬"祝 诇驻专砖 讚专讘讗 住"诇 讻专"讞 讗"讻 讛讚专讗 拽讜砖讬讗 诇讚讜讻转讗 讛讗讬讱 驻诇讬讙 专讘讗 讗讘专讬讬转讗 讜诪讻"砖 讘诪讛 砖讛讘讬讗讜 讛转讜住' 专讗讬讛 诪讛讬专讜砖诇诪讬 诇注谞讬谉 驻住拽 讛诇讻讛 砖讛讜讗 讗诇讬讘讗 讚专讘讗 诪讬讛讜 讘讝讛 讻讘专 讛专讙讬砖 讛专讗"砖 讝"诇 讘驻讬专讜砖讜 注"砖 讗诇讗 砖讚讘专讬讜 爪专讬讱 注讬讜谉 拽爪转 讜注讬讬谉 讘诪讛 砖讻转讘 诪讛专砖"讗 讝"诇 讘讝讛 讘诇砖讜谉 讛转讜住驻讜转 讜讚讜"拽:


讘转讜住' 讘讚"讛 讜讛诇讻转讗 讻专讘讗 讻讜' 讜讗讬谉 讛诪谞讛讙 谞讻讜谉 诇注砖讜转 讚讛讜讬 讛讬住讞 讛讚注转 讘讬谉 讛讘专讻讛 诇讗讻讬诇讛 讻讜' 注讻"诇. 讜诇讻讗讜专讛 讬砖 诇转诪讜讛 讚诪讗讬 讛讬住讞 讛讚注转 砖讬讬讱 讻讗谉 讗讟讜 诪讬 讙专注 驻专讬住转 讛诪讜爪讬讗 诪讛讗 讚讗诪专 专讘 诇拽诪谉 讘住诪讜讱 讟讜诇 讘专讜讱 讟讜诇 讘专讜讱 讗讬谉 爪专讬讱 诇讘专讱 讗诇诪讗 讻讬讜谉 砖讛讜讗 诪注谞讬谉 驻专讬住转 讛诪讜爪讬讗 讜讛住注讜讚讛 诇讗 讛讜讬 讛驻住拽 讜讛讬住讞 讛讚注转 诪讻"砖 诇讞转讬讻转 驻专讜住转 讛诪讜爪讬讗 注爪诪讜 砖讗讬谉 讻讗谉 讛讬住讞 讛讚注转 讜诪讻"砖 讚拽砖讛 讟驻讬 诇专讘讬 讬讜讞谞谉 讜专讘 砖砖转 诇拽诪谉 讗驻讬诇讜 讛讘讬讗讜 诪诇讞 讻讜' 讗讜 讙讘讬诇 诇转讜专讬 谞诪讬 诇讗 讛讜讬 讛驻住拽 讜讛讻讬 拽讬讬"诇 讜讬"诇 讚谞讛讬 讚诇讗 讛讜讬 讛驻住拽 讙诪讜专 讘讻讬 讛"讙 讛讬讬谞讜 诇注谞讬谉 讚讬注讘讚 砖讗诐 讛讜讗 爪专讬讱 诇讜诪专 讟讜诇 讘专讜讱 诇讗讬讝讛 讛讻专讞 诇驻讬 讗讜转讜 砖注讛 讗讜 砖诇讗 谞讝讻专 诇讜诪专 讛讘讗 诪诇讞 讜讙讘讬诇 诇转讜专讬 拽讜讚诐 住注讜讚讛 讗"讻 讻砖谞讝讻专 讗讞"讻 专砖讗讬 诇讗讜诪专讛 讜诇讗 讛讜讛 讛驻住拽 诇注谞讬谉 砖讗讬谉 爪专讬讱 诇讘专讱 砖谞讬转 讗讘诇 诇讻转讞诇讛 诪讬讛讜 讗讬谉 诇注砖讜转 讻谉 讘拽讘讬注讜转 砖诪讗 注"讬 讻谉 讬讘讜讗 诇讛讬住讞 讛讚注转 讜讝讛 诪讜讻专讞 诪诇砖讜谉 讛转讜住驻讜转 注爪诪谉 讚讗诇转"讛 讗"讻 讛讬讗讱 讻转讘讜 讻讗谉 讜诪讬讛讜 讘砖讘转 谞讻讜谉 诇讛讞诪讬专 讜讗讬 住"讚 讚讛讜讬 讛讬住讞 讛讚注转 讜爪专讬讱 诇讞讝讜专 讜诇讘专讱 砖谞讬转 讗"讻 讛讬讗讱 诪讜转专 诇注砖讜转 讻谉 讘砖讘转 讛讗 讛讜讬 讞讜诪专讗 讚讗转讗 诇讬讚讬 拽讜诇讗 讗注"讻 讻讚驻专讬砖讬转:


讘讗"讚 讜讬砖 砖诪讘讬讗讬谉 专讗讬讛 砖爪专讬讱 诇住讬讬诐 讛讘专讻讛 拽讜讚诐 砖讬讘爪注 诪讚转谞讬 讻讜' 注讻"诇. 谞专讗讛 讚注讬拽专 讛专讗讬讛 讘讝讛 讻讬 讛讬讻讬 讚诇讗 转讬诪讗 讚讛讗 讚讗诪专 专讘讗 诪讘专讱 讜讗讞"讻 讘讜爪注 讛讬讬谞讜 砖讬转讞讬诇 讛讘专讻讛 拽讜讚诐 砖讬讘爪注 诪砖"讛 讻转讘 讚诪讛讱 讘专讬讬转讗 诪讜讻讞 砖爪专讬讱 诇住讬讬诐 讻诇 讛讘专讻讛 拽讜讚诐 砖讬讘爪注 讗诇讗 讚诪讗讜转讛 讛专讗讬讛 注爪诪讛 诪讬讬转讬 讛转讜住' 讙"讻 专讗讬讛 诇讚讘专讬讛诐 讛拽讜讚诪讬诐 讚讗讬谉 谞讻讜谉 诇住讬讬诐 讻诇 讛讘专讻讛 讘注讜讚 砖讛驻转 砖诇讬诪讛 讗诇讗 砖讛讘专讻讛 讜讞转讱 讛驻专讜住讛 讬讛讬讛 讻讗' 讜诪讜讻讞讗 诇讛讗 诪讬诇转讗 谞诪讬 诪讚诪住讬拽 诪讬专讜砖诇诪讬 讚讟注诪讗 讚讘专讬讬转讗 诪砖讜诐 砖诪讗 转驻讜诇 讛驻专讜住讛 诪讬讚讜 讜讗诐 诇讗 讛讬讛 讬讻讜诇 诇驻专讜住 拽讜讚诐 讛讘专讻讛 诇讗 砖讬讬讱 讛讗讬 讞砖砖讗 讻谉 谞"诇 讘讻讜讜谞转 讛转讜住驻讜转 讜诇注谞"讚 讘讞谞诐 谞讚讞拽 诪讛专砖"讗 讝"诇 讘讝讛 讜讚讜"拽:


讘讙诪' 讗讬转诪专 讛讘讬讗讜 诇驻谞讬讛诐 驻转讬转讬谉 讜砖诇诪讬谉 讗诪专 专"讛 诪讘专讱 注诇 讛驻转讬转讬谉 讜驻讜讟专 讗转 讛砖诇讬诪讬谉. 讜讬砖 诇讚拽讚拽 诪讗讬 拽诪"诇 专"讛 讚驻讜讟专 讗转 讛砖诇讬诪讬谉 讛讗 讜讚讗讬 讗驻讬诇讜 专讘讬 讬讜讞谞谉 讚驻诇讬讙 注诇讬讛 讜讗诪专 砖诇讬诪讬谉 诪爪讜讛 诪谉 讛诪讜讘讞专 讗驻"讛 诪讜讚讛 讚讘讚讬注讘讚 讗诐 讘讬专讱 注诇 讛驻转讬转讬谉 谞讛讬 讚诪爪讜讛 诪谉 讛诪讜讘讞专 诇讗 注讘讬讚 讗驻讬诇讜 讛讻讬 驻讜讟专 讗转 讛砖诇讬诪讬谉 讜讗"讻 诇讗 讛讜"诇 诇专"讛 诇诪讬诪专 讗诇讗 诪讘专讱 注诇 讛驻转讬转讬谉 讜谞"诇 讚诪讛 砖讛讜爪专讱 专"讛 诇讗住讜拽讬 讘诪诇转讬讛 讚驻讜讟专 讗转 讛砖诇讬诪讬谉 讛讬讬谞讜 诇讗砖诪注讬谞谉 讚讗驻讬' 讗诐 专讜爪讛 诇讗讻讜诇 讙"讻 诪讛砖诇讬诪讬谉 讗驻"讛 讬讻讜诇 诇讘专讱 讛诪讜爪讬讗 注诇 讛驻转讬转讬谉 讚讗讬 诇讗 讛讜讬 讗诪专 讗诇讗 诪讘专讱 注诇 讛驻转讬转讬谉 讛讬讛 讘诪砖诪注 讚讛讬讬谞讜 讻砖讗讬谉 讘讚注转讜 诇讗讻讜诇 诪讛砖诇讬诪讬谉 讜诇讗驻讜拽讬 诪讚专' 讬讜讞谞谉 讚讻讬讜谉 讚住讘讬专讗 诇讬讛 砖诇讬诪讬谉 诪爪讜讛 诪谉 讛诪讜讘讞专 讗诐 讻谉 诇讻转讞诇讛 讬砖 诇讜 诇讗讻讜诇 诪讛砖诇讬诪讬谉 讻讚讬 砖讬讘爪注 注诇讬讛诐 诪讗讞专 砖讛讘讬讗讜 诇驻谞讬讜 讻讚讬 砖讬注砖讛 诪爪讜讛 诪谉 讛诪讜讘讞专 诪砖讗"讻 讗诐 专讜爪讛 诇讗讻讜诇 讙诐 讻谉 诪讛砖诇讬诪讬谉 住讚"讗 讚诪讜讚讛 专"讛 砖爪专讬讱 诇讘爪讜注 注诇 讛砖诇讬诪讬谉 拽诪"诇 讚诇讻诇 注谞讬谉 讗诪专 专"讛 讚诪讘专讱 注诇 讛驻转讬转讬谉 讻谉 谞"诇 讜讚讜"拽:


讘驻专砖"讬 讘讚"讛 驻转讬转讬谉 讜砖诇讬诪讬谉 讻讜' 讗诐 专爪讛 诪讘专讱 注诇 讛驻转讬转讬谉 讻讜' 注讻"诇. 谞专讗讛 讚讻讜讜谞转讜 讜讟注诪讜 砖诇 专砖"讬 讘讝讛 诪砖讜诐 讚住转诐 诇砖讜谉 驻转讬转讬谉 讘讬谉 讙讚讜诇讬诐 讘讬谉 拽讟谞讬诐 讘诪砖诪注 讚讗注"讙 砖讛专砖讘"讗 讝"诇 讘讞讬讚讜砖讬讜 讻转讘 诇注讬诇 讙讘讬 驻转 爪谞讜诪讛 讚诇砖讜谉 驻转讬转讬谉 讛讬讬谞讜 讙讚讜诇讬诐 讻讚讻转讬讘 讜讗拽讞讛 驻转 诇讞诐 讗驻"讛 注"讻 拽讟谞讬诐 谞诪讬 拽专讜讬讛 驻转讬转讬谉 讻讚讻转讬讘 讘驻专砖转 诪谞讞讜转 驻转讜转 讗讜转讛 驻转讬诐 讜诪驻专砖讬谞谉 诇注讬诇 讜讻讜诇谉 驻讜转转谉 讻讝讬转 讜讗讬讻讗 诇诪"讚 谞诪讬 讚诪讞讝讬专谉 诇住诇转谉 讗诐 讻谉 诇驻"讝 讚诇注谞讬谉 驻转讬转讬谉 拽讟谞讬诐 谞诪讬 讗讬讬专讬 专"讛 诪诪讬诇讗 讚注"讻 讛讗 讚拽讗诪专 诪讘专讱 注诇 讛驻转讬转讬谉 讛讬讬谞讜 讗诐 专爪讛 讚讛讗 讗讬谉 砖讜诐 讟注诐 诇讘专讱 讚讜拽讗 注诇 讛驻转讬转讬谉 拽讟谞讬诐 讜讗"讻 诇驻"讝 注"讻 住讘专 专"讛 讚讗讬谉 砖讜诐 诪注诇讛 讜讬驻讜讬 讻讞 诇驻转 砖诇讬诪讛 诇注谞讬谉 讛诪讜爪讬讗 讚讗诇转"讛 驻砖讬讟讗 讚爪专讬讱 诇讘专讱 注诇 讛砖诇讬诪讬谉 讜讗诐 讻谉 讬驻讛 诪住讬拽 专砖"讬 讝"诇 砖讗诐 讛驻转讬转讬谉 讙讚讜诇讬诐 爪专讬讱 诇讘专讱 注诇讬讛诐 讻讬讜谉 讚讗讬谉 砖讜诐 诪注诇讛 诇砖诇讬诪讬谉 讻诇诇 讻讬 讗诐 讚讜拽讗 诇注谞讬谉 转专讜诪讛 讚讘注讬谞谉 讚讘专 讛诪转拽讬讬诐 讻讚诪住拽讬谞谉 讘住诪讜讱 诪砖讗"讻 讘讙讚讜诇讬诐 讜讚讗讬 讬砖 诪注诇讛 诪爪讚 讛住讘专讗 讜讻讚讗砖讻讞谉 谞诪讬 诇注谞讬谉 转专讜诪讛 讻诪讜 砖讬讘讜讗专. 讜注讜讚 讛讜讻专讞 专砖"讬 诇驻专砖 讻谉 诪讚讗诪专讬谞谉 讘住诪讜讱 讚讬专讗 砖诪讬诐 讬讜爪讗 讬讚讬 砖谞讬讛诐 讜讛讬讬谞讜 砖诇 专"讛 讜专"讬 讻诪讜 砖驻讬专砖 专砖"讬 讝"诇 讘住诪讜讱 讜讗诐 讻谉 注诇 讻专讞讱 讚诇专讘 讛讜谞讗 讘讙讚讜诇讬诐 爪专讬讱 诇讘专讱 讚讜拽讗 注诇讬讛诐 讜诪砖讜诐 讛讻讬 讗诪专讬' 砖驻讬专 讬专讗 砖诪讬诐 讬讜爪讗 讬讚讬 砖谞讬讛诐 讚讗讬 诇讗 转讬诪讗 讛讻讬 诪讗讬 讬讜爪讗 讬讚讬 砖谞讬讛诐 砖讬讬讱 讛讻讗 砖讛专讬 讗驻讬' 讗诐 讬讘专讱 注诇 讛砖诇讬诪讬诐 诇讘讚 谞诪讬 讬爪讗 讬讚讬 砖谞讬讛诐 讻谉 谞"诇 谞讻讜谉 讜讘专讜专 讘讻讜讜谞转 专砖"讬. 讗讘诇 讗讬谉 诇驻专砖 讚专"讛 谞诪讬 诪讜讚讛 砖讬砖 讗讬讝讛 诪注诇讛 讘砖诇讬诪讬谉 诇注谞讬谉 讛诪讜爪讬讗 讗诇讗 诪讛 砖讻转讘 专砖"讬 讗诐 专爪讛 诪讘专讱 注诇 讛拽讟谞讬诐 讛讬讬谞讜 讗诐 讛拽讟谞讬诐 讞讘讬讘讬谉 注诇讬讜 讬讜转专 诪砖讜诐 讚讞讘讬讘 注讚讬祝 诪谉 讛砖诇讬诪讬谉 讜讻讛"讙 谞诪讬 诪砖诪注 诇拽诪谉 讘诪砖谞讛 讚讛讬讜 诇驻谞讬讜 诪讬谞讬诐 讛专讘讛 讚讞讻"讗 诪讘专讱 注诇 讗讬讝讛 诪讛谉 砖讬专爪讛 讜诪驻专砖 注讜诇讗 诇拽诪谉 讚讟注诪讬讬讛讜 讚讞讻诪讬诐 诪砖讜诐 讚讞讘讬讘 注讚讬祝 讗诇诪讗 讚诇砖讜谉 讗讬讝讛 诪讛谉 砖讬专爪讛 讛讬讬谞讜 讛讞讘讬讘. 讗诇讗 砖讗诐 诇讻讱 谞转讻讜讜谉 专砖"讬 讘诪讛 砖讻转讘 讻讗谉 讗诐 专爪讛 讗"讻 诇讗 讗"砖 讛讗 讚诪住讬拽 专砖"讬 砖讗诐 讛驻转讬转讬谉 讙讚讜诇讬诐 爪专讬讱 诇讘专讱 注诇讬讛谉 讜诪讬 讛讻专讬讞讜 诇讜诪专 讻谉 讚讛讗 诇讛讗讬 驻讬专讜砖讗 砖驻讬专 诪爪"诇 讗驻讬诇讜 讘讙讚讜诇讬诐 讛讬讬谞讜 讚讜拽讗 讗诐 讞讘讬讘讬谉 注诇讬讜 讚讘讻讛"讙 讛讜讬 讗"砖 讟驻讬 诇讬砖谞讗 讚专"讛 讚诇讗 诪驻诇讬讙 讘讬谉 讙讚讜诇讬诐 诇拽讟谞讬诐 讗诇讗 住转诪讗 拽讗诪专 诪讘专讱 注诇 讛驻转讬转讬谉 讜讛讬讬谞讜 讗诐 讬专爪讛 诪砖讜诐 讚诇注讜诇诐 讘讞讘讬讘 转诇讬讗 诪讬诇转讗 讜讘讻讛"讙 讛讜讬 讗"砖 谞诪讬 讛讗 讚讗诪专 专谞讘"讬 讘住诪讜讱 讜讬专讗 砖诪讬诐 讬讜爪讗 讬讚讬 砖谞讬讛诐 讛讬讬谞讜 讻砖驻专讜住讛 讞讘讬讘讛 注诇讬讜 讬讜转专 诪谉 讛砖诇讬诪讛 讗注"讻 砖讗讬谉 讻讜讜谞转 专砖"讬 讘诪讛 砖讻转讘 讗诐 专爪讛 诪砖讜诐 讟注诪讗 讚讞讘讬讘 讗诇讗 讻讚驻专讬砖讬转 诪注讬拽专讗 讻谉 谞"诇 讜讚讜拽 讛讬讟讘 讜注讬讬谉 注讜讚 讘住诪讜讱:


讘转讜住' 讘讚"讛 诪讘专讱 注诇 讛驻转讬转讬谉 讻讜' 讜转讬诪讗 讗诐 讻谉 住讘专讗 讛驻讜讻讛 讻讜' 讜讗讬谉 住讘专讗 诇讜诪专 讚驻诇讬讙讬 讘讛驻讜讱 住讘专讜转 注讻"诇. 讜讬砖 诇转诪讜讛 讚讛讗 讻讛"讙 讗砖讻讞谉 讟讜讘讗 讚讻砖讬砖 诪注诇讛 讘讻诇 爪讚 讗' 诪砖谞讬 讛爪讚讚讬诐 驻诇讬讙讬 转谞讗讬 讜讗诪讜专讗讬 讘讙诪' 讛讬 诪讬谞讬讬讛讜 注讚讬祝 讜讻讚讗砖讻讞谉 诇讛讚讬讗 讘住诪讜讱 讘讛讗讬 驻诇讜讙转讗 讚转谞讗讬 讙讜驻讗 讚诪讬讬转讬 讛砖"住 诇注谞讬谉 转专讜诪讛 讚驻诇讬讙讬 专讘讬 讬讛讜讚讛 讜讞讻诪讬诐 讘住讘专讜转 讛驻讜讻讜转 讚诇讞讻诪讬诐 砖诇诐 注讚讬祝 诪讞砖讜讘 讜诇专"讬 讗讬驻讻讗 讞砖讜讘 注讚讬祝 诪砖诇诐 诪讚拽讗诪专 诇讗 讻讬 讜讻讚诪讜讻讞 谞诪讬 诪诇砖讜谉 讛转讜住' 注爪诪谉 讘讚"讛 讜诪专 住讘专 诪诪讛 砖讻转讘讜 砖讛讚讬谉 注诐 专砖"讬 讻讜' 讗诇诪讗 讚驻砖讬讟讗 诇讛讜 讚诇专"讬 讚讜拽讗 讞爪讬 讘爪诇 讙讚讜诇 拽讗诪专 讜讛"谞 讗砖讻讞谉 诇注讬诇 讘讛谞讱 转专讬 转诇诪讬讚讬 讚讘专 拽驻专讗 讚诪专 住讘专 讞讘讬讘 注讚讬祝 诪讻专讜讘 讚讝讬讬谉 讻诪"砖 讛转讜住' 诇注讬诇 砖讻谉 讛诇讻讛 讜讗驻"讛 讗讬讚讱 转诇诪讬讚 住讘专 讗讬驻讻讗 讚讻专讜讘 讚讝讬讬谉 注讚讬祝 诪驻专讙讬讜转 讚讞讘讬讘 讜讻讛"讙 讗砖讻讞谉 讟讜讘讗 讘砖"住 讜讘讗诪转 诇讚注转讬 讚讘讻诪讛 讚讜讻转讗 砖讛拽砖讜 讛转讜住' 诪住讘专讜转 讛驻讜讻讜转 讬砖 诇讬转谉 诇讘 注诇 拽讜砖讬转诐 讻讬讜谉 讚讗砖讻讞谉 住讘专讜转 讛驻讜讻讜转 讟讜讘讗 讘砖"住 讜诇讻讗讜专讛 讛讬讛 谞"诇 诇驻专砖 讻讗谉 讚诪讛 砖讛拽砖讜 注诇 驻讬' 专砖"讬 诪住讘专讜转 讛驻讜讻讜转 讛讬讬谞讜 诪砖讜诐 讚讛讜讬 讻驻诇讜讙转讗 专讞讜拽讛 讚诇专"讛 讗讬谉 诪注诇讛 讘砖诇讬诪讬谉 讗驻讬诇讜 诇讙讘讬 驻转讬转讬谉 拽讟谞讬诐 讜诇专讘讬 讬讜讞谞谉 砖诇讬诪讬诐 注讚讬祝 讗驻讬诇讜 诪驻转讬转讬谉 讙讚讜诇讬诐 讗诇讗 讚讗讻转讬 拽砖讛 诇诪讛 讛讜爪专讻讜 讛转讜住' 诇驻专砖 讘驻讬' 专"转 讚讛讗 讚拽讗诪专 专"讛 诪讘专讱 注诇 讛驻转讬转讬谉 讛讬讬谞讜 讻诇讜诪专 讗诐 讬专爪讛 砖讛专讬 诇诪讗讬 讚诪驻专砖 专"转 讚诪讬讬专讬 讘讙讚讜诇讬诐 砖驻讬专 讛讜讜 诪爪讜 诇驻专讜砖讬 讚讛讗 讚拽讗诪专 专"讛 诪讘专讱 注诇 讛驻转讬转讬谉 讛讬讬谞讜 讚讜拽讗 注诇 讛驻转讬转讬谉 讻讬讜谉 砖讛诐 讙讚讜诇讬诐 讜讗驻"讛 讘讻讛"讙 诇讗 讛讜讬 驻诇讬讙讬 专"讛 讜专"讬 驻诇讜讙转讗 专讞讜拽讛 讗诇讗 注"讻 讚诇讗 谞讬讞讗 诇讛讜 诇驻专砖 讻谉 诪砖讜诐 讚讗讻转讬 谞讛讬 讚驻诇讜讙转讗 专讞讜拽讛 诇讗 讛讜讬 讗驻"讛 住讘专讜转 讛驻讜讻讜转 诪讬讛讜 讛讜讬 诪砖"讛 讛讜爪专讻讜 诇驻专砖 讚专"讛 谞诪讬 讗诐 讬专爪讛 拽讗诪专 讜讗诐 讻谉 讛讚专讗 拽讜砖讬讗 诇讚讜讻转讗 讚讛讗 讘驻诇讜讙转讗 讚转谞讗讬 讚诪讬讬转讬 讘住诪讜讱 谞诪讬 讛讜讬 住讘专讜转 讛驻讜讻讜转 驻诇讜讙转讗 讚专讘讬 讬讛讜讚讛 讜讞讻诪讬诐 讜讻讛"讙 讘注讜讘讚讗 讚转专讬 转诇诪讬讚讬 讚讘专 拽驻专讗 讚诇注讬诇 诪讬讛讜 讘讛讱 讘专讬讬转讗 讚讘住诪讜讱 讬砖 诇讬讬砖讘 砖讬讟转 讛转讜住' 讚讛转诐 讜讚讗讬 讘转专讜诪讛 诇讗讜 讘住讘专讗 驻诇讬讙讬 讗诇讗 讘讚专砖讛 讚拽专讗 讚讻转讬讘 讘讛专讬诪讻诐 讗转 讞诇讘讜 诪诪谞讜 讚诇讞讻诪讬诐 讗诪讚讬谞谉 讚注转讬讛 讚讻讛谉 砖讛讜讗 专讜爪讛 讘砖诇讬诪讛 讬讜转专 诪砖"讛 诪拽专讬 砖驻讬专 讞诇讘讜 讜诇专' 讬讛讜讚讛 诇砖讜谉 讞诇讘讜 诇注讜诇诐 讛讬讬谞讜 诪讬讚讬 讚讞砖讜讘 诪砖"讛 拽讗诪专 讞爪讬 讘爪诇 讙讚讜诇 讜讻诪讜 砖驻讬专砖讜 讛转讜住' 讘住诪讜讱 讚讘讘爪诇 讙讚讜诇 讬砖 讟注诐 讞砖讜讘 讬讜转专 诪讘拽讟谉. 讜注讜讚 谞"诇 讚讛讗 讚诪住拽讜 讛转讜住' 讘驻讬' 专"转 讚专"讛 讚讗诪专 诪讘专讱 注诇 讛驻转讬转讬谉 讻诇讜诪专 讗诐 讬专爪讛 诪住讘专讗 讚谞驻砖讬讬讛讜 讻转讘讜 讻谉 讚讟注诪讗 讚专"讛 诪砖讜诐 讚讞讘讬讘 注讚讬祝 讜讛讬讬谞讜 讗诐 讬专爪讛 砖讻转讘讜 砖讛讻讜讜谞讛 讗诐 讞讘讬讘讬诐 讛驻专讜住讜转 注诇讬讜 讬讜转专 诪谉 讛砖诇讬诪讛 讻谉 谞专讗讛 诇讬 讘讻讜讜谞转 讛转讜住驻讜转 讜讚讜拽 讛讬讟讘:


讘驻专砖"讬 讘讚"讛 讻转谞讗讬 讛讗 讚讗诪专转 驻专讜住讛 砖诇 讞讟讬谉 讜砖诇讬诪讛 砖诇 砖注讜专讬诐 讻讜' 转谞讗讬 讛讬讗 注讻"诇. 讜讻转讘讜 讘转讜住' 讚诪讛 砖诇讗 专爪讛 专砖"讬 诇驻专砖 讻转谞讗讬 讛驻诇讜讙转讗 讚专"讛 讜专"讬 讛讬讬谞讜 诪砖讜诐 讚诇专"讛 诪讘专讱 注诇 讗讬讝讛 诪讛诐 砖讬专爪讛 讜讗"讻 诇讗 讛讜讬 诪诇转讗 讚讬讚讬讛 讻转谞讗讬 讜谞专讗讛 讚讗注"讙 讚诇驻专砖"讬 砖讬讬讱 驻诇讜讙转讗 讚专"讛 讜专"讬 诇注谞讬谉 讙讚讜诇讬诐 讜砖诇讬诪讬谉 讚诇专"讛 讙讚讜诇讬诐 注讚讬祝 讜诇专"讬 砖诇讬诪讬谉 注讚讬祝 讜诇驻"讝 砖驻讬专 讛讜讬 诪爪讬 诇驻专砖 讻转谞讗讬 讗讛讱 诪讬诇转讗 讚讛讜讬 诪诪砖 讚讜诪讬讗 讚讘爪诇 砖诇诐 讜讞爪讬 讘爪诇 讙讚讜诇 讚诇驻讬专砖"讬 讛讬讬谞讜 讙讚讜诇 诪诪砖 讚诇讞讻诪讬诐 砖诇诐 注讚讬祝 讜诇专讘讬 讬讛讜讚讛 讙讚讜诇 注讚讬祝 讗诇讗 讚讗驻"讛 讻讬讜谉 讚讛讱 诪诇转讗 诇讗 讗诪专 专"讛 讘讛讚讬讗 讗诇讗 讚专砖"讬 诪住讘专讗 讚谞驻砖讬讛 讻转讘 讻谉 讗诇讬讘讬讛 讚专"讛 讜讗驻砖专 讚讛讬讬谞讜 诇驻讬 讛诪住拽谞讗 讻讚驻专讬砖讬转 诇注讬诇 讜讗"讻 转讜 诇讗 砖讬讬讱 诇驻专砖 讻转谞讗讬 讗讛讱 诪诇转讗:


诪讬讛讜 诇驻诪"砖 诇注讬诇 讘讻讜讜谞转 专砖"讬 讚诇专"讛 诇讗 砖讬讬讱 砖讜诐 诪注诇讛 讘砖诇诪讛 诇注谞讬谉 讘专讻转 讛诪讜爪讬讗 讻诇诇 讻讬 讗诐 讘转专讜诪讛 讚讜拽讗 讻讬讜谉 讚讻转讬讘 讘讛专讬诪讻诐 讗转 讞诇讘讜 讚讛讬讬谞讜 诪谉 讛讬驻讛 诪砖"讛 住讘专讬 讞讻诪讬诐 砖爪专讬讱 诇讬转谉 诇讜 讙"讻 砖诇讬诪讬谉 讚讜拽讗 诪砖讜诐 讛讬讚讜专 诪爪讜讛 讚诪转谞讜转 讻讛讜谞讛 讻讚讗砖讻讞谉 讻讛"讙 讘注讬讟讜专 讘讻讜专讬诐 讜讻讛"讙 讟讜讘讗 讜讝讛 诇驻讬 住讘专转 专讘讬 讬专诪讬讛 讘专 讗讘讗 讜讗"讻 诇讗 砖讬讬讱 讻转谞讗讬 讘讻讛"讙 讗诇讬讘讬讛 讚专"讛 讜诇讬讻讗 诇诪讬诪专 讚讗讻转讬 讛讗讬 讻转谞讗讬 讗讚专讘讬 讬讜讞谞谉 拽讗讬 讻讬讜谉 讚专"讬 诇讗 诪爪讬 住讘专 讻专讘讬 讬讛讜讚讗 讚诇专' 讬讛讜讚讗 讙讚讜诇 注讚讬祝 讜诇专"讬 砖诇诐 注讚讬祝 讛讗 谞诪讬 诇讬转讗 讚讗"讻 诇诪讗讬 讚诪住讬拽 讛砖"住 讚讛讬讻讗 讚讗讬讻讗 讻讛谉 讻"注 诇讗 驻诇讬讙讬 讚讞砖讬讘 注讚讬祝 讚讗"讻 讻"砖 讚讛讜讬 诪诇转讗 讚专"讬 讚诇讗 讻诪讗谉 诇砖讬讟转 专砖"讬 讗注"讻 讚诇讗 拽讗讬 讻诇诇 讛讗讬 讻转谞讗讬 讗诪讬诇转讗 讚专"讬 讜讛讬讬谞讜 诪砖讜诐 讚诇讗 讗讬讻驻转 诇谉 讗诐 讬住讘讜专 专"讬 讻讞讻诪讬诐 诇谞讘讬 专讘讬 讬讛讜讚讗 诇讻讱 讛讜爪专讱 专砖"讬 诇驻专砖 讚讛讗讬 讻转谞讗讬 诇讗 拽讗讬 讗诇讗 讗讛讗 讚讗诪专讬谞谉 讚讘驻专讜住讛 砖诇 讞讟讬谉 讜砖诇讬诪讛 砖诇 砖注讜专讬诐 诇讚"讛 诪讘专讱 注诇 讛驻专讜住讛 砖诇 讞讟讬谉 讘讛讗 拽讗诪专 专讘讬 讬专诪讬讛 讘"讗 砖驻讬专 讚诇讗 讛讜讬 讻讚讘专讬 讛讻诇 讻讬讜谉 讚诇讞讻诪讬诐 讚转专讜诪讜转 砖诇诐 注讚讬祝 诪讞砖讜讘 讜拽讬讬"诇 讬讞讬讚 讜专讘讬诐 讛诇讻讛 讻专讘讬诐 讜讗讛讗 诪住讬拽 讛砖"住 砖驻讬专 讚砖讗谞讬 转专讜诪讛 讚讘诇讬讻讗 讻讛谉 讗讬讬专讬 诪砖"讛 讚讘专 讛诪转拽讬讬诐 注讚讬祝 诪讞砖讜讘 诇讞讻诪讬诐 讗讘诇 讘讚讗讬讻讗 讻讛谉 讜讚讗讬 诇讻"注 讙讚讜诇 注讚讬祝 讚讛讜讬 注讬谉 讬驻讛 讚诪住转诪讗 谞讬讞讗 诇讬讛 诇讻讛谉 讙讚讜诇 讬讜转专 诪拽讟谉 讜讘讛讗 讗"砖 谞诪讬 诇砖讜谉 讞砖讜讘 注讚讬祝 讚讙讚讜诇 诪拽专讬 讞砖讜讘 诇驻专砖"讬 讻谉 谞"诇 谞讻讜谉 讘砖讬讟转 专砖"讬 讜注讬讬谉 注讜讚 讘住诪讜讱:


讘讚"讛 讗讘诇 诇讗 讞爪讬 讘爪诇 讙讚讜诇 讜讗注"驻 砖讬砖 讘讜 讬讜转专 诪拽讟谉 砖诇诐 注讻"诇. 讜诇讻讗讜专讛 讬砖 诇转诪讜讛 讚讗"讻 讛讗 讚拽讗诪专 专讘讬 讬讛讜讚讗 诇讗 讻讬 讗诇讗 讞爪讬 讘爪诇 讙讚讜诇 讚诪砖诪注 砖爪专讬讱 诇讬转谉 诇讜 讙讚讜诇 讚讜拽讗 讜讛讬讗讱 讗驻砖专 诇讜诪专 讻谉 诇讻讜祝 讗转 讘注诇 讛讘讬转 砖讬讛讬讛 爪专讬讱 诇讬转谉 诇讻讛谉 讬讜转专 诪砖讬注讜专 讛专讗讜讬 诇讜 讗祝 诇驻讬 转拽谞转 讞讻诪讬诐 讚注讬谉 讬驻讛 讗讞讚 诪讗专讘注讬诐 讜讘讬谞讜谞讬 讗' 诪谞' 讜注讬谉 专注讛 讗' 诪住'. 讜谞诇注"讚 讘讝讛 讚讜讚讗讬 专砖"讬 谞诪讬 住讘专 讚讞爪讬 讘爪诇 讙讚讜诇 讗驻讬诇讜 讗讬 诇讗 讛讜讬 讗诇讗 讻砖讬注讜专 砖诇诐 拽讟谉 讗驻"讛 讬砖 讘讙讚讜诇 讟注诐 讞砖讜讘 讬讜转专 诪讘拽讟谉 讻诪"砖 讛转讜住' 讜讻谉 讻转讘 讛专诪讘"诐 讝"诇 讘驻讬' 讛诪砖谞讬讜转 讗诇讗 讚讗驻"讛 讛讜爪专讱 专砖"讬 诇驻专砖 讘诪讬诇转讬讛 讚讞讻诪讬诐 讚讗注"驻 砖讬砖 讘讜 讬讜转专 诪拽讟谉 砖诇诐 讗驻"讛 爪专讬讱 诇讬转谉 诇讜 拽讟谉 砖诇诐 讚讜拽讗 讚讗诇转"讛 讗诇讗 诪讟注诐 讞砖讬讘讜转 诇讞讜讚 讗讬讬专讬 讗诐 讻谉 诇驻讬 讛诪住拽谞讗 讘讚诇讬讻讗 讻讛谉 讗讬讬专讬 诪讗讬 拽诪"诇 讚讞砖讬讘 注讚讬祝 诪砖诇诐 讚讛讗 诪诇转讗 讻讘专 砖诪注讬谞谉 诇讛 诪诪讛 砖讗诪专讜 讞讻诪讬诐 讘诪砖谞讛 讛拽讚诪转 讚讻诇 诪拽讜诐 砖讗讬谉 讻讛谉 转讜专诐 诪谉 讛诪转拽讬讬诐 讜讻"砖 讛讻讗 讚讗讬讻讗 转专转讬 诇诪注诇讬讜转讗 砖讛讜讗 砖诇诐 讜讛讜讬 谞诪讬 讚讘专 讛诪转拽讬讬诐 讗诇讗 讚注"讻 讚注讬拽专 专讘讜转讗 讚讞讻诪讬诐 讚讗注"讙 砖讞爪讬 讘爪诇 讛讙讚讜诇 讛讜讬 讬讜转专 诪拽讟谉 砖诇诐 讗"讻 讛讜讬 谞诪讬 转专转讬 诇诪注诇讬讜转讗 讞讚讗 砖讛讜讗 讙讚讜诇 讬讜转专 讜注讜讚 讬砖 讘讜 讟注诐 讞砖讜讘 讬讜转专 讗驻"讛 住讘专讬 讚拽讟谉 砖诇诐 注讚讬祝 讜讛砖转讗 讗"砖 谞诪讬 诪诇转讗 讚专讘 讬讛讜讚讗 讚讛讗 讚拽讗诪专 诇讗 讻讬 讗诇讗 讞爪讬 讘爪诇 讙讚讜诇 讗讬谉 讛讻讜讜谞讛 砖爪专讬讱 诇讬转谉 诇讜 讬讜转专 诪砖讬注讜专 讗诇讗 砖爪专讬讱 诇讬转谉 诇讜 诪讛讙讚讜诇 诪砖讜诐 讟注诐 讞砖讬讘讜转 砖讘讜 讻谞"诇 诇驻专砖 讘砖讬讟转 专砖"讬 讝"诇 讜讚讜拽 讛讬讟讘:


讘转讜住' 讘讚"讛 讻转谞讗讬 驻专砖"讬 讻讜' 讜诇讗 谞专讗讛 讚讛讗 诇讻讗讜专讛 诪砖诪注 讚诇讛讻讬 谞拽讬讟 讞爪讬 讘爪诇 讙讚讜诇 讻讜' 注讻"诇. 注讬讬谉 诪"砖 诪讛专砖"讗 讝"诇 讘讝讛 讜驻讬专讜砖讜 讚讞讜拽 诪讗讚 讘讻讜讜谞转 讛转讜住' 讜讬砖 诇驻专砖 讚讘专讬 讛转讜住' 讻驻砖讜讟诐 讚诪讚谞拽讟 讞爪讬 讘爪诇 讙讚讜诇 讜诇讗 拽讗诪专 讞转讬讻转 讘爪诇 讙讚讜诇 诪诪讬诇讗 诪砖诪注 讚讗讬讬专讬 砖讬砖 讘讻诇 讞诇拽 讞爪讬 讘爪诇 讙讚讜诇 讻砖讬注讜专 讛拽讟谉 讛砖诇诐 讚讙讚讜诇 诪住转诪讗 讛讬讬谞讜 驻讬 砖谞讬诐 诪拽讟谉 讜拽"诇:


讘讗"讚 讜注讜讚 驻专砖"讬 讻讜' 讗讘诇 讗讬 讗驻砖专 诇驻专砖 讻讜' 注讚 住讜祝 讛讚讬讘讜专. 诇讻讗讜专讛 诇砖讜谉 讻驻讜诇 讛讜讗 讻讬讜谉 砖讻讘专 驻讬专砖讜 讻谉 讘驻讬专讜砖 讘讚"讛 讗讘诇 驻专讜住讛 讜谞"诇 讘讝讛 讚诇注讬诇 讻' 讻谉 诇驻讬 驻讬专讜砖诐 讻讗谉 讜讘讚讬讘讜专 讛住诪讜讱 讜诪专 住讘专 砖诇诐 注讚讬祝 讚诪砖诪注 诇讛讜 讚讘专讻转 讛诪讜爪讬讗 讜转专讜诪讛 转专讜讜讬讬讛讜 讞讚 讟注诪讗 讗讬转 诇讛讜 诇注谞讬谉 讞砖讬讘讜转 讚讞砖讬讘讜转 讚转专讜诪讛 讻转讬讘 讘拽专讗 讚讻转讬讘 讘讛专讬诪讻诐 讗转 讞诇讘讜 诪诪谞讜 讜讛讬讬谞讜 讛诪讜讘讞专 讜讻讛"讙 讞讟讬谉 讜砖注讜专讬谉 讚讛诪讜爪讬讗 谞诪讬 专诪讬讝讗 讘拽专讗 讚讗拽讚诪讛 诇讞讟讬谉 诪砖讗"讻 讛讻讗 专讜爪讬诐 诇驻专砖 讚讗驻讬诇讜 诇砖讬讟转 专砖"讬 讚讞砖讜讘 讘转专讜诪讛 讛讬讬谞讜 讙讚讜诇 讜讗"讻 诇驻"讝 讛讗讬 讞砖讬讘讜转 诇讗讜 诪拽专讗 谞驻拽讗 讗诇讗 诪住讘专讗 讘注诇诪讗 讗诪专讬谞谉 讚讙讚讜诇 注讚讬祝 讜讗"讻 诇驻"讝 砖驻讬专 讛讜讬 诪爪讬谞谉 诇诪讬诪专 讚讞砖讬讘讜转 讛讞讟讬谉 讛讬讬谞讜 谞诪讬 诪住讘专讗 诪砖讜诐 讚注讚讬驻讗 讜注"讝 讻转讘讜 砖驻讬专 讚讗驻讬诇讜 诇驻专砖"讬 谞诪讬 讗"讗 诇驻专砖 讻谉 讜讛讬讬谞讜 诪诪讛 砖讻转讘讜 诇注讬诇 讚讗讬转讗 讘转讜住驻转讗 讚驻专讜住讛 讚驻转 谞拽讬讛 讜砖诇讬诪讬谉 讚驻转 拽讬讘专 诪讘专讱 注诇 讛砖诇讬诪讬谉 讜讗"讻 注"讻 讚拽讚讬诪转 讞讟讬谉 诪砖注讜专讬诐 诇讗讜 诪砖讜诐 讚注讚讬驻讗 讗诇讗 诪砖讜诐 讚讗拽讚诪讛 拽专讗 讻谉 谞专讗讛 诇讬 讘讻讜讜谞转 讛转讜住驻讜转 讜讚讜"拽:


讘讚"讛 讜诪"住 砖诇诐 注讚讬祝 讻讜' 讜诇驻讬' 专"转 谞诪讬 讻讜' 注讚 住讜祝 讛讚讬讘讜专. 讜讻转讘 诪讛专砖"讗 讝"诇 讚诇驻讬专讜砖 讛转讜住' 讘诇讗"讛 诇讗 诪爪讬谞谉 诇驻专砖 讻转谞讗讬 讛驻诇讜讙转讗 讚驻转讬转讬谉 讚诇讗 讚诪讬讗 讻诇诇 讚讛转诐 诪砖讜诐 讚讙讚讜诇 注讚讬祝 讜讛讻讗 诪砖讜诐 讚讞砖讜讘 注讚讬祝 讜诇讚讬讚讛讜 讞砖讜讘 讜讙讚讜诇 诇讗讜 讞讚讗 诪讬诇转讗 讛讬讗 讜诇注谞"讚 诪砖讜诐 讛讗 诇讗 讗讬专讬讗 讚讗驻"讛 砖驻讬专 讛讜讬 诪爪讬谞讜 诇驻专砖 讚讻转谞讗讬 讗驻转讬转讬谉 拽讗讬 讚谞讛讬 讚诇讬砖谞讗 讚讞砖讜讘 诇讗 诪砖诪注 诇讛讜 诇转讜住' 讚讛讬讬谞讜 讙讚讜诇 讗驻"讛 讗讬讻讗 诇诪讬诪专 讚讻讬 讛讬讻讬 讚住讘专 专讘讬 讬讛讜讚讗 讞砖讜讘 注讚讬祝 诪砖诇讬诪讬谉 讛"谞 讙讚讜诇 注讚讬祝 诪砖诇讬诪讬谉 讜讗"讻 专"讬 注"讻 讻讞讻诪讬诐 住讘讬专讗 诇讬讛 讚讗讬 讻专讘讬 讬讛讜讚讗 讻讬讜谉 讚讗驻讬诇讜 诇讙讘讬 砖诇诐 讜诪转拽讬讬诐 讚讛讜讬 转专转讬 诇诪注诇讬讜转讗 讗诪专 讚讞砖讜讘 注讚讬祝 讗"讻 讻"砖 诇注谞讬谉 讛诪讜爪讬讗 讙讚讜诇 注讚讬祝 诪砖诇诐 诇讞讜讚 诪讬讛讜 注讬拽专 诪诇转讗 讚专讬讘"讗 讗讚专"讛 拽讗讬 讚诇诪讗讬 讚住"讚 讚讘讚讗讬讻讗 讻讛谉 讗讬讬专讬 讜讗驻"讛 住讘专讬 讞讻诪讬诐 讚砖诇诐 注讚讬祝 讗驻讬诇讜 诪讞砖讜讘 讻"砖 讚砖诇诐 讞砖讜讘 诪讙讚讜诇 讻谉 谞"诇 讜讚讜"拽:


讘讚"讛 诪谞讬讞 驻专讜住讛 讻讜' 讜谞专讗讛 诇驻讬' 专"转 砖砖谞讬讛诐 拽讗讬 讗砖谞讬 诇讞诪讬诐 讻讜' 注讻"诇. 讜讗讻转讬 讬砖 诇转诪讜讛 讚诇驻讬' 专"转 诇讗 讗"砖 讛讗 讚讗诪专 专"谞 讘专 讬爪讞拽 讘住诪讜讱 诇专讘讬 砖诇诪谉 砖诇讜诐 讗转讛 讜砖诇讬诪讛 诪砖谞转讱 砖砖诪转 砖诇讜诐 讘讬谉 讛转诇诪讬讚讬诐 讜诪讗讬 诪讞诇讜拽转 讛转诇诪讬讚讬诐 砖讬讬讱 讻讗谉 讻讬讜谉 讚诇驻讬' 专"转 诇讻"注 讗诐 专爪讛 诪讘专讱 注诇 讛砖诇诪讬谉 诪砖讗"讻 诇砖讬讟转 专砖"讬 讗"砖 讟讜讘讗 诇讗 诪讬讘注讬讗 砖讬讜爪讗 讬讚讬 诪讞诇讜拽转谉 讚专"讛 讜专"讬 讗祝 注诇 讙讘 讚诇讻讗讜专讛 诇讗 谞"诪 诪讬讚讬 讚讛讗 拽讬讬"诇 讻专讘讬 讬讜讞谞谉 诇讙讘讬 专"讛 砖讛讬讛 转诇诪讬讚讜 砖诇 专讘 讻诪"砖 讛转讜住' 诇注讬诇 讗驻"讛 诇讗 砖讬讬讱 诇驻专砖 讘讬谉 讛转诇诪讬讚讬诐 讚讛讻讗 讗讚专讬讘"讗 讜诪讞诇讜拽转讜 拽讗讬 讚诇专讬讘"讗 讻讬讜谉 讚诪讬诇转讗 讚专"讬 讛讜讬 讻转谞讗讬 讜讚专"讛 讻讻"注 讛讬讛 讘讗驻砖专 诇讜诪专 讚讛诇讻讛 讻专"讛 讜讻"砖 诇诪讗讬 讚讚讞讬 讛砖"住 讚讘讚讗讬讻讗 讻讛谉 讻"注 诇讗 驻诇讬讙讬 讚讞砖讜讘 注讚讬祝 讜讛讬讬谞讜 讚诇讗 讻专"讬 讗诐 讻谉 专"讬 注"讻 讻专讬讘"讗 住讘讬专讗 诇讬讛 讜讗"讻 讘砖讘讬诇 讻讱 讛讬转讛 诪讞诇讜拽转 讘讬谉 讛转诇诪讬讚讬诐 讜讗"讻 讬驻讛 讗诪专 专谞讘"讬 诇专讘讬 砖诇诪谉 砖诇讜诐 讗转讛 讜砖诇讬诪讛 诪砖谞转讱 注"讬 讻谉 砖诪转 砖诇讜诐 讘讬谉 讛转诇诪讬讚讬诐 讜诇驻讬' 专"转 讜讚讗讬 爪"注 诇讬讬砖讘 讜讚讜"拽:





爪诇"讞

讗转诪专 讛讘讬讗讜 诇驻谞讬讛诐 讜讻讜' 谞拽讟 诇驻谞讬讛诐 诇砖讜谉 专讘讬诐 讜谞诇注"讚 诇讛讜专讜转 讚讗驻讬诇讜 专讘讬诐 讛诪住讜讘讬诐 讗讬谉 诇注砖讜转 驻砖专讛 砖讬讘爪注 讗讞讚 注诇 讛驻转讬转讬谉 讜讗讞讚 注诇 讛砖诇讬诪讬谉 讜注讬讬谉 讘诪讙"讗 住讬' 拽住"讞 住"拽 讘' 诪"砖 讘砖诐 诪讛专砖"诇 讜谞诇注"讚 讚讗祝 专砖"诇 诇讗 讗诪专讜 讗诇讗 讘驻专讜住讛 砖诇 讞讟讬谉 讜砖诇讬诪讛 砖诇 砖注讜专讬诐 讚讘讝讛 讻讬讜谉 讚诪住拽讬谞谉 砖讬谞讬讞 驻专讜住讛 转讜讱 砖诇讬诪讛 讗"讻 讞讝讬谞谉 砖讚讬谞讗 讛讜讗 诇讞诇讜拽 讻讘讜讚 诇砖谞讬讛谉 讜诇讻谉 讛讬讻讬 讚砖谞讬诐 诪住讜讘讬诐 住讜讘专 专砖"诇 诇注砖讜转 驻砖专讛 讬讜转专 注讚讬驻讗 砖讬讘专讱 讻诇 讗' 讝讛 注诇 讛砖诇讬诪讛 讜讝讛 注诇 讞讟讬谉 讗讘诇 讘驻转讬转谉 讜砖诇诪讬谉 讙诐 专砖"诇 诪讜讚讛 砖讛讬讻讬 砖讛诐 诪诪讬谉 讗' 讗讬谉 讞讬诇讜拽 讘讬谉 讛讜讗 讗讞讚 诇讘讚讜 注诇 讛砖诇讞谉 讗讜 讗诐 专讘讬诐 诪住讜讘讬诐:


讗诪专 专"讛 诪讘专讱 注诇 讛驻转讬转讬谉 讜讻讜' 讛讗 讚诇讗 谞拽讟 驻转讬转谉 诪爪讜讛 诪谉 讛诪讜讘讞专 讜讻诪讜 砖讗讜诪专 专"讬 砖诇讬诪讛 诪爪讜讛 诪谉 讛诪讜讘讞专 讛讬讬谞讜 讚诇专"讛 讘讗诪转 讗讬谉 讻讗谉 砖讬讬讻讜转 诪爪讜讛 诪谉 讛诪讜讘讞专 讚诇专讘 讛讜谞讗 砖谞讬讛诐 砖讜讬诐 讜注诇 讗讬讝讛 诪讛谉 砖讬专爪讛 诪讘专讱 讜诪讝讛 诇诪讚讜 专砖"讬 讜专讘讬谞讜 转诐 讘转讜住' 讘讚"讛 诪讘专讱 讚专讘 讛讜谞讗 诇讗讜 讘讚讜拽讗 拽讗诪专 砖讬讘专讱 注诇 讛驻转讬转谉 讗诇讗 讗诐 讬专爪讛 拽讗诪专 讗诇讗 砖讘讝讛 谞讞诇拽讜 专砖"讬 讜专"转 讚专砖"讬 住讜讘专 讚驻转讬转讬谉 讻讜诇诇 讘驻讬专讜砖讜 讘讬谉 讙讚讜诇讬诐 讜讘讬谉 讘讬谞讜谞讬诐 讜讗"讻 注诇 讻专讞讱 讗驻讬诇讜 讘讘讬谞讜谞讬诐 讛诐 砖讜讬诐 讻诪讜 砖诇讬诪讬谉 注诇 讻专讞讱 讘讙讚讜诇讬诐 讛诐 注讚讬驻讬 诪砖诇讬诪讬诐 讜专讘 讛讜谞讗 砖驻讬专 讗诪专 注诇 砖谞讬讛诐 诪讘专讱 注诇 讛驻转讬转讬诐 砖讝讛 注讻"驻 讗诪转 讘讻诇 诪讬谞讬 驻转讬转讬诐 讗诇讗 砖讘拽讟谞讬诐 诪讘专讱 讗诐 讬专爪讛 讜讘讙讚讜诇讬诐 诪讘专讱 注诇讬讛诐 讘讚讜拽讗 讜专"转 住讜讘专 讚驻转讬转谉 驻讬专讜砖讜 讙讚讜诇讬诐 讜诇讻谉 讛讜讗 住讜讘专 讚讙讚讜诇讬诐 讛诐 砖讜讬诐 注诐 讛砖诇讬诪讛 讚注诇 讻专讞讱 诇专讘 讛讜谞讗 诪讜讻专讞讬谉 讗谞讜 诇驻专砖 讘讚讘专讬讜 爪讚 讛砖讜讛 诪讚诇讗 拽讗诪专 诪爪讜讛 讘驻转讬转谉:


讗讘诇 驻专讜住讛 讜讻讜' 讚讘专讬 讛讻诇 诪讘专讱 注诇 讛驻专讜住讛 讜讻讜' 讙诐 讻讗谉 讬砖 诇讚拽讚拽 讚讛讜讛 诇讬' 诇诪讬诪专 讛讻诇 诪讜讚讬诐 砖驻专讜住讛 砖诇 讞讟讬诐 诪爪讜讛 诪谉 讛诪讜讘讞专 讻诪讜 砖讗诪专 专"讬 讙讘讬 砖诇讬诪讛 讜驻专讜住讛 讜爪专讬讱 诇讜诪专 讚讙诐 讻讗谉 诪讛 砖讗诪专 讚"讛 诪讘专讱 注诇 讛驻专讜住讛 讛讬讬谞讜 讗诐 讬专爪讛 讜诇拽诪谉 讬讘讜讗专 注讜讚:


讻转谞讗讬 讜讻讜' 诇驻讬 诪讛 砖驻专砖转讬 讘住诪讜讱 讘驻专讜住讛 砖诇 讞讟讬谉 讜讻讜' 讛讬讬谞讜 砖讗诐 讬专爪讛 讬讘专讱 注诇 讛驻专讜住讛 讗"讻 拽砖讛 讛讱 讻转谞讗讬 讛专讬 讛讜讗 讚诇讗 讻诪讗谉 讚讛专讬 讛谞讱 转谞讗讬 讘讚讜拽讗 拽讗诪专 讻诇 讞讚 诇诪诇转讬' 诇诪专 讚讜拽讗 讞爪讬 讙讚讜诇 讜诇讗 拽讟谉 砖诇诐 讜诇诪专 讗讬驻讻讗 讜注讻"驻 诇砖讜诐 转讻讗 讗讬谉 讛讚讘专 转诇讜讬 讘专爪讜谉 讛转讜专诐 讜爪专讬讱 诇讜诪专 讚讻讬讜谉 讚驻专讜住讛 砖诇 讞讟讬诐 讜砖诇讬诪讛 砖诇 砖注讜专讬诐 讻砖讛谉 砖讜讬诐 讘讙讬讚讜诇 讗讝 转诇讬讗 讘专爪讜谞讜 讗"讻 诪诪讬诇讗 讗诐 讛驻专讜住讛 讙讚讜诇讛 讜讛讬讗 砖诇 讞讟讬诐 爪专讬讱 讛讜讗 诇讛拽讚讬诪讛 讻诪讜 砖驻讬专砖 专砖"讬 讘驻转讬转谉 讜砖诇诪讬谉 诇专讘 讛讜谞讗 讜诪注转讛 注诪讚谞讜 注诇 讻讜讜谞转 专砖"讬 讘讚"讛 讗讘诇 诇讗 讞爪讬 讘爪诇 讙讚讜诇 砖讬砖 讘讜 讬讜转专 诪谉 讛砖诇诐 讜讙诐 专砖"讬 诪讜讚讛 砖讞爪讬 讘爪诇 讙讚讜诇 讛讜讗 讟讜讘 诇讗讻讬诇讛 讬讜转专 诪讘爪诇 拽讟谉 讜驻诇讜讙转讬讬讛讜 讚讛谞讬 转谞讗讬 讛讜讗 讚专"讬 住讘专 讚驻专讜住讛 砖诇 讞讟讬诐 讜砖诇讬诪讛 砖诇 砖注讜专讬诐 诪讘专讱 注诇 讗讬讝讛 诪讛诐 砖讬专爪讛 讜讛讬讬谞讜 讻讚讗诪专讬谞谉 讚讚讘专讬 讛讻诇 诪讘专讱 注诇 讛驻专讜住讛 讜讻诪讜 砖驻讬专砖谞讜 讘住诪讜讱 讜讗"讻 讙诐 讘讞爪讬 讘爪诇 讙讚讜诇 讗祝 讘诇讬 诪注诇转 讛讬转专 砖讬砖 讘讜 讬讜转专 讛讬' 诪爪讚 讞砖讬讘讜转讜 砖讜讛 诇讘爪诇 拽讟谉 砖诇诐 讜注转讛 讘爪讬专讜祝 诪注诇转 讛讙讚讜诇 砖讬砖 讘讜 讬讜转专 诇讻谉 讛讜讗 讗驻讬诇讜 注讚讬祝 诪讘爪诇 拽讟谉 砖诇诐 讜转"拽 住讜讘专 砖砖诇诐 注讚讬祝 讗驻讬诇讜 诪讞砖讬讘讜转 注诐 讛讙讬讚讜诇 讜诪讻"砖 讚诇讗 住"诇 讛讗 讚讗诪专讬谞谉 诇注讬诇 诪讘专讱 注诇 讛驻专讜住讛 讜讘讝讛 住专讛 诪注诇 专砖"讬 转诇讜谞讜转 讛转讜住' 讘讚"讛 讻转谞讗讬 讜讻讜' 砖讻转讘讜 讜注讜讚 讚讗"讻 诇讗 讛讜讛 讚讜诪讬讗 讚讞砖讜讘 讙讘讬 驻专讜住讛 砖诇 讞讟讬谉 讜讻讜' 讜诇驻讬 诪"砖 谞讬讞讗:


专' 讝讬专讗 讛讜讛 讘爪注 讗讻讜诇讛 砖讬专讜转讗 注讬讬谉 讘专砖讘"讗 砖驻讬专砖 讗讻讜诇讛 砖讬专讜转讗 讛讬讬谞讜 注诇 砖谞讬 讛诇讞诪讬诐 讜诇注谞"讚 爪"注 讚讗"讻 讗讬讱 讗诪专 讗讞"讻 讚讻讬讜谉 讚讻诇 讬讜诪讗 诇讗 注讘讬讚 讛讻讬 讜讻讜' 诇讗 诪转讞讝讬 讻专注讘转谞讜转讗 讜诇驻讬' 讛专砖讘"讗 讗讟讜 讘讻诇 讬讜诐 诪讘讬讗讬谉 诇驻谞讬讜 诇讞诐 诪砖谞讛 讜讗"讻 讗讻转讬 讘砖讘转 讚讘爪注 讗转专转讬 诪转讞讝讬 讻专注讘转谞讜转讗 讜讬讗诪专讜 讗诇讜 讛讬' 诪讘讬讗讬谉 诇驻谞讬讜 讘讞讜诇 诇讞诐 诪砖谞讛 讛讬' 讙"讻 专注讘转谉 讜讘讜爪注 讗转专讜讬讬讛讜 诪砖讗"讻 诇驻讬专讜砖 专砖"讬 谞讬讞讗:


转讜住' 讚"讛 讜讛诇讻转讗 讻专讘讗 讜讻讜' 诪讚转谞讬 专"讞 讘讬专讜砖诇诪讬 讜讻讜' 讜谞专讗讛 诇注谞"讚 讚讗祝 砖讗讬谉 讗谞讜 谞讜讛讙讬谉 讻讛讬专讜砖诇诪讬 讛讬讬谞讜 诪砖讜诐 讛讬住讞 讛讚注转 讻诪讜 砖讻转讘讜 讛转讜住' 讘转讞诇转 讛讚讘讜专 诪"诪 讘砖讘转 砖注诇 讻专讞谞讜 讗讬谉 讗谞讜 讬讻讜诇讬诐 诇讞讜砖 诇讛住讬讞 讛讚注转 砖讛专讬 爪专讬讻讬谉 诇讛诐 诪砖谞讛 讜讻诪讜 砖讻转讘讜 讛转讜住' 讗"讻 讘砖讘转 讜讚讗讬 讬砖 诇讞讜砖 诇讚讘专讬 讛讬专讜砖诇诪讬 讜讗讬谉 谞讻讜谉 诇专砖讜诐 讘住讻讬谉 讛诪拽讜诐 砖砖诐 讬讘爪注 讚讗"讻 讛讜讗 诪讙诇讛 讚注转讜 砖注诇 讛诪拽讜诐 砖注讚 讛专讜砖诐 讛讜讗 诪讘专讱 讜讗诐 讬驻讜诇 讗讞专 砖讬讞转讜讱 讗讻转讬 讬爪讟专讱 诇讘专讱 砖谞讬转 讜诇讻谉 讟讜讘 砖诇讗 专讞讜诐 讻诇诇 讜讗讝 诪讘专讱 注诇 讻诇 讛驻转 讜讛注讜诇诐 谞讛讙讜 注"驻讬 专砖"诇 讛讘讬讗讜 讛讘"讞 讘住讬' 拽住"讝 讜讛诪讙"讗 讘住讬' 专注"讚 讘住"拽 讗' 诇专砖讜诐 讜讗谞讬 讗讜诪专 讗诐 拽讘诇讛 讛讬讗 谞拽讘诇 讗讘诇 诇讚讬谉 讬砖 转砖讜讘讛 讻谞"诇:


讘讗"讚 讗讘诇 讗诐 诇讗 讛讬' 爪专讬讱 诇讘专讱 注讬讬谉 诪讛专砖"讗 讜诇注谞"讚 讛讙讬专住讗 讛谞讻讜谞讛 讗诐 讛讬' 爪专讬讱 讜讻讜' 讚讜拽 讜转砖讻讞 讜讛诪讛专砖"讗 诇驻讬 讙专住转讜 谞讚讞拽 讘讚讘专讬讛诐 讜讛谞诇注"讚 讻转讘转讬:


讚"讛 诪讘专讱 注诇 讛驻转讬转谉 讜讻讜' 讜专"讬 讗讜诪专 讜讻讜' 讗驻讬' 讗诐 讛驻转讬转讬诐 讙讚讜诇讬诐 讟驻讬 讜讻讜' 诇讗 讬讚注转讬 诪谞"诇 诇讛转讜住' 讛讗 讚诇专砖"讬 专' 讬讜讞谞谉 驻诇讬讙 讗驻讬' 讘讙讚讜诇讬诐 讜讚诇诪讗 专"讬 讚讜拽讗 讘拽讟谞讬诐 驻诇讬讙 讜诪"砖 诇注讬诇 讚诇专砖"讬 驻转讬转谉 讻讜诇诇 讻诇 诪讬谞讬 驻转讬转讬谉 谞讬讞讗 讚诪住转诪讗 专"讬 驻诇讬讙 讙"讻 注诇 讻诇 诪讬谞讬 驻转讬转讬谉 讗诇讗 讚讛讬讗 讙讜驻讗 诪谞"诇 讜讗讜诇讬 诇专砖"讬 驻转讬转谉 讛讬讬谞讜 讚讜拽讗 拽讟谞讬诐. 讙诐 诪讛 砖讛拽砖讜 砖讜讘 讛转讜住' 讜注讜讚 转讬诪讗 讗诪讗讬 砖讬谞讛 讘住诪讜讱 诇砖讜谞讜 讚谞拽讟 诇砖讜谉 驻专讜住讛 讜讻讜' 讙"讻 拽砖讛 诇讬 讚讚诇诪讗 诇专讘讜转讗 拽讗诪专 诇拽诪谉 驻专讜住讛 讚讗驻讬诇讜 讘讗讬谞讜 讙讚讜诇讛 讗驻"讛 讻讬讜谉 砖讛讜讗 砖诇 讞讟讬诐 诪讘专讱 注诇讬' 讜讻讗谉 谞拽讟 驻转讬转谉 诇专讘讜转讗 讚专' 讬讜讞谞谉 讚讗驻讬诇讜 讘讙讚讜诇讬诐 驻诇讬讙 讜诇讻谉 谞诇注"讚 讚讛谞讬 转专讬 转诪讬讛讬 砖转诪讛讜 讛转讜住' 讞讚讗 谞讬谞讛讜 讜讘讚专讱 诪诪"谞 转诪讛讜 注诇 专砖"讬 砖讗诐 驻转讬转谉 讻讜诇诇 讙"讻 讙讚讜诇讬诐 讜讗驻讬诇讜 讘讙讚讜诇讬诐 驻诇讬讙 专' 讬讜讞谞谉 讗"讻 讛诐 住讘专讜转 讛驻讜讻讜转 讜讗诐 讘讙讚讜诇讬诐 诇讗 驻诇讬讙 专' 讬讜讞谞谉 讜驻转讬转讬谉 讚谞拽讟 讻讗谉 讛诐 拽讟谞讬诐 讻诪讜 讘驻专讜住讛 砖诇 讞讟讬诐 讗"讻 拽砖讛 诇诪讛 砖讬谞讛 诇砖讜谞讜:


讘讗"讚 讜转讬诪讗 讗"讻 住讘专讛 讛驻讜讻讛 讜讻讜' 讚讘专讬讛诐 爪专讬讻讬谉 讘讬讗讜专 讚诪讛 讝讜 转讬诪讗 讜讻诇 讛砖"住 诪诇讗 诪讝讛 讚诪"住 讛讗 注讚讬祝 讜诪"住 讛讗 注讚讬祝 讜讛谞专讗讛 讚讻讜讜谞转诐 讚诇驻讬专讜砖 专砖"讬 专"讛 住讜讘专 讗驻讬' 讘砖讜讬诐 讘讙讬讚讜诇 讛驻转讬转诐 注诐 讛砖诇诪讬诐 讗驻"讛 讛讘专讬专讛 讘讬讚讜 诇讘专讱 注诇 讛驻转讬转讬诐 讜诇驻讟讜专 讛砖诇诪讬诐 讜讗"讻 诇专"讛 讗讬谉 讛砖诇讬诪讜转 砖讜诐 诪注诇讛 讻诇诇 讗驻讬诇讜 谞讙讚 讛砖讜讛 讻诪讜讛讜 讘讙讬讚讜诇 讜诇专' 讬讜讞谞谉 住讜讘专 讚讛砖诇讬诪讜转 诇讗 诪讘注讬讗 砖讛讜讗 诪注诇讛 诇讛讞砖讬讘讜 谞讙讚 驻转讬转讬诐 砖讜讬诐 讻诪讜讛讜 讗诇讗 讗驻讬诇讜 讛讜讗 拽讚讬诐 诇驻转讬转诐 讛讙讚讜诇讬诐 诪诪谞讜:


讚"讛 讗讘诇 驻专讜住讛 讜讻讜' 讗驻讬诇讜 讬讛讬讜 讛驻转讬转诐 诪驻转 谞拽讬' 讜讻讜' 讻讚讗讬转讗 讘转讜住驻转讗 讜讻讜' 讛讗 讚讛讜爪专讻讜 诇讛讘讬讗 专讗讬' 诪讛转讜住驻转讗 讜诇讗 讛讘讬讗 诪住讜讙讬讗 讚讻讗谉 诪讚拽讗诪专 讗讘诇 驻专讜住讛 砖诇 讞讟讬谉 讜诇讗 讗诪专 专讘讜转讗 讬讜转专 讚讗驻讬诇讜 讛诐 诪诪讬谉 讗' 讜驻专讜住讛 谞拽讬' 讜砖诇讬诪讛 拽讬讘专 讗诇讗 注"讻 讚谞拽讬' 讗讬讻讜 诪注诇讛 讬砖 诇讜诪专 讚讗讬 诪住讜讙讬讗 讚讻讗谉 住讙讬 讚谞讚讬讬拽 讚谞拽讬' 讗讬谞讜 诪注诇讛 诇讬讜转专 诪讛砖诇讬诪讜转 讗讘诇 讗讻转讬 讗讬讻讗 诇诪讬诪专 讚砖讜讬诐 讛诐 讜驻专讜住讛 谞拽讬 讜砖诇诐 拽讬讘专 砖讜讬诐 讛诐 讜诇讻讱 讛讘讬讗讜 诪讛转讜住驻转讗 讚砖诇诐 注讚讬祝. 讜讚注 讚诇专"转 驻转讬转谉 诪砖诪注 讚讜拽讗 讙讚讜诇讬诐 讗讘诇 驻专讜住讛 诇专"转 诪砖诪注 讻诇 注谞讬谞讬 驻专讜住讛 讛谉 讙讚讜诇 讛谉 拽讟谉 讜转讚注 砖讛专讬 讛转讜住' 谞拽讟讜 讻讗谉 讛驻转讬转谉 诪驻转 讘拽讬 讜讛讘讬讗讜 专讗讬' 诪讛转讜住驻转讗 讜讛专讬 讘转讜住驻转讗 拽转谞讬 驻专讜住讛 讚讙诇讜住拽讗讜转 讜讛讗讬讱 讛讘讬讗讜 专讗讬' 诪驻专讜住讛 注诇 驻转讬转谉 讗诇讗 讜讚讗讬 讚讘讻诇诇 驻专讜住讛 讙诐 讙讚讜诇讛 诪砖诪注:


讚"讛 诪谞讬讞 驻专讜住讛 讜讻讜' 讜诇驻讬专讜砖 专砖"讬 讛"驻 讬"砖 讬讜爪讗 讬讚讬 砖谞讬讛谉 讻讚专"讛 讜专"讬 讘驻转讬转谉 讜砖诇讬诪讬谉 讜讻讜' 讜爪专讬讱 诇讜诪专 讚诇专砖"讬 驻专讜住讛 讙诐 讙讚讜诇讛 诪砖诪注 讚讗诇"讻 讗"讻 诪讗讬 讬讚讬 砖谞讬讛谉 讗讬讻讗 讜讛诇讗 讗诐 讬讘专讱 注诇 讛砖诇讬诪讛 诇讘讚 讙"讻 讬讜爪讗 讬讚讬 砖谞讬讛谉 讚讛专讬 诇专砖"讬 诇专"讛 讛讘专讬专讛 讘讬讚讜. 讜诪"砖 讛转讜住' 讚诇专"转 爪专讬讱 诇驻专砖 砖谞讬讛诐 砖谞讬 讛诇讞诪讬诐 诇驻讬 诪讛 砖讻转讘转讬 诇注讬诇 诇讚讬讬拽 诪讚拽讗诪专 诪讘专讱 注诇 讛驻专讜住讛 讜诇讗 拽讗诪专 诪爪讜讛 讘驻专讜住讛 砖诇 讞讟讬谉 诪讻诇诇 讚诪讘专讱 讛讬讬谞讜 讗诐 专讜爪讛 讗"讻 拽砖讛 讛讗 讻诇 讛讬讻讬 讚注讘讬讚 砖驻讬专 注讘讬讚 讜讗"讻 诪讛讜 讬讜爪讗 讬讚讬 砖谞讬讛谉 讜谞专讗讛 讚讘砖诇诪讗 讗诐 拽讗讬 砖谞讬讛诐 注诇 讛讗诪讜专讗讬诐 砖驻讬专 讬砖 诇讚拽讚拽 讻讬讜谉 讚诪讜讚讛 专"讛 讗讬讱 砖讬讬讱 讬讚讬 砖谞讬讛谉 讗讘诇 讗诐 拽讗讬 注诇 讛诇讞诪讬诐 砖驻讬专 砖讬讬讱 讬讚讬 砖谞讬讛谉 讚讗祝 砖讛讘专讬专讛 讘讬讚讜 注诇 驻讬 讚讬谉 诇讘专讱 注诇 讗讬讝讛 砖讬专爪讛 诪"诪 讛诇讞诐 砖讗讬谞讜 诪讘专讱 注诇讬讜 讬砖 诇讜 讙专注讜谉:





驻转讞 注讬谞讬诐

讗转诪专 讛讘讬讗讜 诇驻谞讬讜 驻转讬转讬谉 讜砖诇诪讬谉 讗诪专 专讘 讛讜谞讗 讜讻讜' 讻转讘 专讘讬谞讜 讛讗讬讬 讙讗讜谉 讘转砖讜讘讛 讻"讬 讛讜讘讗讛 讘转砖专 讛讙讗讜谞讬诐 讻"讬 住讬' 拽"讗 讜讝"诇 讛讬讻讗 讚砖诇诐 讞讘讬讘 诇讬讛 诪谉 讛驻转讬转讬谉 讗驻讬诇讜 专讘 讛讜谞讗 诪讜讚讛 讚注诇 讛砖诇诐 讘讜爪注 讻讬 拽讗诪专 专讘 讛讜谞讗 讛讬讻讗 讚驻转讬转讬谉 讞讘讬讘讬谉 诇讬讛 讻讙讜谉 驻转讬转讬谉 驻转 谞拽讬讛 讜砖诇诐 讛讚专讗讛 专讘 讛讜谞讗 住讘专 讞讘讬讘 诇讬讛 注讚讬祝 讜专' 讬讜讞谞谉 住讘专 砖诇诐 注讚讬祝 讜讛讜讗 诪爪讜讛 诪谉 讛诪讜讘讞专 讜讻讜' 讜讗讬讻讗 诪专讘谞谉 讚讗诪专讬 讛讻讬 注讬拽专 砖诪注转讗 讛讘讬讗讜 诇驻谞讬讜 驻转讬转讬谉 讜砖诇讬诪讛 讻讙讜谉 砖驻转讬转讬谉 讗讬谞诐 爪专讬讻讬诐 讘爪讬注讛 讜拽专讜讘讬诐 诇讗讻讬诇讛 拽讗诪专 专讘 讛讜谞讗 诪讘专讱 注诇讬讛谉 讜诇讗 诪注谞讬谉 讞讘讬讘 讜砖讗讬谞讜 讞讘讬讘 讜拽讗诪专 专' 讬讜讞谞谉 砖诇诐 注讚讬祝 讜诪专 讘专讬讛 讚专讘讬谞讗 讜诪砖谞转 砖诇诪谉 讻讬讜谉 讚讝讛 拽专讜讘 诇讗讻讬诇讛 讜讝讛 讛讚讜专 诪讘专讱 注诇 砖谞讬讛诐 注讻"诇. 讜注诪"砖 讘住讜讙讬讗 讜驻讬专砖"讬 讜讛转讜住' 讘住驻专 注诪拽 讛讘专讻讛 讚驻讜住 讗诪砖讟专讚诐 讚祝 讘' 注"讘:


诪谞讬讞 讛驻专讜住讛 讘转讜讱 讛砖诇讬诪讛 驻讬' 注诇 讙讘讛 讘讗诪爪注 讛砖诇诪讛 讜驻讜专住讬谉 诪谉 讛驻专讜住讛 讜讘驻住讞 诪谞讬讞 驻专讜住讛 讘转讜讱 砖诇讬诪讛 驻讬' 驻专讜住讛 转讞转讬讛 砖讛诇砖讜谉 住讜讘诇 讛讚专讻讬诐 砖谞讬讛诐 讜讙讘讬 诪爪讛 谞讬讞讗 讟驻讬 讘讻讛"讙 讚讻讬讜谉 砖砖转讬讛谉 诪讬谉 讗' 讛讚讜专 诪爪讜讛 砖转讛讗 砖诇讬诪讛 诇诪注诇讛 讜讬讜爪讗 讬讚讬 诇讞诐 诪砖谞讛 讗驻讬诇讜 讞诇 诇讛讬讜转 讘砖讘转. 讛专诪"注 讘住驻专 讗诇驻住讬 讝讜讟讗 讻"讬 .

转讜住' 讚"讛 讜讛诇讻转讗 讻专讘讗 讚诪讘专讱 讜讗讞"讻 讘讜爪注. 讜讝"诇 驻讬专讜砖 砖诇讗 讬驻专讬砖 讛驻专讜住讛 诪谉 讛驻转 注讚 讗讞专 讛讘专讻讛 讜讬砖 砖谞讜讛讙讬谉 诇讘专讱 讘专讻转 讛诪讜爪讬讗 拽讜讚诐 砖讬讞转讜讱 讻讚讬 砖转讛讗 讛驻转 砖诇诪讛 讘砖注转 讛讘专讻讛 讜讗讬谉 讛诪谞讛讙 谞讻讜谉 诇注砖讜转 讻谉 讚讛讜讬 讛讬住讞 讛讚注转 讘讬谉 讛讘专讻讛 讜诇讗讻讬诇讛 注讻"诇. 讜诪讘讜讗专 讚诇砖讬讟转 讛转讜住' 讗诇讬讘讗 讚专讘讗 讛讘讜爪注 诪转讞讬诇 诇讞转讜讱 讛驻转 讘砖注讛 砖诪讘专讱 拽讜讚诐 砖讬讙诪讜专 讗转 讛讘专讻讛, 讗诇讗 砖讗讬谞讜 讙讜诪专 讛讞讬转讜讱 诇讛驻专讬讚 讛驻专讜住讛 注讚 诇讗讞专 砖讙讜诪专 讗转 讛讘专讻讛, 讜讚诇讗 讻讚注转 专砖"讬 讚住"诇 砖诇专讘讗 爪专讬讱 诇讙诪讜专 讗转 讛讘专讻讛 讜讗讞"讻 诇讘爪讜注. 讚诇砖讬讟转 讛转讜住' 讗诐 讬讘专讱 讗转 讛讘专讻讛 讻讜诇讛 讜讗讞"讻 讞讜转讱 讛讞转讬讻讛 讛讜讬讗 讛讬住讞 讛讚注转. 讜谞专讗讛 诇驻专砖 讗转 讻讜讜转谞诐 注诇 驻讬 讚讘专讬 讛专讗讘"讚 (驻"讝 诪讛诇' 驻专讛 讗讚讜诪讛 讛"讙) 砖讘讬讗专 讚讬住讜讚 讛驻住讜诇 讚诪诇讗讻讛 讘驻专讛 讗讚讜诪讛 讛讜讗 诪砖讜诐 讛讬住讞 讛讚注转. 讜讻诪讜"讻 诇转讜住' 讻诇 诪诇讗讻讛 砖注讜砖讛 讘讬谉 讛讘专讻讛 诇讗讻讬诇讛 讞砖讬讘讗 讛讬住讞 讛讚注转, 讜诪砖讜诐 讻讱 住"诇 诇转讜住' 砖爪专讬讱 诇讞转讜讱 讘砖注转 讛讘专讻讛 讚讗讝讬 讛讞转讬讻讛 诪转讬讬讞住转 诇讘专讻讛 讜诇讗 讛讜讬 讛讬住讞 讛讚注转, 诪砖讗"讻 讗诐 讙讜诪专 讗转 讛讘专讻讛 讜讗讞"讻 讞讜转讱, 讚讗注"驻 砖讙诪专 讛讘爪讬注讛 诇讗 讞砖讬讘 讛讬住讞 讛讚注转 诪砖讜诐 讚讞诇 讘讛 拽讬讜诐 讘爪讬注讛, 讗诪谞诐 诪注砖讛 讛讞转讬讻讛 注讚 砖诪驻专讬讚 讗转 讛驻专讜住讛 讛讜讬讗 讛驻住拽 讜讛讬住讞 讛讚注转. 讗诇讗 讚讬砖 诇讛注讬专 注诇 讝讛 讚讛转讜住' 注爪诪诐 诪讜讚讬诐 讚讘砖讘转 诪讘专讱 讜讗讞"讻 讞讜转讱, 讚砖诪讗 转砖诪讟 讬讚讜 拽讜讚诐 砖转讻诇讛 讛讘专讻讛 讜诇讗 讬讛讗 诇讜 诇讞诐 诪砖谞讛, 讜注诇 讻专讞讱 住"诇 讚注爪诐 诪注砖讛 讛讞转讬讻讛 诇讗 讞砖讬讘 讛讬住讞 讛讚注转 讗注"驻 砖讗讬谉 拽讬讜诐 讘爪讬注讛 注讚 砖诪驻专讬住 讗转 讛驻专讜住讛, 讜注"讻 讚讻诇 诪注砖讛 讛讞转讬讻讛 讛讜讬 诪注砖讛 砖诇 拽讬讜诐 讛讘爪讬注讛 讜诇讗 讞砖讬讘 诇讛讬住讞 讛讚注转, 讜爪"注 讗"讻 诪讚讜注 住"诇 诇转讜住' 砖讘讞讜诇 爪专讬讱 诇讞转讜讱 讘讬讞讚 注诐 讛讘专讻讛, 讜爪"注. 讜诪专谉 讛讙专"诪 讝爪"诇 谞讛讙 诇讘专讱 讗转 讛讘专讻讛 讻讜诇讛 讜讗讞"讻 诇讞转讜讱 讗祝 讘讞讜诇.
讙诪'. 讜讝"诇 讗诪专 专讘 驻驻讗 讛讻诇 诪讜讚讬诐 讘驻住讞 砖诪谞讬讞 驻专讜住讛 讘转讜讱 砖诇诪讛 讜讘讜爪注 诪讗讬 讟注诪讗 诇讞诐 注讜谞讬 讻转讬讘 注讻"诇. 讜讛谞讛 诇砖讬讟转 讛转讜住' (驻住讞讬诐 讚祝 拽讟讝. 讚"讛 诪讛) 谞讜讛讙讬诐 诇讘专讱 注诇 讙' 诪爪讜转 讘诇讬诇 讛住讚专, 讚讘注讬 讘' 砖诇诪讜转 诪砖讜诐 诇讞诐 诪砖谞讛 讻讻诇 讬讜诐 讟讜讘, 讜驻专讜住讛 诪砖讜诐 诇讞诐 注讜谞讬 - 讚讚专讻讜 砖诇 注谞讬 讘驻专讜住讛.
讗诪谞诐 讛专诪讘"诐 讞讜诇拽 注诇 讝讛 (驻"讞 诪讛诇' 讞诪抓 讜诪爪讛 讛"讜) 讜讝"诇 讜诇讜拽讞 砖谞讬 专拽讬拽讬谉 讜讞讜诇拽 讗讞讚 诪讛谉 讜诪谞讬讞 驻专讜住 诇转讜讱 砖诇诐 讜诪讘专讱 讛诪讜爪讬讗 诇讞诐 诪谉 讛讗专抓 讜诪驻谞讬 诪讛 讗讬谞讜 诪讘专讱 注诇 讘' 讻讻专讜转 讻砖讗专 讬诪讬诐 讟讜讘讬诐, 诪砖讜诐 砖谞讗诪专 诇讞诐 注讜谞讬 诪讛 讚专讻讜 砖诇 注谞讬 讘驻专讜住讛 讗祝 讻讗谉 讘驻专讜住讛 注讻"诇. 讜诪驻讜专砖 讚住讜讘专 讛专诪讘"诐 讚诇讜拽讞讬诐 讘诇讬诇 讛住讚专 专拽 砖转讬 诪爪讜转, 讜讗驻讬诇讜 讛讻讬 驻讜专住 讗讞转 诪讛诐 诪砖讜诐 讛讚讬谉 讚讘注讬谞谉 诇讞诐 注讜谞讬 讘驻专讜住讛. 讜讻讘专 拽讚诪讜 讛专讬"祝 (讻讛: 讘讚驻讬 讛专讬"祝). 讜讘讟注诐 讛讚讘专 讚诇讜拽讞 驻专讜住讛 诇诇讞诐 诪砖谞讛 讗祝 讚讘诇讞诐 诪砖谞讛 讘注讬谞谉 砖讬讛讬讜 砖诇诪讬诐, 讘讬讗专 讛专诪讘"诐 讚讚讬谉 讝讛 讚诇讞诐 注讜谞讬 讘诇讬诇 讛住讚专 诪驻拽讬注 讗转 讚讬谉 砖诇诪讜转 讚讘注讬谞谉 诇诇讞诐 诪砖谞讛 砖讘讻诇 讬讜诐 讟讜讘, 讜讘诇讬诇 讛住讚专 讗讬谞讜 诪讘专讱 注诇 砖转讬 砖诇诪讜转 诇诇讞诐 诪砖谞讛, 诪讻讬讜谉 讚诪爪讛 讚讬谞讛 讘驻专讜住讛 诪砖讜诐 诇讞诐 注讜谞讬.
讗讜诇诐 注讚讬讬谉 爪"注, 讚讗讬 诇讬讻讗 讚讬谉 诇讞诐 诪砖谞讛 讘诇讬诇 驻住讞 诪讗讬 讟注诪讗 爪专讬讱 诇讘专讱 讚讜拽讗 注诇 驻专讜住讛 讘转讜讱 砖诇诪讛, 讜讗诪讗讬 讗讬谞讜 诪讘专讱 注诇 砖转讬 驻专讜住讜转. 讜注讬讬谉 讘砖讜"转 诪砖讬讘 讚讘专 诇讛谞爪讬"讘 (讞"讗 住讬' 讻"讗) 砖讞讬讚砖 讚讘诇讬诇 驻住讞 讞诇 讚讬谉 诇讞诐 诪砖谞讛 讗诇讗 讚拽讬讜诐 讚讬谉 诇讞诐 诪砖谞讛 讛讜讗 讚住讙讬 讘讞讚 砖诇诪讛 讜驻专讜住讛. 讜讬砖 诇讚讬讬拽 诪诇砖讜谉 讛专诪讘"诐 (驻"诇 诪讛诇' 砖讘转 讛"讟) 讚诇讗 讘注讬谞谉 砖诇诪讜转 诇诇讞诐 诪砖谞讛 砖讻转讘 "讜爪专讬讱 诇讘爪讜注 注诇 砖转讬 讻讻专讜转", 讜诪砖诪注 讚讗祝 讘驻专讜住讜转 讞砖讬讘 诇讞诐 诪砖谞讛. 讗诪谞诐 诪诪砖"讻 讘讛诇讻讜转 讞诪抓 讜诪爪讛 讚讚讬谉 诇讞诐 注讜谞讬 诪驻拽讬注 讚讬谉 诇讞诐 诪砖谞讛 诪砖诪注 讚诇讗 住"诇 讻讚谞拽讟 讛谞爪讬"讘, 讚诇砖讬讟转 讛谞爪讬"讘 砖驻讬专 诪拽讬讬诐 诇讞诐 诪砖谞讛 讘诇讬诇 讛住讚专 讘驻专讜住讛, 讜讛专诪讘"诐 讻转讘 讚诇讬讻讗 讚讬谉 诇讞诐 诪砖谞讛.
讜讛谞专讗讛 讘讝讛, 讚讘讗诪转 讛讚讬谉 砖诇 砖诇诐 讘诇讬诇 驻住讞 讗讬谞讜 讞诇 讻诇诇 诪讚讬谞讗 讚诇讞诐 诪砖谞讛, 讗诇讗 讞诇 诪讛讚讬谉 讚爪专讬讱 诇讻转讞讬诇讛 诇讘爪讜注 讘讘专讻转 讛诪讜爪讬讗 注诇 讛砖诇诐, 讚讘讛诇讻讜转 讘爪讬注转 讛驻转 讘注讬谞谉 驻转 砖诇诪讛 讜讻诪讘讜讗专 讘住讜讙讬讬谉 (讚祝 诇讟:). 讚讬注讜讬讬谉 讘转讜住' (砖诐 讚"讛 诪讘专讱) 砖驻讬专砖讜 讚谞讞诇拽讜 讛讗诪讜专讗讬诐 讗诐 讬砖 诇驻谞讬讜 讘住注讜讚转 讞讜诇 驻转讬转讬诐 讙讚讜诇讬诐 讜砖诇诪讬诐 拽讟谞讬诐 讗诐 爪专讬讱 诇讘专讱 注诇 讛砖诇讬诪讬诐 讗讜 讚讬讻讜诇 诇讘专讱 讙诐 注诇 讛驻转讬转讬诐. 专讘 讛讜谞讗 住讜讘专 讚诪讘专讱 注诇 讗讬讝讛 诪讛谉 砖讬专爪讛 讜专' 讬讜讞谞谉 住讜讘专 讚诪讘专讱 注诇 讛砖诇诪讛, 讗讘诇 讗诐 讛驻转讬转讬诐 讜讛砖诇诪讬诐 砖谞讬讛诐 拽讟谞讬诐 讗讜 讚砖谞讬讛诐 讙讚讜诇讬诐 讙诐 专讘 讛讜谞讗 诪讜讚讛 讚诪讘专讱 注诇 讛砖诇诪讬诐, 讚讘注讬拽专 讛讚讬谉 讙诐 专讘 讛讜谞讗 诪讜讚讛 讚讬砖 讚讬谉 讚爪专讬讱 诇讘专讱 诇讻转讞讬诇讛 注诇 讛砖诇诐, 讜诇讗 谞讞诇拽讜 讗诇讗 讗诐 讬砖 驻转讬转讬诐 砖讛诐 讬讜转专 讙讚讜诇讬诐 诪讛砖诇诪讬诐, 讗诐 讬讻讜诇 诇讘专讱 讙诐 注诇 讛驻转讬转讬诐. 讜诪讘讜讗专 诪讝讛 讚讬砖 讚讬谉 诇讻转讞讬诇讛 讚爪专讬讱 诇讘专讱 注诇 驻转 砖诇诪讛 讗祝 讘讬诪讜转 讛讞讜诇, 讜讻谉 驻住拽 讛专诪讘"诐 讘讛诇讻讜转 讘专讻讜转 (驻"讝 讛"讚) 讚讙诐 讘讞讜诇 诪爪讜讛 诪谉 讛诪讜讘讞专 诇讘爪讜注 注诇 讻讻专 砖诇诪讛 (注讬讬"砖 讘讻住祝 诪砖谞讛 讚讙诐 讛专诪讘"诐 讘讬讗专 讗转 讚讘专讬 讛讙诪专讗 讻诪讜 讛转讜住', 讜驻住拽 讛专诪讘"诐 讻专' 讬讜讞谞谉).
讜诇驻讬 讝讛 谞专讗讛 讚诇砖讬讟转 讛专诪讘"诐 诪讛 砖诪讘专讱 讘诇讬诇 讛住讚专 注诇 砖诇诪讛 讜驻专讜住讛 讗讬谉 讘砖诇诪讛 讞诇讜转 讚讬谉 诇讞诐 诪砖谞讛 讻诇诇, 讗诇讗 讚爪专讬讱 诇拽讞转 砖诇诪讛 诇讘专讻转 讛诪讜爪讬讗 讻诪讜 讘讬诪讜转 讛讞讜诇, 讚诪爪讜讛 诪谉 讛诪讜讘讞专 诇讘专讱 注诇 砖诇诪讛, 讜讻诪讜 砖讻转讘 讛专诪讘"诐 (驻"讝 诪讛诇' 讘专讻讜转 讛"讚), 讚讛讚讬谉 讚讘注讬谞谉 讘诇讬诇 讛住讚专 驻专讜住讛 诇诇讞诐 注讜谞讬 讗讬谞讜 诪驻拽讬注 讚讬谉 讝讛, 讚讚讬谉 讚专讻讜 砖诇 注谞讬 讘驻专讜住讛 诪驻拽讬注 专拽 讚讬谉 砖诇诪讜转 砖诇 诇讞诐 诪砖谞讛 砖讛讜讗 诪讚讬谞讬 住注讜讚转 讬讜"讟 讜转诇讜讬 讘拽讚讜砖转 讛讬讜诐, 讚诇讬诇 驻住讞 讙专注 诪砖讗专 讬诪讬诐 讟讜讘讬诐 讚讘注讬谞谉 讘讜 诇讞诐 注讜谞讬, 讗讘诇 讚讬谉 砖诇诐 讚讘注讬谞谉 诇住注讜讚转 讞讜诇 讗讬谉 讚讬谉 诇讞诐 注讜谞讬 诪驻拽讬注讜. 讚诇讚讬谉 诇讞诐 注讜谞讬 讘注讬谞谉 专拽 驻专讜住讛 讗讞转 讜驻专讜住讛 讗讞转 讛讗 讬砖 诇讜, 讜诇住注讜讚转 讞讜诇 讚注诇诪讗 讘注讬谞谉 专拽 砖诇诐 讗讞讚, 讜讬讻讜诇 诇拽讬讬诐 讗转 砖转讬讛谉, 讘砖诇诪讛 讜驻专讜住讛. 讜诇讻谉 讻转讘 讛专诪讘"诐 讚诇讜拽讞 砖诇诪讛 诪讚讬谉 讚诇讻转讞讬诇讛 讘注讬谞谉 砖诇诪讛 诇讘专讻转 讛诪讜爪讬讗, 讜讙诐 诇讜拽讞 驻专讜住讛 诪讚讬谉 诇讞诐 注讜谞讬 讚讚专讻讜 砖诇 注谞讬 讘驻专讜住讛.
转讜住' 讚"讛 讛讻诇. 谞专讗讛 诇讘讗专 讚' 讛砖讬讟讜转 讘住讚专 讛讘专讻讜转 讜讛讘爪讬注讛 讘诇讬诇 讛住讚专:
讗) 讛砖讬讟讛 讛专讗砖讜谞讛 砖讘转讜住' 住讜讘专转 砖诪讘专讱 讛诪讜爪讬讗 注诇 砖转讬 诪爪讜转 讛砖诇诪讜转 注诐 讛驻专讜住讛 讜讘讜爪注 讗转 讛砖诇诪讛, 讜讗讞"讻 诪讘专讱 注诇 讗讻讬诇转 诪爪讛 注诇 讛驻专讜住讛 讜讗讜讻诇讬谉 诪砖转讬讛谉 讘讬讞讚, 讜讻谉 讛讬讛 讛诪谞讛讙 讘讬诪讬 讘注诇讬 讛转讜住'. 讜谞专讗讛 讚住"诇 讚讘诇讬诇 讛住讚专 爪专讬讱 诇讘专讱 注诇 诇讞诐 诪砖谞讛 讻诪讜 讘讻诇 讬讜"讟, 讜讙诐 讬砖 诪爪讜讛 诇讗讻讜诇 诪爪讛, 讜诪爪讛 讛讬讗 诇讞诐 注讜谞讬 砖讛讜讗 讘驻专讜住讛. 讜诇讻谉 诪讘专讱 讛诪讜爪讬讗 注诇 砖转讬 诪爪讜转 砖诇诪讜转 讻讬讜谉 砖讛诪讜爪讬讗 讛讬讗 讛讘专讻讛 砖诇 诇讞诐 诪砖谞讛, 讻诪讜 讘讻诇 讬讜"讟, 讜讗讬诇讜 讘专讻转 注诇 讗讻讬诇转 诪爪讛 诪讘专讱 注诇 讛驻专讜住讛 诇讘讚讛 讻讬讜谉 讚讛讬讗 讛讘专讻讛 砖诇 诪爪讜转 诪爪讛, 讜诪爪讛 讛讬讗 讘驻专讜住讛.
讘) 专讘讬谞讜 诪谞讞诐 诪讜讜讬谞"讗 住讜讘专 讚诪讘专讱 砖转讬 讛讘专讻讜转 注诇 讛驻专讜住讛, 讚讛砖诇诪讛 讗讬谞讛 讘讗讛 讗诇讗 讘砖讘讬诇 诇讞诐 诪砖谞讛. 讜谞专讗讛 诇讘讗专 讚专讘讬谞讜 诪谞讞诐 住讜讘专 讚诪讙讝讬专转 讛讻转讜讘 讚"诇讞诐 注讜谞讬" - 诪讛 讚专讻讜 砖诇 注谞讬 讘驻专讜住讛, 谞诇诪讚 讚讗讬谉 诪讘专讻讬谉 讛诪讜爪讬讗 注诇 诪爪讛 砖诇诪讛 讘诇讬诇 驻住讞, 讜诪讻诇 诪拽讜诐 讘注讬谞谉 砖诇诪讛 诇讚讬谉 诇讞诐 诪砖谞讛 讻诪讜 讘讻诇 讬讜诐 讟讜讘. 讜讘讝讛 讞讜诇拽 专' 诪谞讞诐 注诇 砖讬讟转 讛专讬"祝 (讻讛: 讘讚驻讬讜) 讜讛专诪讘"诐 (驻"讞 诪讛诇' 讞诪抓 讜诪爪讛 讛"讜) 讚住"诇 讚讘诇讬诇讬 讛住讚专 谞转诪注讟 讚讬谉 诇讞诐 诪砖谞讛 诪拽专讗 讚诇讞诐 注讜谞讬. 讚诇砖讬讟转 专讘讬谞讜 诪谞讞诐 爪专讬讱 诇拽讞转 砖转讬 砖诇诪讜转 诇诇讞诐 诪砖谞讛, 讗讱 诪讚讬谉 诇讞诐 注讜谞讬 诪讘专讱 砖转讬 讛讘专讻讜转 讚讛诪讜爪讬讗 讜注诇 讗讻讬诇转 诪爪讛 注诇 讛驻专讜住讛 讜讘讜爪注讬谉 诪诪谞讛.
讙) 砖讬讟转 讛专"讬 讚诪讘专讱 讛诪讜爪讬讗 注诇 讛砖诇诪讛 讜注诇 讛驻专讜住讛 拽讜讚诐 砖讬讘爪注, 讜讗讞"讻 诪讘专讱 注诇 讗讻讬诇转 诪爪讛 讜讘讜爪注 讗讞"讻 诪砖转讬讛谉. 讜讚讘专讬 讛专"讬 爪专讬讻讬诐 讘讬讗讜专 诇诪讛 诪讘专讱 讛诪讜爪讬讗 讙诐 注诇 讛驻专讜住讛. 讜谞专讗讛 诇讘讗专 讚讘诇讬诇 讛住讚专 讗讬讻讗 住转讬专讛, 讚诪讚讬谉 诇讞诐 诪砖谞讛 爪专讬讱 诇讘专讱 讛诪讜爪讬讗 注诇 讛砖诇诪讛 讻诪讜 讘砖讗专 讬诪讬诐 讟讜讘讬诐, 讜讗讬诇讜 诪讚讬谉 讚专讻讜 砖诇 注谞讬 讘驻专讜住讛 爪专讬讱 诇讘专讱 讛诪讜爪讬讗 讘讚讜拽讗 注诇 讛驻专讜住讛, 讜讻讚谞拽讟 专讘讬谞讜 诪谞讞诐 诪讜讜讬谞"讗. 讜诪砖讜诐 讻讱 住讜讘专 讛专"讬 砖诪讘专讱 讛诪讜爪讬讗 讜注诇 讗讻讬诇转 诪爪讛 注诇 讛砖诇诪讛 讜讛驻专讜住讛 讘讬讞讚, 讚讘讝讛 诪拽讬讬诐 讚讬谉 讘专讻转 讛诪讜爪讬讗 讻诪讜 讘讻诇 讬讜诐 讟讜讘 注诇 讛砖诇诪讛, 讜注诇 讛驻专讜住讛 诪讚讬谉 诪住讜讬诐 讚诇讬诇 驻住讞.
讗诪谞诐 爪"讘 诪讚讜注 讗讬谞讜 讘讜爪注 诪讛砖诇诪讛 诪讬讚 讗讞专 砖讘讬专讱 注诇讬讛 讛诪讜爪讬讗 讛讜讗讬诇 讜讗讬谉 诇砖诇诪讛 砖讬讬讻讜转 诇讘专讻转 注诇 讗讻讬诇转 诪爪讛. 讜谞专讗讛 诇讜诪专 讚讚讬谉 诇讞诐 诪砖谞讛 讗讬谞讜 专拽 诇讘专讱 注诇 讛诇讞诐 讜诇讗讻诇讜, 讗诇讗 砖诪注爪诐 讞讬讜讘 诇讞诐 诪砖谞讛 讙诐 爪专讬讱 诇讘爪讜注 注诇 讛诇讞诐. 讜讻谉 诪讘讜讗专 诇讛讚讬讗 讘讚讘专讬 讛专诪讘"诐 (驻"诇 诪讛诇' 砖讘转 讛"讟), 讜讝"诇 讜爪专讬讱 诇拽讘讜注 讻诇 住注讜讚讛 诪砖诇砖转谉 注诇 讛讬讬谉 讜诇讘爪讜注 注诇 砖转讬 讻讻专讜转 注讻"诇. 讛专讬 诇讛讚讬讗 讚讛讘爪讬注讛 讞诇拽 诪诪爪讜转 诇讞诐 诪砖谞讛. 讜讗"讻 讬"诇 讚诪砖讜诐 讻讱 诇讗 讘爪注 讛专"讬 注诇 讛砖诇诪讛 诇讘讚讛 诪讬讚 讗讞专讬 讘专讻转 讛诪讜爪讬讗, 讚住"诇 讚诪讚讬谉 讚专讻讜 砖诇 注谞讬 讘驻专讜住讛 爪专讬讱 诇讘专讱 讙诐 讗转 讘专讻转 讛诪讜爪讬讗 砖诇 诇讞诐 诪砖谞讛 注诇 讛驻专讜住讛 讜诇讘爪讜注 注诇讬讛. 讜诇讻谉 讘讬专讱 讛专"讬 讗转 讘专讻转 讛诪讜爪讬讗 注诇 讛砖诇诪讛, 讗讘诇 诇讗 讘爪注 讗转 讛砖诇诪讛 诇讙诪专讬 注讚 讗讞专讬 讘专讻转 注诇 讗讻讬诇转 诪爪讛, 诪讻讬讜谉 讚讘爪讬注讛 讛讬讗 讞诇拽 诪诪爪讜转 诇讞诐 诪砖谞讛, 讜讻诇 注讜讚 砖诇讗 讘爪注 注讚讬讬谉 讗转 讛砖诇诪讛, 讛驻专讜住讛 砖注诇讬讛 诪讘专讱 注诇 讗讻讬诇转 诪爪讛 讬讻讜诇讛 诇讛爪讟专祝 诇讘专讻转 讛诪讜爪讬讗 讜讛讜讬讗 讞诇拽 诪讛诇讞诐 诪砖谞讛, 讜讘讻讱 讙诐 讚讬谉 诇讞诐 讛诪砖谞讛 诪转拽讬讬诐 注诐 讛驻专讜住讛, 讜讘讻讱 拽讬讬诪讬诐 砖谞讬 讛讚讘专讬诐, 诇讘专讱 专拽 注诇 讛砖诇诪讛 讜砖讬讟转 讛专"讬 讚爪专讬讱 砖讛驻专讜住讛 讙"讻 转讛讬讛 讞诇拽 诪诇讞诐 诪砖谞讛, 讜讞诇 拽讬讜诐 诇讞诐 诪砖谞讛 讜诇讞诐 注讜谞讬 注诐 讛砖诇诪讛 讜讛驻专讜住讛 讘讬讞讚.
讚) 注讜讚 谞讛讙 讛专"讬 诇讘专讱 注诇 讛砖诇诪讛 讛诪讜爪讬讗 讜讛讬讛 讘讜爪注 诪诪谞讛 拽爪转 讜诇讗 讛讬讛 诪驻专讬讚讛 注讚 砖讬讘专讱 注诇 讛驻专讜住讛 注诇 讗讻讬诇转 诪爪讛 讜讘讜爪注 诪砖转讬讛谉 讬讞讚. 讜谞专讗讛 讚住讜讘专 讚诪讗讞专 砖讘爪注 拽爪转 诪讛砖诇诪讛 诪讜讻讞 砖讘专讻转 讛诪讜爪讬讗 讞诇讛 专拽 注诇 讛砖诇诪讛, 讜讘专讻转 注诇 讗讻讬诇转 诪爪讛 讞诇讛 注诇 讛驻专讜住讛 讜注诇 讛砖诇诪讛. 讜讗注"驻 砖注诇 讛砖诇诪讛 诪讘专讱 讛诪讜爪讬讗 讜注诇 讗讻讬诇转 诪爪讛 讗讬谉 讘讝讛 讞住专讜谉 砖诇 注讜砖讛 诪爪讜转 讞讘讬诇讜转 讞讘讬诇讜转, 讚讗讬谞讜 爪专讬讱 讗转 讛砖诇诪讛 诇讘专讻转 讗讻讬诇转 诪爪讛 诪砖讜诐 砖诪讘专讱 注诇 讗讻讬诇转 诪爪讛 注诇 讛驻专讜住讛. 讜讛讗 讚拽讬讬"诇 讚讗讬谉 注讜砖讬谉 诪爪讜转 讞讘讬诇讜转 讞讘讬诇讜转 讛讜讗 专拽 讛讬讻讗 砖讛讬讛 爪专讬讱 诇拽讬讬诐 讗转 讛诪爪讜讛 讘讘' 讚讘专讬诐 谞驻专讚讬诐 讜讛讜讗 诪拽讬讬诪诐 讘讚讘专 讗讞讚, 砖注讬"讝 砖注讜砖讛 讗转 砖转讬 讛诪爪讜讜转 讘讬讞讚 诪专讜讬讞, 讜讻讙讜谉 讛讬讻讗 砖讞讬讬讘 诇讘专讱 砖转讬 讘专讻讜转 讘讘' 讻讜住讜转 讜讛讜讗 诪讘专讱 讗讜转谉 注诇 讻讜住 讗讞转. 诪砖讗"讻 讛讻讗 砖诪讜住讬祝 驻专讜住讛 注诇 讛砖诇诪讛 讜诪讘专讱 注诇讬讛 注诇 讗讻讬诇转 诪爪讛, 讬"诇 讚讛讘专讻讛 讚讗讻讬诇转 诪爪讛 讘注讬拽专 讞诇讛 注诇 讛驻专讜住讛, 讜讗注"驻 砖讛讘专讻讛 讞诇讛 谞诪讬 注诇 讛砖诇诪讛 讜讻讘专 拽讬讬诐 讘讛 讘专讻转 讛诪讜爪讬讗, 讗讬谉 讘讝讛 讞住专讜谉 讚讗讬谉 注讜砖讬谉 诪爪讜转 讞讘讬诇讜转 讞讘讬诇讜转, 诪讻讬讜谉 砖讗讬谞讜 爪专讬讱 讗转 讛砖诇诪讛 诇讘专讻转 注诇 讗讻讬诇转 诪爪讛 砖讬讜爪讗 诪爪讜转 诪爪讛 讘驻专讜住讛 讜讗讬谞讜 诪专讜讬讞 讻诇讜诐 注讬"讝 砖讞诇讛 讘专讻转 注诇 讗讻讬诇转 诪爪讛 讙"讻 注诇 讛砖诇诪讛.
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 2012), 讘讗讚讬讘讜转 住驻专讬讗, 讘专讬砖讬讜谉 CC BY-NC.

